
Forord 


Vi som har skrevet denne boken, har arbeidet sammen om forsknings- 
prosjektet «Politisk lederskap i kommunestyret. En komparativ studie 
av Norge og Danmark», finansiert av Norges forskningsrad (prosjekt 
nr. 254781). Prosjektet ble avsluttet i desember 2019, og prosjektperioden 
sammenfalt i tid med både gjennomføringen av kommunereformen og 
revisjonen av kommuneloven. Disse endringene har satt politisk orga- 
nisering og de folkevalgtes rolle på dagsordenen. Mange kommuner har 
nylig vært gjennom grundige og omfattende diskusjoner, både om det 
politisk-administrative systemet og om innbyggerdeltakelse. Vi ønsker 
og håper at denne boken kan inspirere til en vedvarende diskusjon om 
politisk lederskap og demokrati. 

Boken er skrevet med tanke på flere målgrupper. Det er en fagbok som 
vi håper vil bli lest av forskerkollegaer og studenter som er opptatt av poli- 
tisk organisering og politisk lederskap. Men i tillegg har vi en ambisjon 
om å nå ut til norske kommunepolitikere, og vi har derfor lagt stor vekt 
på praktiske eksempler og illustrasjoner. 

Hvem norske kommunepolitikere er, og hvordan de fungerer, handler 
ikke bare om hvilke personer som rekrutteres inn i politikken, og hvilke 
saker de står for. Det handler også om det politiske og administrative 
systemet som politikerne skal fungere innenfor. Vi mener at det er et 
kontinuerlig behov for å diskutere rammebetingelsene for politisk leder- 
skap i norske kommuner. På nasjonalt nivå handler dette om blant annet 
lovgivning og forskrifter som regulerer kommunesektoren. Men slike 
diskusjoner hører ikke minst hjemme i de enkelte kommuner og deres 
kommunestyrer. Et viktig budskap i denne boken er at det finnes et lokalt 
handlingsrom der lokale folkevalgte kan gjøre endringer for å styrke 
demokratiet og det politiske lederskapet. Boken er organisert rundt fire 
sentrale paradokser som vi mener kan være nyttige innganger for å dis- 
kutere slike endringer. 

Boken bygger på data hentet inn i norske og danske kommuner, 
blant annet gjennom det omtalte forskningsprosjektet. Vi vil benytte 

anledningen til å takke alle som har bidratt som informanter i prosjektet, 
både i timelange intervjuer og i samtaler med forskerne samt ved å svare 
på spørreskjemaer. Uten denne innsatsen ville det aldri ha blitt noen bok. 
Som redaktører vil vi også takke våre gode kollegaer som har bidratt i 
boken og sørget for å gjøre den best mulig gjennom interessante og kon- 
struktive faglige diskusjoner. Vi vil også takke vår redaktør i Cappelen 
Damm Akademisk, Simon Aase, samt Marte Ericsson Ryste, for en ryd- 
dig og effektiv utgivelsesprosess. 

Dette er en Open Access-bok, noe som innebærer at den ikke selges, 
men gis bort til leseren. Men det å produsere en slik bok er selvfølge- 
lig ikke gratis. Det er Open Access-fondet ved Nord universitet som har 
gjort utgivelsen mulig, og vi retter derfor stor takk til Nord universitet for 
bidraget til å gjøre forskningen vår tilgjengelig på denne måten. 


Oslo, 12. februar 2020 

Abstract: This chapter introduces the book. In the first part, we discuss diffe- 
rent meanings of "political leadership”, arguing that political leadership should 
be understood as three interrelated functions: Identifying problems, give direc- 
tion and mobilizing support. After discussing important theoretical trends in 
political leadership research, the chapter sums up relevant former Norwegian 
research in the field. In the latter part, the chapter introduces four paradoxes 
that will structure the book. The four paradoxes are related to “conflict”, “admi- 
nistration”, “openness” and “democracy”. The latter part also explains the empi- 
rical strategy, and why we have chosen to compare Norwegian and Danish local 
governments. In a brief and subsequent chapter, we point to some interesting 
similarities and differences between Norway and Denmark. 


Keywords: political leadership, local government, paradox 


Sitering av denne artikkelen: Røiseland, A., Vabo, S. I., Sørensen, E. & Torfing, J. (2020). Folkevalgt og 
politisk leder. I A. Røiseland & S. I. Vabo (Red.), Folkevalgt og politisk leder (Kap. 1, s. 9-33). Oslo: 
Cappelen Damm Akademisk. https://doi.org/10.23865/noasp.80.ch1 

Lisens: CC BY-ND 4.0. 


KAPITTEL 1 


Introduksjon 


Et demokrati har behov for politiske ledere som kan finne losninger pa 
viktige utfordringer, og som evner å skissere og skape entusiasme for 
optimistiske fremtidsbilder. Politisk lederskap etterspørres aller tydeligst 
ved akutte kriser, men vil også være viktig i mer normale situasjoner, 
for eksempel når nye problemer trenger en løsning, eller når det oppstår 
behov for større omprioriteringer. 

Selv om vi kan være enige om at politisk lederskap er viktig, er det 
likevel ikke gitt hva dette skal bety i praksis i alle mulige situasjoner. 
Kommunereformen kan illustrere poenget. I oppstarten av reformen 
uttalte kommunal- og moderniseringsministeren følgende: «Jeg har til- 
lit til at dere nå viser lokalt lederskap og finner de beste løsningene for 
innbyggerne. Erfaringer tilsier at de beste løsningene oppnås gjennom 
gode lokale prosesser» (Jan Tore Sanner [2014] i brev til de folkevalgte i 
kommunestyrene). Men selv om regjeringen la til grunn at kommune- 
styrerepresentantene skulle ta beslutningen om kommunesammen- 
slåing, så hadde mange andre et alternativt syn, nemlig at innbyggerne 
selv skulle bestemme dette. Derfor ble det avholdt folkeavstemninger 
i over 200 kommuner. I de aller fleste tilfellene fulgte kommunestyret 
det rådet folkeavstemningen ga, også i de tilfellene der kommunestyret i 
utgangspunktet hadde et annet syn. 

Argumentet om at innbyggerne selv skal bestemme, som i eksemplet 
over, illustrerer godt det paradoksale ved politisk lederskap i et repre- 
sentativt demokrati. På den ene siden bygger styreformen demokrati på 
ideen om det suverene folk, der alle innbyggerne i prinsippet skal ha like 
mye å si. Men i et representativt demokrati velger folket sine representan- 
ter i frie valg. Paradokset oppstår fordi den grunnleggende likhetstanken, 
som ligger i den demokratiske forestillingen om det suverene folk, strider 
mot tanken om et tydelig og sterkt politisk lederskap. 

Det er et grunnleggende spørsmål hvordan vi i det hele tatt kan for- 
svare at de folkevalgte som politiske ledere inntar en overordnet styrings- 
rolle overfor innbyggerne. Logikken i det representative demokratiet er jo 

at innbyggerne, gjennom muligheten for å stemme, overlater til et flertall 
av de valgte representantene å fatte bindende beslutninger på vegne av 
kollektivet. Normativt sett vil noen argumentere for at politisk represen- 
tasjon er en nest best løsning, siden den beste løsningen, nemlig direkte 
deltakelse, vil være vanskelig å gjennomføre fullt ut i et moderne demo- 
krati. Andre vil argumentere for at representativt demokrati er det beste. 
Utvelgelsen av representanter sikrer at de som nyter mest tillit blant vel- 
gerne, blir gitt ansvaret for å fatte kollektive beslutninger (Esaiasson, 
2010; Hartley & Benington, 2011; Hendriks & Karsten, 2014). 

Forholdet mellom politisk lederskap og ideen om det suverene folk kan 
utlegges som et paradoks, som vi senere i boken skal omtale og analysere 
som «demokratiparadokset». I tillegg til dette paradokset er boken orga- 
nisert rundt diskusjonen av tre andre paradokser knyttet til forholdet 
mellom politisk lederskap og henholdsvis politiske konflikter, adminis- 
trasjon og åpenhet. De fire paradoksene og bokens innhold for øvrig vil 
bli nærmere presentert mot slutten av dette innledningskapitlet. 

Bokens utgangspunkt og overordnede perspektiv er at alle folkevalgte 
er politiske ledere. Det å være valgt er i seg selv en lederfunksjon, selv om 
det selvfølgelig er stor forskjell på utøvelsen av dette lederskapet hos en 
ordfører kontra hos en menig representant i kommunestyret. 

Blant de mange oppfatninger om hva politisk lederskap innebærer, som 
vi kommer tilbake til, tar vi i denne boken utgangspunkt i betraktningen 
hos Charles Tucker (1995). Han er opptatt av lederskapets tre ulike funksjo- 
ner: å «forstå problemer», å «foreslå løsninger» og å «mobilisere støtte og 
handlekraft» (se figur 1.1). Når de politiske lederne skal tilby en problem- 
diagnose, så innebærer dette at de skal omtale hendelser, utviklingstrekk 
og omstendigheter som utfordrer det politiske fellesskapet, og vise hvor- 
dan disse kaller på politisk handling. Politisk lederskap innebærer blant 
annet å sette dagsorden og derigjennom bestemme hvilket sett av politiske 
spørsmål eller saker som fortjener politisk oppmerksomhet. Problem- 
diagnosen skapes gjennom at politiske ledere tillegger bestemte forhold 
mening og gjør dem til gjenstand for politisk debatt. Den politiske ledel- 
sen er med andre ord ansvarlig for å definere situasjonen. 


11 


KAPITTEL 1 


1. Identifisere og 
definere det lokale 
politiske fellesskaps 
problemer 


3. Mobilisere statte 
og oppslutning om 
gjennomføringen av 
nye løsninger 


2. Gi retning til 
problemløsning og 
utviklingen av nye 
løsninger 


Figur 1.1 Tre funksjoner i lokalpolitisk lederskap (etter Tucker, 1995) 


Den andre funksjonen politiske ledere bør ivareta, går ut på å arbeide 
frem handlingsmuligheter. De skal tilby politiske strategier og program- 
mer som angir hva som kan og bør gjøres for at problemene skal løses, og 
for at samfunnet skal utvikle seg i den retningen problemdefinisjonen til- 
sier. Den politiske ledelsen skal presentere mulige handlingsalternativer, 
peke ut de som foretrekkes, og vise konsekvensene av disse. Lederskap 
innebærer med andre ord å utforme den konkrete politikken. 

Politisk lederskap innebærer også å mobilisere det politiske fellesskapet 
i betydningen folket, borgerne eller velgerne. Politiske ledere har behov 
for at folket følger dem. Vellykket gjennomføring av valgprogrammer, til- 
tak eller liknende forutsetter oppslutning om både problemdefinisjonen 
og den valgte løsningen. Mobilisering og aktiv støtte er spesielt viktig 
dersom politikernes løsningsforslag forutsetter at borgerne skal bidra til 
at disse løsningene blir realisert. 

Denne teoretiske forståelsen av politisk lederskap går langt ut over det 
å fatte politiske beslutninger. Tar vi utgangspunkt i stegene i politikkut- 
formingsprosessen, slik denne er illustrert i figur 1.2, ser vi at de funksjo- 
nene som inngår i politisk lederskap, omfatter så vel det å ta initiativ til 
saker som å sette den politiske agendaen og utforme politikk. 

På Beslutte 


Utforme 
politikk 


Iverksette 


Ta initiativ/ 
sette agenda 


Fonn a Evaluere 


Figur 1.2 Stegene i politikkutformingsprosessen 


Denne måten å beskrive politikkutformingsprosessen på er hentet fra 
litteraturen om offentlig politikk (se f.eks. Birkland, 2016, s. 28; Dye, 2017, 
s. 11). Stegene i prosessen blir beskrevet på litt ulike måter, men poenget 
vi ønsker å legge vekt på, er de folkevalgtes sentrale rolle i de innledende 
fasene av politikkutformingen. Til tross for at folkevalgte har en viktig 
rolle i å fortolke lokale problemer og definere handlingsalternativer, så 
har denne funksjonen i liten grad vært på den offisielle dagsordenen. 
Dette var eksempelvis ikke del av diskusjonen da kommuneloven ble 
endret i 1992. Som vi skal se i kapittel 3, var det viktigste for det lovfor- 
beredende utvalget å rydde opp i forholdet mellom politikk og admini- 
strasjon gjennom å skille beslutningsfasen fra iverksettingsfasen (NOU 
1990: 13). Som kjent ble også kontrollutvalgene innført, med vekt på poli- 
tikernes mulighet for å kontrollere kommunedirektørens' (rådmannens) 
og administrasjonens iverksetting av politiske vedtak. Heller ikke i den 
nye kommunelovens forarbeider finner vi noen diskusjon rundt eller pro- 
blematisering av hvordan lokal politikk blir til. Det vises til forskning 
som trekker i retning av at norske lokalpolitikere opplever manglende 
innflytelse (NOU 2016: 4, s. 78). Dette forklares dels som et resultat av 
hvor mye makt og myndighet som ligger i statlige lover og regler, og dels 


1 I denne boken benyttes gjennomgående den kjønnsnøytrale betegnelsen «kommunedirektør», 
som ble introdusert med kommuneloven av 2018, om rådmann eller administrasjonssjef — 
uavhengig av hvilken betegnelse som er benyttet i den opprinnelige teksten. 

av hvor mye makt og myndighet kommunestyret har delegert til kom- 
munedirektoren. Men nar forholdet mellom politikk og administrasjon 
diskuteres, er det ogsa her politikernes beslutningsmyndighet som er 
utvalgets omdreiningspunkt (NOU 2016: 4, kapittel 8.6). 


Politisk lederskap, makt og institusjoner 


Styrken i det politiske lederskapet er tett forbundet med evnen til å 
utøve makt. Hva det innebærer, er imidlertid ikke gitt. I den politiske 
lederskapsteorien diskuteres hva det vil si å utøve makt, og hvilken form 
for maktutøvelse politiske ledere utøver (Tucker, 1995; Keohane, 2014). 
I den daglige samfunnsdebatten er det en tendens til å knytte politiske 
lederes maktutøvelse til det vi kan kalle beslutningsmakt. Det antas at 
politisk lederskap er tett forbundet med politikernes formelle posisjon i 
de politiske beslutningsprosessene, og med politikernes evne til å anvende 
denne formelle ressursen når konkrete politiske beslutninger skal fattes. 
Denne reaktive forståelsen av politiske lederskap overser at lederskap til 
sjuende og sist handler om å vise vei og få noe til å skje (Burns, 1998; Nye, 
2008). I lys av et slikt «produktivt maktperspektiv» avgjøres det politiske 
lederskapets styrke av ledernes evne til å mobilisere det politiske felles- 
skapets ressurser og energi for å forme konkrete resultater. 

Synet på makt i utøvelsen av politisk lederskap har direkte konsekven- 
ser for hvordan vi tenker om institusjoner som betingelse for politikernes 
utøvelse av lederskap. Med institusjoner forstår vi både formelle struk- 
turer og uformelle normer som setter rammer for hvordan politiske og 
administrative aktører kan opptre i det politiske systemet. I land med 
presidentstyre, for eksempel, er det konstitusjonen, lovvedtak eller sed- 
vane som setter rammene for presidentens makt og posisjon. Tilsvarende 
gjelder for ordførere i ulike land, der en eller annen form for kommune- 
lov presiserer slike rammer, men hvor også mer uformelle normer og tra- 
disjoner kan spille en rolle. Politiske institusjoner spiller en avgjørende 
rolle for det politiske lederskapets styrke, i og med at det både muliggjør 
og begrenser politisk lederskap (Elgie, 2014; Helms, 2014). Institusjo- 
ner muliggjør politisk lederskap i den forstand at de skaper posisjoner 
der politiske aktører effektivt og legitimt kan utøve lederskap. Politiske 

institusjoner legger samtidig begrensninger for lederskapet. Institusjoner 
setter rammer for politikernes maktutøvelse gjennom å regulere, proble- 
matisere og vanskeliggjøre visse typer ledelsesatferd. At kommunedirek- 
tøren for eksempel har ansvar for at saker som legges frem for behandling 
i folkevalgte organer i norske kommuner, er forsvarlig utredet, kan sette 
grenser for de folkevalgtes mulighet for å fatte vedtak. Dette kan være 
positivt ved at det settes grenser for ledelsens makt, slik at risikoen for 
vilkårlighet og maktmisbruk blir mindre, men samtidig kan slike institu- 
sjonelle forhold gjøre det vanskelig å treffe beslutninger på tross av bred 
oppslutning blant politikere, administrasjon og innbyggere. 

Politiske institusjoner har altså en avgjørende betydning for politi- 
kernes beslutningsmakt. De definerer den formelle politiske maktforde- 
lingen i samfunnet og de prosedyrene som regulerer samspillet mellom 
politikere, mellom politikere og administrasjon, mellom politikere og 
innbyggere og mellom politikere på ulike nivåer. Politiske institusjoner 
spiller imidlertid også en betydelig rolle for politikernes handlekraft i den 
forstand at de på forskjellige måter understøtter politikernes bestrebelser 
på å sette politiske problemer på dagsordenen, utvikle robuste og bredt 
aksepterte løsninger på disse problemene og mobilisere det politiske 
fellesskapet til handling. 

Samlet sett må en studie av kommunepolitikeres lederskap ta utgangs- 
punkt i både deres beslutningsmakt og deres handlingskapasitet, og ut fra 
i hvilken grad institusjonelle forhold støtter opp under forskjellige former 
for ledelse gjennom maktutøvelse. Det er også relevant å belyse i hvilken 
grad politiske ledere, herunder kommunepolitikere, har mulighet for å 
endre eller påvirke de institusjonelle rammene slik at de i størst mulig 
grad støtter opp under politisk handlekraft (Helms, 2016; Sørensen, 2017). 


Trender i teorien om politisk lederskap 


Etter Berlinmurens fall og etableringen av en rekke nye demokratier 
i øst ble diskusjonen om demokratiets tilstand i de gamle og etablerte 
demokratiene aktualisert, og interessen for det politiske lederskapets til- 
stand ble fornyet. Selv om det i liten grad har vært tilfellet i Norge, har 
denne interessen internasjonalt noe av sin bakgrunn i en fallende tillit til 


15 


KAPITTEL 1 


politikere. Det er en oppfatning at politikerne har problemer med 4 finne 
gode losninger pa natidens store problemer, som klimaendringer, fattig- 
dom, flyktningstrommer og livsstilssykdommer. Men interessen skyldes 
ogsa at en ny type politiske ledere vokser frem. Disse nye lederne tyr ofte 
til en populistisk ledelsesretorikk der etablerte politiske eliter beskrives 
som fiender av folket (Mudde, 2016). 

Interessen for politisk lederskap er ikke bare voksende blant samfunns- 
debattanter, beslutningstakere og i befolkningen, men også i høyeste grad 
blant forskerne (Keohane, 2014). Mange ulike aspekter knyttet til poli- 
tisk lederskap diskuteres, men med tanke på temaet i denne boken er det 
særlig relevant å se på to utviklingstrekk: 1) En økt oppmerksomhet på 
den rollen som nye styringsformer spiller i utøvelsen av politisk leder- 
skap, og 2) en tiltakende interesse for den rollen borgerne spiller for det 
politiske lederskapets form og innhold. Nyere politiske ledelsesteorier 
peker i økende grad på at politisk lederskap først og fremst handler om å 
skaffe seg støttespillere og velgere gjennom å forme deres politiske iden- 
titet, verdenssyn og vilje. Burns (1998) kaller denne formen for politisk 
lederskap for transformativ, i og med at den retter seg mot å hjelpe inn- 
byggerne med å gjøre det klart for dem hva de trenger. For å oppnå dette 
benyttes gjerne myke ledelsesverktøy, som historiefortelling, relasjons- 
bygging og utvikling av potensielle velgeres politiske selvtillit (Nye, 2008; 
Helms, 2016). Harde ledelsesformer som lov- og regelstyring og styring 
gjennom insitamenter er også høyst relevante i moderne politisk leder- 
skap. Men det legges vekt på at dersom disse brukes for mye, vil det lett 
resultere i motstand og dermed svekke det politiske lederskapet. 

Forskningen på politisk lederskap er opptatt av hvordan effekten av 
politiske ledelsesstrategier og -redskaper avhenger av konteksten (Mas- 
ciulli, Molchanov & Knight, 2009). Det hevdes i internasjonal litteratur 
at et av de kontekstuelle forholdene som for alvor utfordrer forståelsen 
av politisk lederskap, er fremveksten av en ny politisk kultur i de gamle 
og veletablerte demokratiene. Innbyggerne ser ikke lenger ut til å være 
tilfreds med kun å spille rollen som velgere, hevdes det, og de er blitt sta- 
dig mer antiautoritære, kritiske og politisk kompetente. Når de er misfor- 
nøyd med politikernes politiske lederskap, sier de tydelig ifra (Dalton & 
Welzel, 2014). Med dette som utgangspunkt har interessen for potensielle 

stottespilleres og velgernes roller i det politiske lederskapet okt. Forskere 
som er opptatt av hvordan politisk lederskap kan utoves i et samfunn med 
antiautoritære, kritiske og kompetente innbyggere, har begynt å snakke 
om et relasjonelt perspektiv på politisk lederskap. Denne typen lederskap 
må forstås som en bestemt type samspill mellom en leder og dennes støtte- 
spillere. Innenfor politisk lederskapsteori er et slikt relasjonelt perspektiv i 
ferd med å fortrenge oppmerksomheten omkring den enkelte lederen. De 
politiske ledelsesteoriene er dermed blitt mer åpne for innbyggernes og 
potensielle støttespilleres rolle for utøvelsen av politisk lederskap (Blon- 
del, 1987; Sørensen, 2019; Uhl-Bien, Riggio, Lowe & Carsten, 2014). 

Selv om den nye bølgen av politiske lederskapsteorier gir mange for- 
skjellige svar, så peker de alle på at tradisjonelle former for hierarkisk 
basert politisk lederskap er i utakt med en moderne demokratisk politisk 
kultur. I en slik kultur må «følgerne» tildeles en aktiv rolle i samfunns- 
styringen. Teorier om lederskap som er inspirert av New Public Manage- 
ment, peker på at politiske ledere skal konsentrere seg om å tilrettelegge 
den overordnede samfunnsutviklingen gjennom tett dialog med admi- 
nistrative toppledere, og at de ellers skal gi stort rom for at individuelle 
innbyggere kan velge fritt mellom forskjellige tilbud (Osborne & Gaebler, 
1991). Teorier om politisk metastyring understreker på sin side behovet 
for at politiske ledere gir innbyggerne rom for selvbestemmelse i lokale 
fellesskap og nettverk (Fung & Wright, 2003; Sørensen & Torfing, 2016). 
Endelig understreker teorier om interaktivt politisk lederskap betydnin- 
gen av at politiske ledere utøver sitt lederskap i tett og løpende dialog med 
sine støttespillere (Burns, 1998; Torfing & Ansell, 2017; Sørensen, 2019). 


Forskning på politisk lederskap 
i norske kommuner 


Politisk lederskap er ikke noe stort og etablert forskningsfelt i Norge. 
Når det gjelder kommunalt nivå, skrev Larsen og Offerdal (1990) i sin tid 
om politisk lederskap, men da som ivaretakelse av ulike roller en lokal- 
politiker kunne og burde ivareta. Så vidt vi kjenner til, finnes det kun 
én nyere bok (redigert av Aarsæther og Mikalsen [2015]) som tar for seg 
lokalpolitisk lederskap, men denne handler hovedsakelig om ordførerens 

lederskapsrolle (se ogsa Willumsen, 2014). Det har dermed ikke tidli- 
gere veert rettet sokelys mot kommunestyrerepresentantenes lederskaps- 
funksjoner, slik vi gjor i denne boken. 

Det betyr likevel ikke at rollen som folkevalgt i norske kommuner er 
ustudert i nyere tid. I det folgende skal vi ga igjennom noen av de aktu- 
elle bidragene, som handler om temaer som ligger nær dem vi tar opp i 
boken, det vil si representasjon og relasjonen til innbyggerne, relasjonen 
til kommunedirektøren og de folkevalgtes trivsel. Som vi vil se, hand- 
ler imidlertid den foreliggende litteraturen kun indirekte om å ivareta 
lederskapsfunksjoner slik vi har beskrevet dem over. 


Kommunelovprogrammet 


De endringene i politisk og administrativ organisering som fulgte 
av kommuneloven av 1992, ble undersøkt i et eget program i Norges 
forskningsråd, gjennomført i perioden 1997-2002. Nar det gjaldt kom- 
munestyrerepresentantene - som er dem vi retter mest oppmerksomhet 
mot i denne boken - handlet diskusjonen den gangen i hovedsak om 
effekter av de endringene i politisk organisering som hadde funnet sted. 
Spørsmålet som ble stilt, var om organisasjonsendringene styrket kom- 
munepolitikernes stilling og dermed fikk det representative lokale demo- 
kratiet til å fungere bedre og lede til økt tillit blant folk. 

De viktigste funnene fra de gjennomførte studiene oppsummeres i fire 
punkter av Aarsæther og Vabo (2002, s. 106-113). For det første viste det 
seg at ideen om en strategiorientert og overordnet styringsrolle ikke alltid 
var formålstjenlig. I praksis viste evalueringen av den parlamentariske 
modellen i Oslo og av strategiorienterte styringsmodeller i formann- 
skapskommuner at politikerne også grep fatt i småsaker — ikke minst i 
kontakten med innbyggerne i kommunen. For det andre ble det pekt på 
at helhetsperspektivet, som ble en del av det strategiske og overordnede 
styringskonseptet, lett kunne føre til at behovet for spesialisering ble over- 
sett. Spesialisering — i utvalg eller komiteer — gir politikerne informasjon 
og kunnskap om kommunens tjenester og oppgaver som kan være viktig 
i styringen av administrasjonen. Dette gjaldt ikke minst der delegasjo- 
nen til administrasjonen var omfattende. Det tredje punktet som trekkes 

frem, er partienes viktige og undervurderte rolle i kommuner med for- 
mannskapsmodell. Studiene antydet at den politiske konstitueringen av 
kommunestyret var minst like viktig som politisk organisasjonsmodell 
- parlamentarisme eller formannskapsmodell — for konfliktnivået i poli- 
tikken. Det fjerde og siste punktet som ble trukket frem, var at ensidig 
oppmerksomhet på den strategiske politikerrollen kan ha underkommu- 
nisert de andre rollene som lokalpolitikerne spiller. Det ble blant annet 
argumentert med at lokalpolitikken også fungerer som arena for å forme 
lokale ønsker og lokale prioriteringer, og at lokale utfordringer har fått 
mindre plass. 


KS' lokaldemokratiundersøkelser 
Den mest systematiske kartleggingen av de folkevalgte og relasjonen mellom 
politikk og administrasjon over tid finner vi i lokaldemokratiundersøkel- 
sene i regi av KS. Disse undersøkelsene tilbys og gjennomføres i de kommu- 
nene som ønsker det, og de er så langt gjennomført i tre runder, 2009-2010, 
2014 og 2017-2018. Data samles inn fra både innbyggere og folkevalgte. 

Inntrykket fra de delene av den første undersøkelsen som omhandlet 
politikernes rolle og relasjon til innbyggerne, gjennomført av 82 kom- 
muner i 2009/2010, er at det store flertall av de folkevalgte opplever at de 
gjør nytte for seg i rollen som kommunestyrerepresentant, og at rollen 
er rimelig klar. Dermed er det ikke overraskende at 90 prosent sier de 
trives med arbeidet som folkevalgt. Også samspillet med administra- 
sjonen fungerer i det store og hele tilfredsstillende, slik de folkevalgte 
ser det (Baldersheim & Rose 2011, s. 18,21). I en sammenfattende analyse 
av data fra denne undersøkelsen konkluderer Baldersheim (2011) med at 
de folkevalgte opplever seg myndige i rollen sin, og at det langt fra er 
noen systemkrise som preger dagliglivet i lokalpolitikken. Men samtidig 
understrekes det at idyllen ikke er entydig, spesielt ikke når det gjelder 
hvordan de folkevalgte representerer innbyggerne. Blant annet beskrives 
innbyggernes tillit til de folkevalgte som positiv, men reservert (se også 
Winsvold (red.), 2013). 

I en sammenlikning av resultatene, også fra den andre og tredje runden 
av lokaldemokratiundersøkelsen, gjelder det generelt at de folkevalgte er 


19 


KAPITTEL 1 


mer tilfreds enn innbyggerne med sa 4 si alle sider ved lokaldemokratiet. 
Både innbyggerne og de folkevalgte er mest fornøyd med effektiviteten, 
som sier noe om kommunens evne til å levere tjenester som er i samsvar 
med innbyggernes behov, og om hvorvidt de folkevalgte oppfattes å ha 
god styring. Begge grupper er imidlertid minst fornøyd med pålitelighet, 
som handler om innbyggernes tillit til at de folkevalgte er redelige, og 
om den politiske styringen preges av likebehandling og respekt for poli- 
tiske spilleregler. Spesielt er det mange som mener at de med gode per- 
sonlige forbindelser i kommunen får ivaretatt sine interesser på en bedre 
måte. Det er altså en relativt utstrakt oppfatning at det foregår forskjells- 
behandling i kommunene (Winsvold, 2019). 


Andre studier 


Det er enkelte studier som beskriver den norske lokalpolitikeren i forhold 
til andre land og noen studier går i dybden på relasjonen mellom politi- 
kerne og administrasjonen. Disse studiene tar opp ulike temaer og gir et 
noe blandet inntrykk av sitasjonen for lokalpolitikerne. Det er imidlertid 
to inntrykk fra disse forskningsresultatene som er relevante for innholdet 
i denne boken. Det første er den utfordringen som ligger i at kommune- 
direktøren og kommunens administrasjon oppfattes å ha stor innflytelse 
på de folkevalgte i kommunene - mange vil si for stor innflytelse. Det 
andre inntrykket henger nært sammen med dette, og det handler om at 
representantene i kommunestyret i liten grad synes å være engasjert i de 
første stegene i politikkutformingsprosessen, altså når det gjelder å ta ini- 
tiativ til saker og sette den politiske agendaen samt å utforme de politiske 
valgalternativene. Inntrykket er at dette for en stor del ligger i kommune- 
direktørens hender og ivaretas i samråd med ordfører. 

En av disse studiene (Aarsæther, Jenssen & Røiseland, 2008; Jenssen, 
2010) spør hvordan lokalpolitikere utøver de nye strategiske rollene som 
kom med kommuneloven av 1992, som var tenkt å styrke lokalpolitiker- 
nes innflytelse i kommunene. Her undersøkes arbeidsmatene i forbindelse 
med formannskaps- og kommunestyrebehandlingen av kommunebud- 
sjettet i to nabokommuner, i to perioder med 20 års mellomrom. Den 

viktigste konklusjonen er at arbeidsmatene rundt budsjettbehandlingen i 
de to kommunene ikke skaper rom for strategiske eller visjonzere debat- 
ter. Ingen av arbeidsmatene «bidrar til at det lokalpolitiske rommet fyl- 
les med interessante debatter av noe slag», skriver Jenssen (2010, s. 230). 
Til tross for store variasjoner i hvordan kommunene arbeidet med bud- 
sjettet, var observerte innslag av overordnede og helhetlige diskusjoner 
fraveerende. De folkevalgte hadde en ensidig oppmerksomhet pa de prag- 
matiske sporsmalene omkring budsjettbalanse. 

En sammenliknende studie blant kommunestyrerepresentanter i en 
rekke europeiske land viser til malstyring som den dominerende styrings- 
filosofien, der det skilles tydeligere mellom politikk og administrasjon, 
der politikerne forventes a opptre som strateger, og der administrasjonen 
skal holde seg til politisk vedtatte mal (Aars & Offerdal, 2012). I mange 
land har det dessuten veert arbeidet med tiltak for 4 styrke det folke- 
valgte nivået, gjerne ved å styrke ordførerens rolle gjennom direkte valg 
og økt myndighet (se også Lidström et al., 2016). De folkevalgtes syn på 
hvordan makt og påvirkning er fordelt i kommunene varierer ikke mye 
mellom landene, og den reelle makten blir knyttet til dem som innehar 
de formelle posisjonene, som ordfører, utøvende organ (formannskap 
i de fleste norske kommuner) og den administrative lederen. I de aller 
fleste landene er det ordføreren som blir tillagt mest innflytelse. Selv om 
forskjellene er små, er Norge ett av de få landene som avviker her, med 
folkevalgte som mener at kommunedirektøren har mest å si for den kom- 
munale aktiviteten. 

Denne observasjonen underbygges av en undersøkelse av maktforhol- 
dene i kommuner i Nord-Trøndelag (Haga, Leirset & Lillestøl, 2014). Her 
fremkom det at mange lokalpolitikere mener at kommunestyret har for lite 
makt, og at kommunedirektøren har for mye makt. Det pekes på at dette 
dels kan skyldes en oppfatning av at det er delegert for mye ansvar til kom- 
munedirektørene, men også at kommunedirektørene oppfattes å gå på tvers 
av kommunestyrets vilje. Undersøkelsen viser at kommunedirektøren eller 
kommunedirektøren og ordføreren i tospann oppfattes som de sentrale 
aktørene ved utforming av kommunens overordnede mål. Formannskapet 
er også viktig, mens øvrige politiske utvalg spiller en mer marginal rolle. 

Fire paradokser i diskusjonen 
av lokalt politisk lederskap i Norge 


Den tidligere forskningen omtalt over, bærer bud om at det finnes utford- 
ringer knyttet til lokalpolitisk lederskap i Norge. Hvordan politisk leder- 
skap utspiller seg i praksis, vil være påvirket av en lang rekke faktorer, 
for eksempel egenskaper ved aktørene selv. Det sier seg selv at folkevalgte 
som har mange og tunge verv, for eksempel som ordfører eller komité- 
eller utvalgsleder, utøver en annen type politisk lederskap enn en menig 
representant i et kommunestyre. Også trekk ved enkeltpersoner spiller 
inn på det politiske lederskapet. Men i tillegg til slike individuelle varia- 
sjoner vil også politiske kulturer og tradisjoner samt lokale og nasjonale 
formelle institusjonelle rammer i form av politiske reglementer, forskrif- 
ter og lovverk spille en viktig rolle. Med en så variert kommunestruktur 
som Norge har, kan vi trygt gå ut fra at politisk lederskap er noe som 
varierer, ikke bare fra person til person, men også fra kommune til kom- 
mune og fra region til region. Det er for eksempel lett å forestille seg at 
kommunestørrelse er noe som påvirker hvordan politisk lederskap kom- 
mer til uttrykk. I tillegg kan vi tenke oss at eksempelvis lokale saker og 
lokale tradisjoner og politiske kulturer gjør at ellers ganske like kommu- 
ner kan være svært forskjellige når det kommer til politisk lederskap. En 
del av disse lokale variasjonene innenfor Norges grenser vil komme til 
uttrykk i de påfølgende kapitlene. Men først og fremst er dette en bok 
som omhandler lokalpolitikere generelt, og som forsøker å tegne et bilde 
av det norske lokalpolitiske lederskapet i lys av de teoretiske betraktnin- 
gene ovenfor. 

Som utgangspunkt for den videre presentasjonen og diskusjonene i 
boken har vi stilt opp fire sentrale paradokser. Ordet «paradoks» kom- 
mer fra latin og gresk, og de to leddene i ordet kan oversettes med «mot» 
og «fornuft». Et paradoks er dermed noe som strider mot fornuften, 
men som ved nærmere ettertanke likevel viser seg å inneholde en viss 
sannhet. Et eksempel på et klassisk paradoks kan være uttrykket «evig 
eies kun det tapte» i Henrik Ibsens teaterstykke Brand. I denne boken 
bruker vi ordet paradoks i en mer hverdagslig betydning. Et paradoks er 
noe uventet eller merkelig, for eksempel at noen på den ene siden har en 

målsetting, samtidig som de pa den andre siden handler på mater som 
virker motsatt vei. Paradokser ber om nærmere forklaring, og det er nett- 
opp slike forklaringer vi skal gi i de enkelte kapitlene som omhandler de 
fire paradoksene. 

Konfliktparadokset handler om manglende overenstemmelse mellom 
den formelle modellen som ligger til grunn for det politiske arbeidet i et 
kommunestyre, og den måten politiske prosesser og politisk lederskap 
faktisk blir utøvet på (Martinussen, 2002). Dette er omtalt av andre som 
«parlamentarisme light» eller «kvasiparlamentarisme». Bakgrunnen er 
at omtrent alle norske kommuner styres etter formannskapsmodellen, 
som ble innført allerede med formannskapslovene i 1837. Formannskaps- 
modellen er en kollegial politisk modell som legger til grunn at alle de 
valgte representantene bidrar i utformingen av politikk, og at represen- 
tantene når frem til felles beslutninger gjennom diskusjon og forhand- 
linger. I sin spede start fungerte formannskapsmodellen som en formell 
ramme for at byens og bygdas «fremste menn» skulle kunne drøfte seg 
frem til løsninger til beste for lokalsamfunnet. Mens formannskaps- 
modellen bygger på en idé om konsensus som bærende verdi, er den i 
økende grad blitt fylt med konflikt. Dette har først skjedd gjennom en 
gradvis institusjonalisering av de politiske partiene på lokalt nivå (Kjell- 
berg & Hansen, 1979), og i senere år gjennom at mange kommunestyrer 
har fått en blokkdeling tilsvarende den vi finner på Stortinget, med en 
klart definert posisjon og opposisjon. Det kan være mange og sammen- 
satte forklaringer på hvorfor en i utgangspunktet kollegial og konsensus- 
orientert politisk styringsmodell over tid har fått dette innholdet. I denne 
boken har vi ikke ambisjoner om å gi en fullgod forklaring på utviklin- 
gen. I stedet er vi opptatt av hvilke konsekvenser dreiningen mot konflikt 
har for politisk lederskap. Hva betyr konfliktorienteringen med tanke på 
den interne fordelingen av politisk lederskap, og hvilke konsekvenser har 
dette for rekruttering til politikken, innholdet i den politiske debatten og 
lokalpolitikernes evne til å fatte beslutninger? 

Administrasjonsparadokset handler om en manglende overen- 
stemmelse mellom teorien om politisk lederskap referert over, og hvilke 
prosesser politikerne faktisk er involvert i. Paradokset er nært knyttet til 
regler i kommuneloven og til den såkalte timeglassmodellen, som mange 

kommuner legger til grunn for organiseringen av forholdet mellom poli- 
tikk og administrasjon. Bakgrunnen for paradokset er understreknin- 
gen av politikernes rolle som overordnede strategiske ledere med et vidt 
ansvar for egne kommuner og lokalsamfunn. Dette var et viktig prinsipp 
da kommuneloven gjennomgikk en omfattende revisjon rundt 1990. I lys 
av den forståelsen av politisk lederskap som ligger til grunn for denne 
boken, fremstår det som paradoksalt at kommunestyrerepresentantene i 
liten grad er direkte involvert i de fasene av politikkutviklingen der pro- 
blemer identifiseres, forstås, utredes og blir utgangspunkt for alternative 
løsninger. Dette er i stor grad blitt overlatt til administrasjonen, som over 
tid har utviklet utredningskapasitet og tilført fagkunnskap. Men det har 
samtidig medført at politikernes oppgave i stor grad handler om å ta stil- 
ling til forslag fra administrasjonen. For folkevalgte kan dette innebære 
at deres første møte med et gitt problem blir et konkret løsningsforslag fra 
administrasjonen. Dette er i så fall en begrenset form for politisk leder- 
skap. De fleste politiske systemer, inkludert det norske, forutsetter at poli- 
tikk og administrasjon kan skilles fra hverandre. Spørsmålet er om det 
kan skje på andre måter enn ved å redusere kommunestyrets rolle til i så 
stor grad å dreie seg om å fatte beslutninger på grunnlag av administra- 
tive innstillinger. 

Åpenhetsparadokset handler om en motsetning mellom regler om 
åpenhet og demokrati på den ene siden, og om de faktiske konsekven- 
sene av disse reglene på den andre siden. Bakgrunnen er at vi i Norge har 
et formelt krav om møteoffentlighet i alle kommunale politiske organer. 
Andre sammenliknbare land har krav om generell møteoffentlighet i kun 
det øverste organet (tilsvarende kommunestyret), mens dette kravet for 
Norges vedkommende også gjelder for formannskapet, kommunestyre- 
komiteer og kommunale utvalg. De norske prinsippene for møte- 
offentlighet ble nedfelt i kommuneloven av 1992, der hensikten var å sikre 
allmenhetens innsyn og på den måten styrke åpenhet og demokrati. Selv 
om det er unntak for saker som berører taushetsbelagte opplysninger eller 
bedriftsinterne forhold, innebærer dette at norske kommunepolitikere i 
praksis ikke har arenaer der de kan diskutere politiske saker uten medias 
tilstedeværelse. Slike regler for åpenhet kan lett bli paradoksale dersom 
de i realiteten leder til at de reelle politiske diskusjonene flyttes ut av det 

formelle systemet og inn i fora som ikke reguleres gjennom kommune- 
loven. Vi skal se at reglene om generell møteoffentlighet kan ha ført til 
at de reelle politiske diskusjonene heller tas i partienes gruppemøter og 
andre uformelle og lukkede arenaer på utsiden av det formelle styrings- 
systemet. I så fall har dette konsekvenser for politisk lederskap. 

Til sist diskuterer vi demokratiparadokset, som handler om konflikten 
mellom det suverene politiske lederskap versus det suverene folk, som vi 
introduserte innledningsvis. Demokrati bygger på en forestilling om det 
suverene folk, der borgerne selv skal bestemme over sine liv. Forestillin- 
gen om det suverene folk er egalitær; alle skal ha samme mulighet for å 
delta, bli hørt og gjøre sin innflytelse gjeldende. Prinsippet om «én person 
- én stemme» står sentralt i demokratitenkningen. Den samme logikken 
finnes i ideen om deliberativt demokrati. Her er det ikke folks autoritet 
eller ekspertise som er avgjørende i en politisk diskusjon, men kvalite- 
ten i argumentet. Alle kan fremme sine argumenter i en politisk debatt, 
og det beste argumentet vinner. Demokratiparadokset oppstår fordi den 
grunnleggende likhetstanken i den demokratiske forestillingen om det 
suverene folk strider mot selve grunntanken i det suverene politiske leder- 
skap. Kjernen i forestillingen om politisk lederskap er at vi har bruk for 
noen som setter dagsorden gjennom å definere problemer og utfordringer 
som krever handling. Dessuten forventer vi at politiske ledere peker ut 
en retning, bidrar med løsningsforslag og sikrer gjennomføringen. Det 
er typisk personer som «stikker seg ut», og som skiller seg ut fra meng- 
den i kraft av ressurser, karisma og veltalenhet, som blir rekruttert inn i 
politikken. Slik sett er politisk lederskap elitepreget og står i motsetning 
til egalitære prinsipper og verdier som kommer til uttrykk i forestillingen 
om det suverene folk. Problemet er at vi har bruk for både et suverent poli- 
tisk lederskap, som kan løse samtidens presserende samfunnsproblemer, 
og et suverent folk, som er garantien for vårt demokrati. Det er vanskelig 
å sikre borgerne like muligheter for demokratisk innflytelse i et system 
hvor vi samtidig ønsker et klart og tydelig og på mange måter elitepreget 
politisk lederskap. Rent teoretisk kan det dermed hevdes at vi står overfor 
et paradoks i form av en konstant og uløselig spenning mellom demokrati 
og politisk lederskap (Kane & Patapan, 2012). Hvordan dette paradokset 
løses i praksis, er et sentralt tema i kapitlet om demokratiparadokset. 

Bokens innhold 


Denne boken handler forst og fremst om politisk lederskap i norske kom- 
muner, men i flere av kapitlene sammenlikner vi Norge og Danmark. Av 
alle land vi kan sammenlikne oss med, er vare skandinaviske naboer oss 
selv likest. Det skyldes blant annet en felles overordnet samfunnsmodell, 
med en ambisiøs velferdsstat som lar kommuner stå for store deler av vel- 
ferdsstatens tjenesteproduksjon. Av dette følger ikke bare at oppbygnin- 
gen av de politiske systemene i skandinaviske land er svært lik, men også 
at utfordringene er omtrent de samme. I lys av dette er det ikke uventet at 
det skjer en omfattende utveksling av reformideer og innovasjoner over 
de skandinaviske landegrensene. Vi har systematisert likheter og for- 
skjeller mellom Norge og Danmark i teksten som følger dette kapittelet, 
og vi gir også en beskrivelse av datagrunnlaget for boken i et eget vedlegg. 

Å sammenlikne oss med Danmark er spesielt relevant når det gjelder 
politisk lederskap. Det finnes åpenbare forskjeller mellom Norge og Dan- 
mark. Danske kommuner er for eksempel gjennomgående mye større 
enn norske kommuner, avstandene er kortere i Danmark enn i Norge, 
og topografien i Danmark er enklere enn i Norge. Samtidig er det mange 
likheter, for eksempel i administrativ og politisk organisering og i de 
oppgavene som kommunene har ansvar for. Det mest interessante i vår 
sammenheng er imidlertid noen viktige forskjeller som knytter direkte 
an mot de fire paradoksene, og som tillater oss å analysere paradoksene 
på en systematisk måte. Når det gjelder «konfliktparadokset», er Dan- 
mark interessant fordi forskere har argumentert for at den deliberative 
tradisjonen står sterkere i Danmark enn i Norge (Aarts, Thomassen & van 
Ham, 2014). Når det gjelder «administrasjonsparadokset», er Danmark 
interessant ettersom det ikke finnes noe dansk motstykke til den norske 
kommunedirektøren. I stedet er danske ordførere (borgmestere) formelle 
ledere for administrasjon. I Danmark er altså forholdet mellom politikk 
og administrasjon organisert på en helt annen måte enn i Norge. Når det 
gjelder «åpenhetsparadokset», er Danmark relevant for sammenlikning i 
og med at danske kommuner kun har krav om generell møteoffentlighet i 
kommunestyret, mens utvalgsmøter alltid er lukket, noe som står i skarp 
motsetning til norske regler. Og når det gjelder «demokratiparadokset», 

er den allmenne oppmerksomheten rundt innbygger- eller borgerdelta- 
kelse ansett som storre i Danmark enn i Norge. 

Med overordnet utgangspunkt i de fire paradoksene beskrevet over, vil 
vi pa ulike mater drofte hva disse forskjellene mellom Norge og Danmark 
betyr i praksis, og pa hvilken mate de nasjonale rammene i Norge og Dan- 
mark apner for lokale tilpasninger og institusjonelle endringer som kan 
styrke politisk lederskap, bredt forstatt. I de pafolgende kapitlene disku- 
terer vi paradoksene hver for seg. I intervjuer med erfarne ordforere og 
kommunedirektører fra ulike norske kommuner, som følger etter den fag- 
lige teksten i hvert av kapitlene, presenteres også innspill til diskusjonen 
fra noen som kjenner praksis svært godt. Et overordnet budskap i denne 
boken er at nasjonale tradisjoner og institusjonelle rammebetingelser 
påvirker måten politisk lederskap utøves på i norske kommuner. Samtidig 
viser vi at det er mange muligheter for lokale tilpasninger, og at kommuner 
som ønsker å styrke det politiske lederskapet, har betydelig handlingsrom. 
Derfor er politisk lederskap noe som bør stå på dagsordenen når nasjonale 
rammebetingelser for norske kommuner utformes. Det bør også være et 
tema for diskusjon i norske kommunestyrer. Bokens siste kapittel summe- 
rer opp de enkelte kapitlene og drøfter hvordan nasjonale rammebetingelser 
eventuelt kan forbedres. I tillegg drøfter kapitlet hvordan politisk lederskap 
kan utvikles lokalt innenfor de eksisterende nasjonale rammebetingelsene. 

Som to draper vann? 
Norske og danske kommuner 


Av: Signy Irene Vabo og Asbjørn Røiseland 


I mange sammenhenger regner vi Norge og Danmark som svært like. 
Når forskere sammenlikner de to landene, gjør de gjerne et poeng av at 
begge er relativt små enhetsstater med omtrent samme nasjonale parla- 
mentariske system. Begge land har et partisystem med både nasjonale og 
lokale partiorganisasjoner, og begge har et kommunesystem med både 
regioner og kommuner. I begge landene har kommunene dessuten ansvar 
for et omfattende tjenesteapparat, og i nasjonale velferdsstater som både 
Norge og Danmark er kommunene avgjørende. 

Men selv om likhetene er store, så er det likevel viktige forskjeller mel- 
lom Norge og Danmark. Én slik forskjell er størrelse. Etter den danske 
kommunereformen i 2007, som reduserte antall kommuner til 98, ble 
gjennomsnittlig kommunestørrelse i Danmark 55 000 innbyggere. Det 
tilsvarende tallet i Norge er betydelig lavere, og gjennomsnittet var 15 000 
innbyggere etter kommunereformen - altså ved inngangen til 2020. I for- 
bindelse med den danske kommunereformen fikk danske kommuner 
dessuten betydelig mer myndighet, for eksempel på arbeidsmarkeds- 
området. Dette gjør de danske kommunene enda mer sentrale i vel- 
ferdspolitikken enn de norske. Og i tillegg ble Danmark hardere rammet 
av finanskrisen i 2008 enn Norge, noe som har medført betydelig mer 
omfattende omprioriteringer i danske kommuner sammenliknet med 
norske kommuner. 

I denne boken er vi spesielt opptatt av hvordan forskjeller i ramme- 
betingelser for kommuner i de to landene påvirker politisk lederskap. 
Slike rammebetingelser kan handle om kommunelovgivning, andre typer 
formelle regler samt tradisjoner og praksiser som har vokst frem over 
tid. Gitt dette utgangspunktet er det gunstig at landene er relativt like 
på overordnet nivå. Samtidig er det noen viktige forskjeller i norske og 
danske kommuners rammebetingelser som gjør dem spesielt interessante 

å sammenlikne i et forskningsprosjekt. Nedenfor lister vi opp noen slike 


forskjeller som vi oppfatter som relevante for utøvelsen av lokalpolitisk 


lederskap, og som vi vil komme inn på i de ulike kapitlene i boken. 

Antall representanter: Mens norske kommunestyrer og tilhørende 
utvalg og komiteer besittes av relativt mange representanter, så er det 
betydelig færre folkevalgte i danske kommuner. I Norge skal et kom- 
munestyre bestå av ikke færre enn elleve representanter (selv om kom- 
munen har under 5000 innbyggere). Har kommunen mellom 5000 
og 10 000 innbyggere, skal antallet være minst 19. Det er ikke angitt 
noen øvre grense for antallet representanter i norske kommunestyrer 
- dette avgjør kommunestyret selv. I Danmark sier reglene at antal- 
let kommunestyrerepresentanter i kommuner med færre enn 20 000 
innbyggere, ikke skal være færre enn ni, men heller ikke flere enn 
31. I kommuner med flere enn 20 000 innbyggere skal antallet være 
minst 19 og maksimalt 31, mens det høyeste antallet representanter i 
København er 55. Til sammenlikning sier de norske reglene at antallet 
representanter i norske kommuner med flere enn 100 000 innbyggere 
skal være minst 43. Denne forskjellen i reguleringene fører til at det 
gjennomgående er større kommunestyrer i norske kommuner enn 
i danske. Eksempelvis har Oslo bystyre 59 medlemmer, Trondheim 
kommunestyre har 67, og Kristiansand kommunestyre har 71, mens i 
de minste kommunene, for eksempel Røst med sine litt færre enn 500 
innbyggere og Utsira med omkring 200 innbyggere, velges det altså 
inn elleve representanter i kommunestyret. 


Denne forskjellen i politisk-administrativt system medfører at inn- 
byggerne vil være representert i kommunestyret i betydelig større grad 
i Norge enn hva tilfellet er i Danmark. Dette forsterkes av den store 
forskjellen i kommunestørrelse. Mens vi har mange små kommuner i 
Norge (omkring 170 kommuner med færre enn 5000 innbyggere etter 
kommunereformen), så finner vi kun en håndfull kommuner med 
færre enn 20 000 innbyggere i Danmark. Dette representerer en vik- 
tig forskjell i relasjonen mellom innbyggerne og de folkevalgte i de to 
landene. 

Ordforerens rolle: Ordforerne utpekes av kommunestyret bade i 
norske og danske kommuner - og velges altså ikke direkte av inn- 
byggerne. Men mens en norsk ordfører formelt sett er møteleder og 
rettslig representant for kommunen, er en dansk ordfører - som jo 
kalles borgmestere - i tillegg øverste leder for administrasjonen. Med 
andre ord er deler av den funksjonen som norske kommunedirektører 
(rådmenn) ivaretar, i Danmark tillagt rollen som borgermester. Dette 
innebærer blant annet at skillet mellom den administrative og poli- 
tiske delen av kommuneorganisasjonen er tydeligere og sterkere i 
Norge enn i Danmark. 


Organiseringen av utvalg og komiteer: I Norge står kommunestyret 
fritt til å opprette faste eller midlertidige utvalg eller komiteer — ut 
over formannskapet, som er lovpålagt. Det er ikke noe krav om at 
de organene som etableres, kun skal bemannes av representanter fra 
kommunestyret. I Danmark står kommunestyret på samme måte fritt 
til å etablere faste eller midlertidige utvalg ut over økonomiutvalget, 
som er pålagt ved lov. Men ved etablering av faste utvalg er det et kravi 
Danmark at medlemmene skal rekrutteres fra kommunestyret. Grun- 
nen til dette er at utvalgene kan ha delegert myndighet, og i praksis 
har de ofte også det for den delen av forvaltningen som utvalget dek- 
ker. Selv om norske utvalg og komiteer kan delegeres ansvar, så vil de 
ikke kunne gis ansvar for forvaltningen på samme måte som i danske 
kommuner. Dette følger av norsk lovgivning og av det samlede ansva- 
ret som er tillagt rollen som kommunedirektør. Det sterke og formelle 
skillet mellom politikk og administrasjon i norske kommuner gjen- 
speiler seg dermed også i utvalgenes og komiteenes arbeid. 


Møteoffentlighet: Alle politiske møter i norske kommuner er som 
hovedregel åpne for publikum og media, og dette følger av den norske 
kommuneloven. I Danmark gjelder åpenhetskravet kun møtene i 
kommunestyrene, og danske utvalgs- og komitémøter er lovpålagt å 
være lukket. Denne forskjellen i møteoffentlighet kan ha betydning 
for politiske diskusjoner, politikkutforming og politisk lederskap. 

Konfliktparadokset 
Samarbeid og konflikt i 
kommunepolitikken 


Marte Winsvold 


Universitetet i Oslo, Institutt for samfunnsforskning 


Tina Øllgaard Bentzen 
Roskilde universitet 


Abstract: This chapter focuses on a paradox related to cooperation and conflict 
in local politics. Most Norwegian local governments are organized according 
to a model where political parties are proportionally represented in all political 
committees. While this model encourages consensus building, it has increas- 
ingly been filled with party-political conflicts. This chapter discusses the dif- 
ficult balance between “cooperation” and “conflict” in local politics. We show 
how local councilors in Norway and Denmark perceive and relate to conflict, 
and we provide examples of destructive as well as constructive conflicts in local 
governments. In a brief and subsequent chapter, a Norwegian Mayor reflects on 
how to balance party-political conflicts and cooperation. 


Keywords: party politics, consensus, conflict 


Introduksjon 


Formannskapsmodellen, som de fleste norske kommunestyrer er orga- 
nisert etter, tilstreber at representanter fra partiene i kommunestyret 
skal være proporsjonalt representert i politiske komiteer og utvalg. På 
den måten legger modellen til rette for at de folkevalgte vil måtte sam- 
arbeide og diskutere seg frem til enighet på tvers av partiskillelinjer. 
Modellen bygger med andre ord på en idé om samarbeid og konsensus. 


Sitering av denne artikkelen: Winsvold, M. & Bentzen, T. Ø. (2020). Konfliktparadokset. Samarbeid og 
konflikt i kommunepolitikken. I A. Røiseland & S. I. Vabo (Red.), Folkevalgt og politisk leder (Kap. 2, 
s. 34-61). Oslo: Cappelen Damm Akademisk. https://doi.org/10.23865/noasp.80.ch2 

Lisens: CC BY-ND 4.0 

Hvorfor er da arbeidet i mange norske kommunestyrer likevel preget av 
konflikt? Målet med dette kapitlet er å forklare hvorfor det oppstår et til- 
synelatende motsetningsforhold mellom samarbeid og konflikt i norske 
kommunestyrer, og hvordan spenningen mellom konflikt og samarbeid 
spiller seg ut i praksis. Hvordan klarer politikere fra ulike partier og med 
ulike syn på hva som er god politikk, å fatte felles beslutninger og se til 
at disse beslutningene blir gjennomført? Hvilke måter å organisere det 
politiske arbeidet på bidrar til å skape og tydeliggjøre konflikt, og hvilke 
bidrar til samarbeid? Og hva gjør graden av konflikt og samarbeid med 
politikernes evne til å utøve politisk lederskap — sette dagsorden, fatte 
beslutninger og mobilisere støtte? 

For å svare på disse spørsmålene vil vi først diskutere hvordan de insti- 
tusjonelle rammebetingelsene som kommunestyret er underlagt, kan 
bidra til henholdsvis konflikt og samarbeid. Dernest vil vi si noe om ulike 
typer konflikt og om konflikt og konsensus som ulike politiske hand- 
lingslogikker. Videre viser vi hvordan balansen mellom konflikt og kon- 
sensus utspiller seg, og hvilke konsekvenser denne balansen oppleves å ha 
i norske kommuner. Der det er relevant, bringer vi også inn eksempler fra 
danske kommuner. 

Kapitlet bygger i hovedsak på KS sin demokratiundersøkelse som ble 
gjennomført i 75 norske kommuner i 2017 og 2018. Kapitlet trekker også 
på kvalitative intervjudata samlet inn i samme periode i åtte kommuner 
i Norge og Danmark. 


Konflikt og konsensus innbakt i institusjonene 


Konflikter eksisterer ikke løsrevet, men må alltid forstås relativt til kon- 
teksten de utspiller seg i. Derfor vil vi nå se nærmere på den særlige 
institusjonelle konteksten som vi retter søkelyset mot i denne boken: den 
norske formannskapsmodellen. 

Omtrent alle norske kommuner styres etter formannskapsmodellen, 
som ble innført allerede i 1837 da norske kommuner for første gang ble 
etablert gjennom «formannskapslovene» (Næss, 1987; Hovland, 1987). 
I sin spede start fungerte modellen som en formell ramme for at byens 

og bygdas «fremste menn» skulle kunne drofte seg frem til losninger til 
beste for lokalsamfunnet. Formannskapsmodellen er en kollegial poli- 
tisk modell som legger til rette for at alle de valgte representantene skal 
kunne bidra i utformingen av politikk, og for at de folkevalgte skal kunne 
komme frem til felles beslutninger gjennom diskusjon og forhandlin- 
ger i politiske organer. Formannskapet er sammensatt etter forholds- 
tallprinsippet, og det saksforberedende arbeidet i både formannskap 
og komiteer og utvalg er organisert på tvers av partiskillelinjene. Dette 
fremmer en konsensusbasert beslutningsform; politikerne er forventet å 
skulle komme til enighet, og formannskapsmodellen gir lite organisato- 
risk støtte for synliggjøring av konflikt og begreper som «posisjon» og 
«opposisjon». Modellen kan dermed bidra til å dempe, men også skjule 
de konfliktene som eventuelt måtte finnes i kommunepolitikken (Skare, 
2000; Aarsæther & Bjørnå, 2016). Historisk kan fremveksten av en kon- 
sensusorientert organisasjonsform forklares med blant annet størrelsen 
på lokalsamfunnene. De fleste kommuner er og har vært svært små, og 
politikere fra forskjellige partier er gjerne naboer og bekjente (Sørhaug, 
1984). Konfliktnivået må derfor være til å leve med, også utenfor kom- 
munestyresalen. Normativt trekker formannskapsmodellen på ideen om 
at det gjennom diskusjon og samtale er mulig å nå frem til enighet, både 
om hvilke problemer som skal løses, og om hvordan problemene best kan 
løses (Habermas, 1984). 

Formannskapsmodellen er imidlertid i økende grad blitt fylt med 
konflikt. Det skjedde først gjennom en gradvis institusjonalisering av de 
politiske partiene på lokalt nivå, og gjennom at mange kommunestyrer 
har fått en blokkdeling tilsvarende den vi finner på Stortinget, med en 
klart definert posisjon og opposisjon (Martinussen, 2004). Når politi- 
kerne rekrutteres inn i kommunestyret, er det dermed gjennom et sys- 
tem som er tuftet på ulike verdisyn og forskjellighet. Ved valg fokuserer 
partiene på sine prioriteringer og fremhever gjerne hva som skiller dem 
fra andre partier. På den måten blir oppmerksomheten rettet mot hvilke 
politiske løsninger det er uenighet om, og inn i kommunestyrearbeidet 
bringer politikerne med seg en forpliktelse overfor sine velgere til å jobbe 
for de løsningene som de har gått til valg på. Lokale folkevalgte lever der- 
med i en spenning mellom to tilsynelatende uforenelige idealer: De må 

markere forskjeller og konkurrere samtidig som det forventes at de kom- 
mer til enighet, og de må arbeide for å få igjennom sin egen dagorden og 
sine egne løsninger samtidig som de må samarbeide om å lage en felles 
politikk for kommunen. I utøvelsen av vervet som folkevalgt balanserer 
dermed politikerne mellom konflikt og samarbeid. På den ene siden skal 
kommunestyrerepresentantene slåss for de løsningene som deres eget 
parti har gått til valg på - som å innføre eller fjerne eiendomsskatt, å 
legge ned eller bevare en skole, å verne friområder eller å omregulere dem 
til næringsformål. På den andre siden må de folkevalgte jobbe sammen 
for å finne løsninger på de utfordringene kommunen står overfor - som 
å sikre inntektskilder som kan dekke kommunens utgifter, å utforme et 
godt skoletilbud for alle kommunens barn og sikre at både friluftsliv og 
næringsutvikling har gode vilkår. Lokale folkevalgte har dermed et dob- 
belt sett forventinger rettet mot seg. De skal på samme tid være orientert 
mot forskjeller og konflikt, og de skal være orientert mot felles løsninger 
og samarbeid. 

I litteraturen skilles det mellom «konsensusdemokrati», som kjenne- 
tegnes av at valgte politikere forsøker å komme til enighet på tvers av 
partipolitiske skillelinjer, og «majoritetsdemokrati», som kjennetegnes 
av at det partiet eller den koalisjonen som har flertall, styrer. Majori- 
tetsdemokratier er typisk mer konfliktorientert (Lijphart, 1984, 1999). 
Formannskapsmodellen passer godt inn i beskrivelsen av et konsensus- 
demokrati. Kommuner organisert etter denne modellen, styres gjerne 
av inkluderende, brede koalisjoner. De har et proporsjonalt valgsystem 
og faste strukturer for inklusjon av gruppeinteresser utenfor den for- 
melle valgkanalen. Slike institusjonelle systemer er i stand til å produsere 
konsensus også i samfunn preget av interessemotsetninger, blant annet 
fordi de innebærer at bare en svært stor majoritet kan kontrollere poli- 
tikken, og i praksis har denne majoriteten en tendens til å ta hensyn til 
minoritetens ønsker og behov. I et majoritetsdemokrati, derimot, styrer 
den majoriteten som får flertall, alene, uten nødvendigvis å ta hensyn til 
minoritetens ønsker og behov. 

Uenighet eksisterer innenfor både konsensus- og majoritetsdemokra- 
tier. Det som skiller de to demokratitypene, er hvordan uenighet hånd- 
teres. Mens majoritetsmodellen omfavner uenighet og viser konflikter 

åpenlyst, legger konsensusmodellen vekt på å bygge bro mellom mot- 
stridende interesser gjennom kompromisser (Skoog, 2018). Både norske 
og danske kommunestyrer fungerer i stor grad som typiske konsensus- 
demokratier, jamfør Lijpharts typologi, og konsensusorienteringen 
underbygges av måten de politiske organene er organisert på. I Norge 
styres kommunene etter en formannskapsmodell, og i danske kommuner 
er det såkalt borgmesterstyre, som i all hovedsak likner formannskaps- 
modellen, men med det unntak at «borgmesteren» har mer formell makt 
fordi hun også fungerer som leder av administrasjonen. De overordnede 
institusjonelle rammebetingelsene gir likevel ingen åpenbar grunn til å 
forvente ulik grad av konflikt i norske og danske kommuner. 

Selv om organiseringsmodellen for norske og danske kommuner gjør 
at de kan klassifiseres som konsensusdemokratier, så kan kommunene i 
praksis være mer eller mindre konsensusorientert og mer eller mindre 
konfliktorientert. For eksempel er det forskjell mellom kommuner når det 
gjelder hvor bred den styrende koalisjonen er. I noen kommuner velger 
det største partiet å inkludere mange andre partier i styringskoalisjonen, 
i andre kommuner velger de å benytte seg av muligheten til å styre alene 
eller med en liten koalisjon. Grad av konfliktorientering kan også avleses 
av måten ordfører utøver rollen sin på. I konsensusorienterte kommu- 
ner vil rollen typisk utøves på en fasiliterende måte (Svara, 2003, Berg & 
Kjær, 2007), som innebærer at ordfører navigerer gjennom den politiske 
prosessen ved å inkludere andre aktuelle aktører. I konfliktorienterte 
majoritetskommuner, derimot, vil ordfører først og fremst lede og være 
talsperson for den koalisjonen av partier som har majoritet i kommune- 
styret, og hun vil ha som mål å sørge for at majoritetens politikk blir 
vedtatt og effektivt gjennomført, uten å skjele så mye til opposisjonens 
meninger og synspunkter. 


Hva er konflikt, og hva er konsensus? 


Enkelt kan man si at politisk konflikt oppstår når to eller flere motstri- 
dende ønsker, behov eller motiver er til stede samtidig, eller når det er 
uenighet om målsettinger (Skoog & Karlsson, 2018). Politisk konflikt 

oppstar fordi de politiske partiene representerer innbyggere med mot- 
stridende syn pa hvordan samfunnet skal organiseres, og hvordan fel- 
les ressurser skal forvaltes. Politikk er et redskap til 4 handtere og fatte 
beslutninger i et landskap preget av interessemotsetninger, og i politik- 
ken er ulike og motstridende syn representert gjennom politiske partier. 

Begrepene «samarbeid» og «konsensus» brukes gjerne om hverandre 
i dagligtalen. Det er imidlertid en analytisk forskjell mellom dem. Kon- 
sensus refererer til en situasjon der de som skal fatte beslutninger, faktisk 
har samme mening om hva som er den beste beslutningen. Samarbeid 
refererer til atferd som muliggjør en beslutning, men uten å forutsette at 
beslutningstakerne er helt enige om den beste løsningen (Lantto, 2005; 
Skoog, 2018). I et godt samarbeidsklima vil det være mulig å få til et kom- 
promiss til tross for at partene står langt fra hverandre med hensyn til 
hva de tenker er den beste beslutningen. I en situasjon med konsensus er 
et kompromiss ikke nødvendig fordi partene faktisk er enige. 

Konflikt kan komme til uttrykk på forskjellige måter, og i dette kapit- 
let vil vi skille mellom politisk uenighet og konfliktklima (på engelsk kalt 
«political dissent» og «antagonistic behaviour») (Skoog & Karlsson, 2015, 
2018). 

Politisk uenighet beskriver en situasjon der politiske partier har ulike 
og motstridende synspunkter på hvilke saker som er viktige, på hvordan 
et godt lokalsamfunn skal se ut, eller på hvordan man skal nå de målene 
som er satt. Politisk uenighet kan man ha på en skala fra konsensus, som 
betyr at alle er enige om saker, mål eller metoder, til dissens, som betyr at 
man er uenige og har gitt opp å komme til enighet. I situasjoner der det 
ikke er konsensus, må politiske aktører inngå kompromisser for å få til en 
løsning, eller flertallet kan bestemme. 

Konfliktklima beskriver hvordan politikere opptrer overfor hverandre. 
Et klima preget av høy konfliktorientering betyr for eksempel at politi- 
kerne kritiserer hverandre åpent, at de legger vekt på forskjeller, og at de 
forsøker å hindre hverandre i å få innflytelse. Politisk klima kan plasseres 
på en skala fra harmoni, som innebærer at politikere snakker pent og 
respektfullt til hverandre, at alle blir inkludert i politiske diskusjoner, og 
at man forsøker å få til et samarbeid, til disharmoni, som innebærer at 

politikerne krangler, ikke er pa talefot og ekskluderer hverandre fra are- 
naer der politikk utformes. 

Filosofen Chantal Mouffe (2000) kaller et politisk klima preget av 
disharmoni for antagonistisk. I et antagonistisk klima ser politikerne 
på hverandre som fiender, og de prøver å hindre hverandre i å fa inn- 
flytelse eller å komme til orde overhodet. Dette står i motsetning til et 
såkalt agonistisk klima der politikerne ser på de som har andre meninger, 
som «legitime motstandere» som har samme rett til å ytre seg og delta i 
beslutninger som de selv har. Mouffe mener at agonisme — forstått som 
respektfull, regulert konflikt - er mer i tråd med politikkens natur enn 
konsensus, som hun mener ofte vil være et uttrykk for at noen har klart 
å få igjennom sin mening, og at andres meninger undertrykkes. I et ago- 
nistisk politisk klima vil politikerne anerkjenne at vedvarende uenighet 
finnes, og de vil bruke energien sin på å klare å fatte gode beslutninger og 
opprettholde en god og respektfull stemning, men uten noen ambisjon 
om at den politiske uenigheten skal opphøre. 

Selv om politisk uenighet og konfliktklima beskriver ulike fenome- 
ner, så henger de i praksis slik sammen at det ofte er lettere å få til et 
samarbeid når den politiske uenigheten er liten (Adams & Merrill, 2009; 
Skoog & Karlsson, 2018). Det finnes likevel mange eksempler på at politi- 
kere eller partier som er svært uenige om politiske saker, likevel klarer å 
samarbeide, og det finnes eksempler på at partier som egentlig er ganske 
enige, ikke klarer det. 

Grunnen til at vi skiller mellom politisk uenighet og politisk konflikt- 
klima, er at de to typene konflikt har ulike konsekvenser for politiker- 
nes mulighet til å utøve politisk lederskap i alle faser av politikksyklusen. 
Politisk uenighet er et kjerneelement i demokratisk politikk og ligger til 
grunn for måten folket velger representanter på, og for muligheten folk 
har til å holde representantene til ansvar ved valg. Dersom det skal være 
meningsfullt å stemme, må det finnes politiske forskjeller mellom par- 
tiene med hensyn til hvilke saker de mener er viktige, og hva de mener 
er gode løsninger, og disse forskjellene bør gjenspeile menings- og prio- 
riteringsforskjeller som finnes i befolkningen. Politisk uenighet er med 
andre ord en definerende del av det politiske, demokratiske systemet. 

Annerledes er det med politisk konfliktklima. Pa en akse fra harmonisk 
samarbeid til konfliktpreget ikke-samarbeid (antagonisme) vil sam- 
arbeid i de fleste tilfeller være å foretrekke. Strategisk vil politiske partier 
kunne velge en disharmonisk ikke-samarbeidslinje, i hvert fall i perioder, 
men som overordnet handlingsprinsipp er politikken helt avhengig av 
at de politiske partiene klarer å komme til enighet om løsninger. En viss 
grad av antagonistisk, konfliktorientert atferd kan bidra til å klargjøre 
forskjellene mellom partier, men en høy grad av slik atferd vil innebære 
at partier aktivt forsøker å stoppe hverandre fra å utøve politisk innfly- 
telse. I så fall fungerer ikke lenger demokratiet slik det skal, fordi ikke alle 
stemmer blir hørt og ikke alle interesser blir representert. 

Politisk konflikt kan altså handle både om interessemotsetninger (det 
vi har kalt politisk uenighet) og om vilje til å samarbeide (det vi har kalt 
konfliktklima). Overordnet vil man i samarbeidsorienterte kommuner 
legge vekt på hva man har felles, være opptatt av å gi noe til alle (rett- 
ferdighet er at alle får) og være innstilt på å inngå kompromisser. I kon- 
fliktorienterte kommuner vil man legge vekt på hva man er uenig om, 
være opptatt av at de løsningene som samler flest bak seg, skal velges 
(rettferdighet er at flertallet bestemmer), og se kompromisser som unød- 
vendig dersom man får flertall for egen løsning. 


Balansen mellom konflikt og samarbeid 


Både graden av politisk uenighet og konfliktklima varierer mellom 
kommuner, og selv om store politiske forskjeller kan ha en tendens til 
å gjøre konfliktklimaet hardere, så trenger det som nevnt ikke å være 
noen sammenheng mellom politisk uenighet og konfliktklima. I figu- 
ren nedenfor har vi illustrert hvordan kombinasjoner av politisk uenig- 
het og konfliktklima kan se ut, og vi har gitt ulike navn til kommuner 
med forskjellige kombinasjoner. Vi bruker betegnelsene «konfliktklima» 
og «samarbeidsklima» om hverandre. Et dårlig samarbeidsklima er det 
samme som et hardt konfliktklima. 

Godt samarbeidsklima 


(4) Kompromiss- (1) Konsensus- 
kommune kommune 


Stor uenighet Stor enighet 


(3) Skyttergravs- (2) Krangle- 
kommune kommune 


Darlig samarbeidsklima 


Figur 2.1 Politisk uenighet og konfliktklima/samarbeidsklima 


Lettest har politikerne det i kommuner der det er stor politisk enighet og 
godt samarbeidsklima, i aksediagrammet kalt «konsensuskommuner». 
Her trenger ikke politikere 4 finne kompromisser, for det er faktisk enig- 
het om de viktigste politiske sporsmalene. I slike kommuner har man 
gode forutsetninger for å fa ting gjort fordi man slipper å bruke tid pa 
å komme til enighet, men kan bruke all sin politiske energi på å utvikle 
gode løsninger på felles erkjente problemer. Konsensuskommuner vil 
typisk være kjennetegnet av at det er liten avstand mellom de politiske 
partiene, og det vil kunne være vanskelig for velgerne å finne ut hvem 
de skal stemme på. Opposisjon vil kunne være vanskelig når det store 
flertallet er enige, og i typiske konsensuskommuner oppgir ofte et lite 
mindretall at de føler seg ekskludert. 

I noen kommuner kan det være slik at samarbeidsklimaet er dår- 
lig til tross for at det egentlig er liten politisk uenighet og mulighetene 
for å finne felles løsninger egentlig burde være gode. Disse har vi kalt 
«kranglekommuner». Et dårlig samarbeidsklima kan skyldes person- 
konflikter eller at enkelte kranglete politikere lager dårlig stemning. Det 
kan også være maktpolitiske, strategiske årsaker til at partiene ikke vil 
samarbeide. 

Videre finnes det kommuner der den politiske uenigheten er stor, og 
der det er darlig samarbeidsklima, her kalt «skyttergravskommuner». 
I slike kommuner vil det vere vanskeligere 4 komme frem til kompro- 
misser, og det vil være vanskelig å fa gjort noe. Et dårlig samarbeidsklima 
kan sitte i veggene, men kan også utløses av en situasjon der politikerne 
opplever at mye står på spill, og der en løsning med nødvendighet vil føre 
til at noen taper og andre vinner. Skolenedleggelse er et vanlig eksempel 
på en sak som bidrar til et opphetet klima og skaper vonde konflikter, 
krangling og personangrep, og der sårene er vanskelige å lege. 

Til sist finner vi kommuner som klarer å samarbeide til tross for stor 
uenighet - kalt «kompromisskommuner». Kompromissene som inngås, 
kan være både klassiske kompromisser, som innebærer at alle parter må 
gi noe, og løsninger som nærmer seg en form for konsensus, hvor politi- 
kere som i utgangspunktet er uenige, klarer å diskutere seg frem til løs- 
ninger som imøtekommer alle parters behov. Hva som skal til for å få 
til et godt samarbeidsklima i en kommune der de politiske forskjellene 
er store, finnes det ikke et godt svar på. Mange politikere trekker like- 
vel frem ordførerens rolle som viktig. Der hvor politikerne oppfatter at 
ordføreren ønsker å få hele kommunestyret til å fungere som ett samlet 
organ, og at ordføreren er en ordfører for alle og ikke gir spesiell prioritet 
til eget parti eller koalisjon, oppgir politikerne ofte at de klarer å sam- 
arbeide til tross for store forskjeller. 

De fire kommunetypene skissert over, gir et veldig forenklet bilde 
av hvordan virkeligheten ser ut. I mange kommuner er det forskjeller 
mellom politikkområder og fraksjoner i én og samme kommune. For 
eksempel kan det være konsensus på skolefeltet, men stor avstand og 
skyttergravskrig i næringspolitikken. Kommuner kan også bevege seg 
over tid - og kanskje over ganske kort tid — fra én type konfliktmodus 
til en annen. I intervjuer har politikere for eksempel fortalt om hvordan 
fastlåste situasjoner der den politiske uenigheten var stor og klimaet dår- 
lig, har løst seg ved at den ene siden strakte ut en hånd som den andre 
siden så tok, eller ved at ordfører klarte å samle stridende parter og få 
dem til å samarbeide. Graden av politisk uenighet og graden av konflikt 
oppleves også naturlig nok ulikt for ulike politikere. 

I det videre skal vi se hvordan politikere i norske kommuner opplever 
graden av politisk uenighet og konfliktklima, og hvordan de to formene 
for konflikt handteres i praksis. Deretter skal vi si noe om konsekvensene 
av politisk uenighet og darlig samarbeidsklima, og til sist skal vi si noe 
om hva som er blitt gjort i ulike kommuner for a klare a fatte gode poli- 
tiske beslutninger i situasjoner med henholdsvis stor politisk uenighet og 
darlig samarbeidsklima. 


Opplevelsen av politisk uenighet og 
samarbeidsklima i norske kommuner 


Graden av politisk uenighet varierer mellom kommuner. En enkel måte å 
få et inntrykk av de politiske avstandene på er å se på hvilke partier som 
stiller til valg. I noen kommuner stiller først og fremst sentrumspartier 
til valg, i andre kommuner stiller også fløypartier, og disse kan ha ulik 
størrelse. På lokalt nivå er likevel ikke partitilhørighet nødvendigvis en 
god indikator på politisk avstand, fordi spesifikke lokale saker som ikke 
er skrevet inn i det nasjonale partikartet, er viktige. Politiske konflikter 
kan handle om hvorvidt eller hvordan man ønsker å utvikle et bestemt 
boområde, om man ønsker å slå seg sammen med nabokommunen eller 
ikke, eller om hvilken del av kommunen som skal ha status som sentrum. 

Om det er godt eller dårlig samarbeidsklima, kan leses verken ut av 
partifordelingen eller av sakskartet. I kommuner der politikerne sam- 
arbeider godt, så finner de frem til løsninger som alle kan akseptere, 
posisjon og opposisjon snakker sammen, og politikere fra alle partier 
opplever seg inkludert i politikkutviklingen. Tonen er god, og politikerne 
behandler hverandre med respekt. I kommuner med dårlig samarbeids- 
klima er det motsatt. 

Vi vet litt om utbredelsen av de to typene konflikt fordi KS i 2018 
gjennomførte en spørreundersøkelse blant lokale folkevalgte der det 
blant annet ble stilt spørsmål om konflikt- og samarbeidsklima. Sva- 
rene som ble gitt, viste at det var stor variasjon mellom kommunene. 
I tabell 2.1 er gjennomsnittsverdiene for fire påstander om politisk uenig- 
het og konfliktklima gjengitt. I de to første kolonnene har vi gjengitt 

gjennomsnittsskarene blant representantene i den kommunen med hen- 
holdsvis lavet og høyest skår. I den siste kolonnen er gjennomsnittsskåren 
for alle kommunestyrene i undersøkelsen gjengitt. 

Tabell 2.1 Gjennomsnittsskar for påstander om politisk uenighet og samarbeids- 
klima. Skala 1 (passer svært dårlig) til 4 (passer svært godt). N = 1892-1905. Hentet 


fra KS' lokaldemokratiundersøkelse 2017/2018, gjennomført blant samtlige lokal- 
politikere i 75 kommuner. 


Laveste Høyeste | Gjennomsnitt 
gjennomsnitt gjennomsnitt - alle 
Det er klare partipolitiske skillelinjer i 21 3,5 3,0 
ommunepolitikken 
Her i kommunen er det gode relasjoner 1,7 3,6 2,8 
mellom posisjon og opposisjon 
denne kommunen behandler 1,8 3,8 3,3 
politikerne hverandre med respekt 
Ordføreren er en ordfører for hele 2,2 3,8 3,2 
ommunestyret 


Den første påstanden - om skillelinjer i kommunepolitikken - sier noe 
om graden av politisk uenighet, og som vi ser, varierer gjennomsnitts- 
skåren i kommunene fra 2,1, hvilket vil si at de fleste folkevalgte i kom- 
munen mener at det er små partipolitiske forskjeller, til 3,5, som betyr 
at de folkevalgte opplever at det er store partipolitiske forskjeller. De tre 
neste påstandene sier noe om det politiske konfliktklimaet, og her er for- 
skjellene enda større. I noen kommuner mener de fleste folkevalgte at 
det er svært dårlige relasjoner mellom posisjon og opposisjon, mens de 
i andre kommuner mener at relasjonene er gode. Tilsvarende forskjel- 
ler er det når det gjelder hvorvidt politikerne behandler hverandre med 
respekt, og om ordføreren er en ordfører for hele kommunestyret. 

Det er altså stor variasjon langs begge konfliktaksene når det gjelder 
både politisk uenighet og konfliktklima. For å kunne illustrere hvordan 
kommunene plasserer seg langs de to aksene, har vi laget en indeks av de 
tre påstandene som måler konfliktklima. Hver kommune er representert 
med en verdi som er et uttrykk for gjennomsnittet av representantene i 
kommunen sitt syn på konfliktklimaet. En høy skåre på indeksen indi- 
kerer at klimaet oppfattes å være preget av samarbeid. I aksediagrammet 

nedenfor har vi plottet inn gjennomsnittsverdien for kommunene langs 
begge aksene, altså aksen for politisk uenighet (målt som partiforskjeller) 
og aksen for konfliktklima eller samarbeidsklima (målt som et gjennom- 
snitt av de tre påstandene som sier noe om klimaet). 

g 35 kommuneg © o2 © © kommune 
& 30 4, 2 Posse, %. Eg 
í oe P e 
eP ° eo 

Politisk uenighet Politisk enighet 


Figur 2.2 Politisk uenighet og konfliktklima. Hentet fra KS’ lokaldemokratiunder- 
søkelse 2017/2018, gjennomført blant samtlige lokalpolitikere i 75 kommuner. 


Plottet angir gjennomsnittet av de folkevalgtes oppfatning i hver enkelt 
kommune. Den tydeligste trenden er at de folkevalgte i det store flertallet 
av kommuner opplever samarbeidsklimaet som mer godt enn dårlig (over 
den horisontale midtstreken). Videre ser vi at de fleste norske kommuner 
plasserer seg innenfor det vi kaller «kompromisskommuner» — med rela- 
tivt stor politisk uenighet, men godt samarbeidsklima. En del, men likevel 
betydelig færre kommuner kan sies å være «konsensuskommuner», altså 
kommuner der det er både stor politisk enighet og godt samarbeidsklima. 
En liten håndfull kommuner rapporterer om dårlig samarbeidsklima og 
befinner seg i kategoriene for skyttergravs- eller kranglekommuner. 
Figuren gir et gjennomsnittsbilde av hver av kommunene som er med i 
undersøkelsen, og den skjuler at det er variasjon mellom politikerne også 
innenfor en og samme kommune. Intervjuer vi har gjennomført, viser 
for eksempel at det i typiske konsensuskommuner ofte er enkeltpolitikere 
som opplever seg ekskludert og holdt utenfor det gode selskap, mens det 
i skyttergravskommuner er enkelte politikere som liker en god krangel, 
og som synes konfliktklimaet er akkurat som det bør være. Videre vil 

ofte opplevelsen av hvordan bade politisk avstand og konfliktklimaet er, 
variere over tid. Blant annet er konfliktnivået nesten alltid høyere under 
valgkamp når det gjelder både politisk uenighet og samarbeidsklima. 
Konfliktene fra valgkampen lever i større eller mindre grad videre i 
kommunestyret etter valget. De politiske standpunktene beveger seg van- 
ligvis lite, så den egentlige politiske avstanden forblir ofte den samme. 
Hvilke løsninger politikerne er villige til å gå med på, vil imidlertid endre 
seg fordi man er avhengig av å kunne fatte vedtak i en forsamling der folk 
har forskjellige meninger om hvilken løsning som er riktig. Og det er her 
samarbeidsklimaet kommer inn. I noen kommuner får politikerne dette 
til på en god måte, i andre holder de fast ved sine opprinnelige løsninger, 
det blir vanskelig å komme til enighet, og vedtak blir fattet gjennom fler- 
tallsavgjørelser der noen opplever seg som vinnere og andre som tapere. 
Et kjennetegn ved et godt samarbeidsklima er, ifølge politikere vi har 
intervjuet, at det er en kultur for å lytte til, diskutere og vurdere forslag fra 
opposisjonen. I noen kommuner rapporterer politikerne fra både posisjon 
og opposisjon at det er vanlig å vurdere alle forslag som kommer opp, 
uansett hvilket parti de kommer fra, slik denne politikeren beskriver: 


Her er det ikke sånn som på Stortinget, at hvis noe kommer fra opposisjonen, 
så stemmer vi «nei» uansett, og så etterpå fremmer samme forslag, bare med 
litt annen ordlyd. Vi lytter til hverandre og tar gjerne hverandres ideer. (Kom- 


munestyremedlem i norsk kommune) 


I andre kommuner er det vanntette skott mellom posisjon og opposisjon, 
og politikken er i praksis utformet enten i et flertallsparti alene eller i 
lukkede møter mellom koalisjonspartiene som sitter i posisjon. I slike 
kommuner vil ikke opposisjonen komme til orde. 

Viljen til å inkludere kommer også til syne i måten makt og verv fordeles 
internt i kommunestyret pa — og spesielt i hvorvidt opposisjonen inkluderes 
i politikkutviklingen. I noen kommuner vil man legge vekt på å etablere 
brede koalisjoner og gi små partier eller opposisjonspartier viktige roller 
som for eksempel utvalgsledere i sentrale utvalg. I andre kommuner vil 
majoriteten benytte anledningen til å få igjennom sin politikk; slik vi i større 
grad ser at det gjøres på Stortinget og i parlamentarisk styrte kommuner. 

Hvilke konsekvenser har politisk uenighet 

og konfliktklima for politisk lederskap? 

Politikere vi har intervjuet, beskriver hvordan det er 4 vere politiker i 
disse ulike typene kommunene. Klart mest fornøyd er de som er folke- 
valgt i kommuner der samarbeidsklimaet er godt. Det spiller ikke så 
stor rolle om det er små eller store politiske forskjeller. Mange synes det 
gir politisk driv, og at det er spennende at det finnes tydelige alternative 
meninger om hvilke saker som er viktige, og om hvilke løsninger som er 
gode. Et hardt konfliktklima, derimot, skaper mistrivsel og tapper poli- 
tikerne for energi. 

Statistikk fra KS’ lokaldemokratiundersøkelse bekrefter at politikere 
trives best i kommuner der samarbeidsklimaet er godt — og den politiske 
uenigheten kan gjerne være stor. Trivselen stiger jevnt når samarbeids- 
klimaet blir bedre, mens politisk uenighet ikke ser ut til å ha noen effekt 
på trivsel. Grafen nedenfor viser hvordan trivselen stiger med bedring i 
samarbeidsklima, mens endring i politisk enighet ikke ser ut til å ha noen 


effekt på trivsel. 

— Politisk enighet === Samarbeidsklima 


Figur 2.3 Trivsel blant politikere med ulik oppfatning av politisk enighet og sam- 
arbeidsklima. Enighet i påstanden «Alt i alt trives jeg godt med arbeidet som folke- 
valgt» på en skala fra 1 (helt uenig) til 4 (helt enig). N = 1892. Tall hentet fra KS' 
lokaldemokratiundersøkelse 2017/2018. 

Den generelle tendensen er altså at politisk uenighet ikke har noe å si 
for hvorvidt politikerne trives eller ikke, men at samarbeidsklimaet betyr 
mye for trivselen. 

I det videre undersøker vi hvilke konsekvenser politikerne opplever at 
henholdsvis politisk uenighet og samarbeidsklima har for de tre kjerne- 
funksjonene i politisk lederskap - dagsordensetting, losningsutpeking og 
mobilisering. 


Konflikt om dagsorden 


Politisk konflikt handler ofte om uenighet om hvilke saker som er viktige 
og skal stå på den politiske dagsordenen, og om hva man skal prioritere: 
Hva er viktigst? Er det eldreomsorg, næringsutvikling eller klima? Poli- 
tiske partier har ulik politisk dagsorden, og innbyggere stemmer gjerne 
på partier som er opptatt av de samme sakene som dem selv. Politisk 
uenighet om dagsorden er viktig for å skille de ulike partiene fra hver- 
andre, og politikerne selv ser på kamp om dagsorden som en politisk 
kjerneaktivitet som de liker. 

Data fra KS’ lokaldemokratiundersøkelse viser at politikere i kommu- 
ner med tydelige politiske skillelinjer mellom partiene i større grad opp- 
lever at det er politikerne som setter dagsordenen, og at det er lettere å 
sette dagsorden her enn i kommuner der skillelinjene ikke er så tydelige. 
Det kan ha å gjøre med at de politiske prioriteringene blir tydeligere vis- 
å-vis administrasjonens prioriteringer i kommuner der dagsordenen tas 
opp til politisk diskusjon. 

Et hardt konfliktklima ser ut til å ha motsatt effekt på opplevelsen av å 
kunne sette dagsorden. Politikerne synes det er lettere å sette dagsorden 
i kommuner med godt samarbeidsklima. Grad av politisk enighet betyr, 
slik figuren under viser, ikke noe for politikernes opplevelse av å kunne 
sette dagsorden. 

1 2 3 4 


— Politisk enighet <== Samarbeidsklima 


Figur 2.4 Opplevelse av mulighet for å sette dagsorden blant folkevalgte med ulik 
oppfatning av politisk enighet og samarbeidsklima. Enighet i påstanden «Her i 
kommunen er det lett for de folkevalgte å få satt en sak på dagsorden» på en skala 
fra 1 (helt uenig) til 4 (helt enig). N = 1892. Tall hentet fra KS' lokaldemokrati- 
undersøkelse 2017/2018. 


Disse funnene underbygger det politikere ofte rapporterer når de blir 
intervjuet, altså at forskjeller og uenighet er en viktig del av politikken, 
men at de ønsker og trives med et politisk miljø der forskjeller og uenighet 
diskuteres og håndteres på en ordentlig måte, og der det ikke er fiendskap. 


Konflikt om løsninger 

Politisk konflikt om løsninger er også en definitorisk del av politikken 
og er institusjonalisert i partisystemet, særlig gjennom høyre-venstre- 
aksen. Alle politiske partier ønsker gode velferdstjenester, men mens 
høyresiden ønsker at en større andel av velferdstjenestene skal produse- 
res av private aktører, ønsker venstresiden at tjenestene skal produseres 
av det offentlige. Ut over dette grove og forenklede skillet er det lokalt 
stor politisk uenighet om hvilke løsninger som ivaretar et lokalsamfunn 
best, som hvorvidt bompenger er en god måte å finansiere veiutbygging, 
hvilken skolestruktur som gir det beste skoletilbudet, og så videre. Politi- 
kere er vant til å være uenige om løsninger, de er trent i å argumentere for 
egen løsning, og de fleste politikere gir uttrykk for at de opplever disku- 
sjon av løsninger som en meningsfull del av politikergjerningen. Et dårlig 

samarbeidsklima, derimot, kan politikerne ofte oppleve som en hindring 
for å komme frem til gode løsninger. 

I den ovenfor nevnte undersøkelsen fra KS er det også spurt om hvor- 
vidt lokalpolitikerne føler at de får gjort nytte for seg. Dette er en indika- 
sjon på om de opplever at de bidrar til å finne løsninger. Vurderingen av 
hvorvidt man får gjort nytte for seg som folkevalgt, positivt korrelert med 
politisk uenighet og negativt korrelert med konfliktklima. 


1 2 3 4 
— Politisk enighet == Samarbeidsklima 


Figur 2.5 Opplevelse av å få gjort nytte for seg - blant folkevalgte med ulik oppfat- 
ning av politisk enighet og samarbeidsklima. Enighet i påstanden «Jeg føler at jeg får 
gjort nytte for meg som folkevalgt» på en skala fra 1 (helt uenig) til 4 (helt enig). 

N = 1892. Tall hentet fra KS' lokaldemokratiundersøkelse 2017/2018. 


Som vi ser av figur 2.5, later det til at konflikt i betydningen uenighet og 
forskjeller gir politikerne mer makt og større handlingskapasitet, mens et 
dårlig samarbeidsklima kan føre til at politikerne roter bort gode løsnin- 
ger, og til at administrasjonen må overta. 


Konflikt og mobilisering 

Både politisk uenighet og konfliktklima oppleves å påvirke politiker- 
nes evne til å mobilisere administrative ressurser for å gjennomføre 
ønskede løsninger. Der politikerne står samlet, oppleves det som let- 
tere å få administrasjonen med på laget. Videre vil beslutninger som 
har bred støtte bak seg, vare lenger, og de blir ikke omgjort dersom 

partisammensetningen i kommunestyret endres, slik denne danske poli- 
tikeren sier (vår oversettelse): 


Dette årets budsjett ble vedtatt helt enstemmig i byrådet ... Sånn overveiende 
er vi enige og snakker oss frem til enighet, men det er også fordi det er kommet 
en forståelse av at det er bedre å få en meget bred løsning, enn det er å få en 
smal løsning. Fordi en smal løsning holder kun til de andre overtar makten. 


(Kommunestyremedlem i dansk kommune) 


Vi vet ikke om politisk uenighet påvirker evnen til å mobilisere ressurser 
utenfor kommuneorganisasjonen, for eksempel i lokalsamfunnet, men 
det er grunn til å tro at åpenlys krangling skaper mistillit til politikere og 
ikke virker motiverende på folks ønske om å bidra. 


Hvordan klare å samarbeide til tross 
for stor politisk uenighet? 


Oppsummert ser det ut til at de fleste politikere trives godt med - og 
ønsker — politisk uenighet, men at et hardt konfliktklima hindrer dem i 
å utøve politisk lederskap. Som nevnt kan imidlertid politikere oppleve 
ett og samme politiske klima veldig ulikt. I de kommunene der mange 
rapporterer om stor politisk enighet, og om at man er «enige om de store 
linjene», er det gjerne også enkeltpolitikere som opplever enigheten 
som en begrensende forventning; det er vanskelig å ta til motmæle når 
alle andre snakker høyt om hvor enige de er. Tilsynelatende konsensus 
kan skjule at noen er uenige, men ikke opplever at det er rom for å heve 
stemmen. Bred politisk enighet kan altså være reell, eller den kan være 
et resultat av at én dominerende aktør eller konstellasjon som oppleves 
vanskelig å si imot, har fått sin mening igjennom. Ofte vil noen oppfatte 
politisk enighet som omforent og harmonisk, mens andre brenner inne 
med innvendinger de ikke har fått uttrykt, eller som de føler ikke er blitt 
lyttet ordentlig til. På samme måte vil noen kunne oppleve måten man 
snakker med og til hverandre pa — konfliktklimaet — som negativt, mens 
andre opplever det som positivt. Det noen beskriver som frisk debatt, 

beskriver andre som krangling. Videre vil konfliktklima og uenighet ofte 
variere i lopet av en politisk prosess og ogsa i lopet av en periode. For 
eksempel vil man kunne bevege seg fra uenighet til enighet etter disku- 
sjon, eller et klima kan hardne til i løpet av en prosess. 

Overordnet ser det likevel ut til at politikere trives best og opplever at 
de får gjort mest når det er tydelige forskjeller og uenighet, men når sam- 
arbeidsklimaet likevel er godt. Samarbeid til tross for meningsforskjeller 
ser ut til å være den foretrukne politiske handlingsmåten. Så hvordan får 
man det til? Hvordan unngår man at uenigheter utarter og fører til fiend- 
skap og handlingslammelse? Og hvordan unngår man at noen sterke 
aktører får dominere politikkutviklingen, slik at eventuelle kritiske stem- 
mer stilner eller resignerer? 

Ordførerrollen ser ut til å være et sted å begynne. I de mange intervju- 
ene vi har gjort med politikere i ulike kommuner, er det ingen som ytrer 
ønske om at ordfører skal ta spesielt hensyn til sin egen politiske fraksjon, 
og mange ytrer ønske om at ordfører også skal inkludere opposisjonen i 
politikkutviklingen. Når mange likevel opplever at det ikke skjer, kan det 
ha ulike årsaker. Det kan selvfølgelig handle om personkjemi, men det 
kan også skyldes politiske vurderinger og forpliktelse overfor velgerne. 
Ordførers parti har som regel stor oppslutning i befolkningen og er der- 
med forpliktet til å forsøke å gjennomføre sitt partis politikk. Det å skulle 
gjennomføre politikken man er gått til valg på, samtidig som man har 
ansvar for at alle inkluderes, og for at vedtak skal ha bred politisk støtte 
og samtidig får rådmannens velsignelse, krever gode lederskapsevner. 
Skal man få til samarbeid i et landskap av uenighet, er det viktig å inklu- 
dere alle, og inkludering tar tid. Samtidig er det den politisk ledelsen 
sitt ansvar å få ting til å skje. Hvordan man skal balansere inklusjon og 
effektivitet, prosess og evnen til å fatte beslutninger på rett tidspunkt, går 
det ikke an å gi noen oppskrift på, men gode ordførere behersker denne 
balansegangen. Ordførerrollen må utøves i et landskap fylt av spennin- 
ger, der praktiske løsninger og prinsipielle avveininger som ikke er foren- 
lige, må forenes, og oppi det hele må det fattes beslutninger. 

I kommuner med bred politisk enighet og godt samarbeidsklima har 
ordfører et lettere utgangspunkt enn i kommuner der konfliktene kanskje 
er tilspisset eller er blitt personlige. Et tiltak flere kommuner har hatt hell 


53 


KAPITTEL 2 


med, er at man jobber med måten man snakker til hverandre pa - at den 
er respektfull. Flere politikere trekker frem som positivt at ordfører tar 
ansvar for at folk snakker ordentlig til hverandre, som denne kommune- 
styrerepresentanten uttrykker: 


[Ordføreren] er veldig ryddig når det gjelder hva som blir tolerert fra 
kommunestyrets talerstol. Han slår ned på ting tvert — karakteristikker eller at 
man sier ting om enkeltpersoner. Der ordførere tillater mer, blir det mye mer 
ufin språkbruk og personkarakteristikker, som gjør at det liksom blir litt utri- 
velig stemning. Du blir litt lei deg, og så blir du sint, og det kan bidra til at folk 


ikke tør å ta ordet. (Kommunestyremedlem i norsk kommune) 


Videre går det an å designe den politiske prosessen på måter som gjør at 
forskjeller og uenighet blir tydelig og artikulert, samtidig som de ikke 
får dominere i alle faser. En måte å gjøre dette på er å dele den politiske 
prosessen i avgrensede sekvenser. Hvis man klarer å avgrense konflikten 
til selve valgsituasjonen eller til bestemte temaer, så kan man samarbeide 
om resten. I noen kommuner får de til dette. For eksempel finnes det i 
noen kommuner en forventing om at konflikter bare kan få spille seg ut 
i kommunestyresalen (der debattene kan være harde og til tider ufine), 
men når kommunestyremøtet er over, er alle privatpersoner igjen og opp- 
trer vennlig og respektfullt overfor hverandre. 

En vanlig modell, særlig i mange danske kommuner, men også i en del 
norske, er at politikerne samarbeider godt på tvers av partier i komiteene 
de sitter i, mens de i kommunestyresalen tar på seg partipolitikerhatten 
og er uenige langs forutsigbare, ideologiske skillelinjer. På den måten får 
man en slags «frontstage» preget av forskjeller og uenighet, mens kom- 
promissene smis på bakrommet og sikrer at politikk faktisk blir utviklet. 
En forutsetning for at politikerne skal «våge» å fravike partipolitiske 
skillelinjer, ser ut til å være at pressen ikke er til stede (se kapittel 4). 
I danske kommuner, hvor kravene til åpenhet er mindre, har man høs- 
tet gode erfaringer med å skille mellom diskusjoner i åpne og lukkede 
fora. Intervjuer vi har gjort med danske lokalpolitikere, gir eksempler på 
hvordan slike tiltak kan se ut. I Rebild kommune har man for eksempel 
vedtatt spilleregler for hvordan man som folkevalgt skal kommunisere i 

kommunestyret (pa hjemmebane) og ute i offentligheten (pa bortebane). 
Partiforskjeller og konfliktlinjer kan gjerne dominere forhandlingene i 
kommunestyret, hvor ogsa pressen er til stede, men nar de folkevalgte 
er pa utebane pa vegne av kommunestyret, forventes lojalitet overfor de 
beslutningene som kommunestyret har truffet. Videre har de etablert 
spilleregler for lukkede moter hvor felles idéutvikling star i sentrum 
(ovingsbanen). Her skal partiforskjeller settes i parentes, og man skal i 
fellesskap utforske nye losninger. Tilsvarende er man i kommuner med 
utstrakt innbyggerinvolvering ofte opptatt av at partipolitiske konflik- 
ter skal legges igjen utenfor de arenaene der innbyggerne inviteres inn, 
for ikke å skremme innbyggerne bort. Mange politikere ser på dette som 
en mulighet til å diskutere «partifritt» også med andre politikere, og de 
mener at god politikkutvikling skjer når innbyggerne er til stede, blant 
annet fordi politikerne «slipper å krangle». 

Disse eksemplene viser at det er mulig å påvirke samarbeidsklimaet 
gjennom institusjonelle virkemidler. Når en konflikt står i fare for å 
komme ut av kontroll, og debatten blir ufin eller personorientert, kan 
man demme opp ved å regulere eller lage regler for det politiske spillet. 
Det kan imidlertid også være behov for å puste liv i lunkne konfliktlinjer. 
Når forskjellene mellom ulike partier undertrykkes eller blir utydelige, 
kan det være nødvendig å «puste på» konflikten for å skape mer dyna- 
mikk og innovasjon. Dette kan være en nyttig strategi særlig der kom- 
munestyret er blitt for konsensusorientert, konfliktsky eller for lukket i 
sine posisjoner. 

Diskusjonen av konfliktparadokset viser at for mye konflikt og kon- 
flikt på gale måter ikke er bra, men bra er heller ikke for mye enighet 
og enighet på gale måter. Passe mye konflikt kan skape den nødvendige 
politiske dynamikken som må til for å utforske ulike dagsordener og 
politiske løsninger. Politiske forskjeller speiler jo mangfoldet i samfun- 
net, og politikken har redskaper for å handle og prioritere i et landskap 
preget av ulike behov og ønsker. I norske og danske kommuner har man 
mange forskjellige institusjonelle ordninger for å kunne diskutere seg 
frem til enighet, og for å være kreative med hvordan man skal bruke de 
begrensede ressursene man har til rådighet, på en mest mulig hensikts- 
messig måte. Partidemokratiet med sin konfliktorientering, ofte utspilt 

i kommunestyresalen, og konsensusorienteringen i formannskap og 
komiteer apner et spenningsfylt rom der nettopp dette er mulig. En for- 
utsetning er imidlertid at politikerne er fleksible og pragmatiske og ikke 
knytter seg for sterkt til ett handlingsprinsipp. Man kan ikke alltid være 
partipolitiker - noen ganger må man strekke ut en hånd. Men man kan 
heller ikke alltid søke enighet. Noen ganger er ikke enighet mulig eller 
ønskelig av hensyn til velgerne, som faktisk har ulike ønsker og behov. 

Kompromiss er 
ofte den beste løsningen 


Tekst: Marte Winsvold. Intervju foretatt 16. oktober 2019. 


Selv om det skal være konflikter i politikk, er den beste løsningen ofte et 
kompromiss. Ordførerens rolle er å hjelpe til med å finne løsninger som alle 


kan stille seg bak. 


Jonni Solsvik, tidligere ordfører i Andøy kommune 


KOMPROMISSER: «Skal man få et levende lokaldemokrati, så mener jeg oppriktig 


at ethvert kompromiss i vanskelige saker er mye bedre for lokaldemokratiet og for 
samfunnet enn at man har en part som får alt sitt igjennom», sier tidligere ordfører 
i Andøy kommune, Jonni Solsvik. (Foto: Svein Terje K. Eliassen, God Strek. Bildet er 
gjengitt med tillatelse og omfattes ikke av bokens lisens.) 

I kommunepolitikken må folkevalgte som kanskje er veldig uenige, sam- 
arbeide om å finne felles politiske løsninger. Solsvik, som var ordfører for 
Andøy kommune i fem perioder, mener likevel at konflikt er en viktig del 
av politikken. 

«Du får ikke dynamikk i politikken hvis det ikke er konflikter. Det 
skal være konflikt, det er det som er hensikten. Både i kommuner med 
formannskapsmodell og parlamentarisme, så er det konflikten som er 
utgangspunktet. Men skal man få et levende lokaldemokrati, så mener 
jeg oppriktig at ethvert kompromiss i vanskelige saker er mye bedre for 
lokaldemokratiet og for samfunnet enn at man har en part som får alt 
sitt igjennom. Jeg vil påstå at i langt over nitti prosent av sakene så er 
det faktisk kompromisset som er den beste løsningen», sier den tidligere 
ordføreren. 

Solsvik mener at det særlig i de vanskelige sakene med stor uenighet er 
viktig å finne et kompromiss. «Ta for eksempel budsjettet, som alltid er 
vanskelig. Der etterstrebes mest mulig enighet om de store linjene, selv 
om utgangspunktet er uenighet. Og så har man jo selvfølgelig uenighet, 
og hvis den blir veldig sterk, så må man bruke demokratiet — flertallets 
rett til å bestemme - til å avgjøre hvordan dette skal være. Men at man 
hele tiden er på jakt etter å finne en felles løsning på vanskelige saker, det 
tror jeg gir det beste resultatet», sier han. 


Ordførerens rolle 


Solsvik har sittet som ordfører med rent flertall bak seg, og han mener at 
det i en slik situasjon er spesielt viktig å involvere flest mulig. «Du skal 
ikke bruke makta på en måte som gjør at resten av det politiske miljøet, 
de som ønsker å stille opp for å være med å utvikle lokalsamfunnet, føler 
at deres oppfatning egentlig ikke har betydning», sier han. «I en kon- 
fliktsituasjon hvor det er forskjellige meninger om en viktig sak, må man 
som ordfører åpne for å drøfte om det finnes en felles grunn, et kompro- 
miss som gjør at alle føler at de har vært med å påvirke resultatet.» Her 
har ifølge Solsvik ordføreren en helt sentral rolle i å skape kompromisser 
i konfliktsaker, og han understreker at slike kompromisser gjerne kan 
utfordre ordførerens eget partisyn. 

Kompromiss er ikke alltid mulig 


Solsvik erkjenner at det i enkelte saker kan være umulig å finne et kom- 
promiss. Han mener likevel at det ligger stor verdi i å forsøke. «Hvis man 
etter et hederlig forsøk til slutt må konkludere med at det ikke går, og at 
man dermed får en votering som gjør at resultatet ikke blir påvirket av 
alle, da blir det akseptert på en helt annen måte enn når man som ord- 
fører er opptatt av å få gjennom bare sitt parti sitt syn», sier han. 

Særlig er dette viktig i saker som oppleves negativt, ifølge Solsvik. Han 
bruker skolenedleggelser som eksempel: 

«Skolenedleggelser er fryktelig vanskelig å håndtere. I de sakene er 
det spesielt viktig å se om man kan finne kompromisser som gjør at folk 
kan si at ‘egentlig så har jeg mitt standpunkt, men jeg finner det likevel 
best for mitt lokalsamfunn at vi er med på å skape en god løsning”. Dette 
er etter min mening helt fundamentalt», sier Solsvik, «det er her lokal- 
demokratiet har sin store styrke». 

Han vet at ikke alle politikere er like innstilt på å finne kompromis- 
ser. «Vi har selvfølgelig noen tilfeller hvor ordførere og andre er skrudd 
sammen slik at de ikke ønsker å ha det på den måten, de ønsker å kjøre en 
tøff linje opp mot de som har andre meninger enn dem selv. Det tror jeg 
lokalsamfunnet ikke er tjent med», sier han og fortsetter: «Jeg pleier å si 
det at en av de viktigste funksjoner en ordfører har, det er faktisk å skape 
et godt samspill og et godt politisk arbeidsmiljø. Ordførerens rolle er å 
være ordfører for alle, og da må han også involvere alle. Det betyr ikke at 
man er enig med alle, det betyr at det å være ordfører handler om å etab- 
lere en forståelse, en samhandling hvor alle opplever at deres oppfatning 
har betydning.» 


Bjellesau 


Solsvik er opptatt av at de som ønsker å være med i politikken, skal føle 
seg inkludert. Som ordfører er det særlig viktig å sørge for at de politi- 
kerne som tilhører opposisjonen, opplever at de kan være med å bidra. 
«Det er en stor utfordring når mennesker som egentlig har lyst til å 
være med å bidra i samfunnsutviklinga, opplever at de møter et politisk 

system hvor de for eksempel er i opposisjon og opplever å ikke ha noen 
innvirkning, sier Solsvik. «Med tanke på rekruttering til politisk arbeid, 
så vil jo det ikke være så motiverende. Politikk er ingen popularitets- 
konkurranse, det er faktisk folk som blir valgt for å ta beslutninger på 
vegne av befolkningen. Da er det viktig at man sørger for å få en best 
mulig samhandling, og det er ordføreren som her er bjellesauen. Hvis han 
ikke går foran, så blir det heller ikke gjort, og da får du lett konflikter.» 


Synliggjøre uenighet 


Solsvik mener det er viktig at der det er uenighet, må den uenigheten som 
finnes, bli gjort synlig. Han er opptatt av at man må få frem de politiske 
konfliktene, og at også ordførere må ha en mening og kunne gi uttrykk 
for denne. Samtidig ser han det som ordførerens rolle å få folk til å sam- 
arbeide på tross av uenighet, og å dempe konfliktnivået etter at beslut- 
ningen er tatt. Det tror han er nødvendig for at lokaldemokratiet skal 
fungere. 

«Jeg mener oppriktig at ordførerrollen, den handler om å være sam- 
lende. Da er det klart at møter man saker hvor det ikke er mulig, så skal 
man selvfølgelig markere det og stå for det synet man primært har. Men 
at det er en enighetskultur, jeg tror det er styrken til lokaldemokratiet. 
Samarbeid er kanskje det som er mest effektivt som politisk virkemiddel 
for å unngå populisme, også i lokalpolitikken», sier Solsvik. 

Solsvik mener altså at både konflikt og samarbeid har en plass i poli- 
tikken, og at man må ta den tiden som trengs for å klare å balansere godt 
mellom de to: 

«Ordføreren som satt før meg, sa at det viktigste du gjør, er å være på 
jakt etter konflikter, vise frem konflikter, men samtidig skal du være på 
jakt etter de felles løsningene. Det er en og samme sak. For å finne felles 
løsninger så må konfliktene på bordet, og det må være stor grad av invol- 
vering. Lokaldemokratiet tar tid. Det er også en styrke. Det er demokra- 
tiet. Noen ganger tar det lang tid, men den tiden må vi verne om.» 

Administrasjonsparadokset 
Farvel til timeglassmodellen? 

Abstract: In this chapter, we discuss the consequences of what we have coined as 
the “administrative paradox”. The administrative paradox denotes the tensions 
that occurs when the normative expectation that political leaders should have a 
leading role in policy processes meets the practical reality that administrative 
actors are often the ones to set the political agenda. In the chapter, we discuss 
the modern-day relevance of classical ideas about the relation between politics 
and administration and, also, explore some recent attempts made by Norwegian 
municipalities to innovate political leadership in ways that affect this relation. A 
central theme in our discussion is the consequences of the so-called “hour-glass 
model” that describes a separation of politics and administration where the two 
spheres are joined through the roles of the mayor and the chief municipal exe- 
cutive. While the hour-glass model has had a profound impact on the organiza- 
tion of political and administrative leadership in Norwegian municipalities for 
close to three decades, we argue that the model is now due for a replacement. In 
its place, we suggest an alternative model that provides a more accurate descrip- 
tion of how political leaders maintain a wider set of interfaces and that admits 
politicians a role also in the early phases of policy development. We have called 
this alternative model the “cogwheel-model”. In a brief and subsequent chap- 
ter, a Norwegian Chief Executive reflects on the interplay between politics and 
administration. 

Introduksjon 


Ja, du kan jo ta det i forhold til en sak. En sak sine bevegelser. 

Fra den unnfanges til den utredes, innstilles og behandles. Så er det jo et klart 
skille i tid. ... I det øyeblikket en rådmann har avgitt sin innstilling, så er det 
politikk. Og da må jo på en måte rådmannen og administrasjonen forholde 
seg til de beslutningene som blir tatt. Selv på tvers av det administrasjonen 


har anbefalt. I et ytterliggående tilfelle. 


Rådmann i norsk kommune 


Dette sitatet kommer fra et intervju med en erfaren rådmann som ble 
spurt om å redegjøre for skillet mellom politikk og administrasjon. Råd- 
mannen skisserte en ryddig og kronologisk oppgavefordeling: Admi- 
nistrasjonen tilrettelegger for politiske beslutninger, de folkevalgte 
politikerne tar beslutningene, og administrasjonen utfører det politi- 
kerne har besluttet. Selve beslutningen er den sentrale politiske hand- 
lingen, mens administrasjonen eksplisitt skal avstå fra å ta del i selve 
beslutningen. Og gjennom den hierarkiske ordenen som beskrives her, er 
det de folkevalgte som utøver politisk lederskap, mens administrasjonens 
rolle er å tilrettelegge for de politiske prosessene og lojalt utføre det de 
folkevalgte beslutter. Det sistnevnte skal gjennomføres selv om de skulle 
være aldri så uenige «i et ytterliggående tilfelle». 

Fremstillingen er på mange måter riktig og rimelig, og svært typisk 
for hvordan forholdet mellom politikk og administrasjon vanligvis opp- 
fattes — bade i og utenfor rådhuset. Politikkutvikling forutsetter ofte en 
innsikt og fagkunnskap som de folkevalgte ikke har forutsetninger for 
å tilegne seg i den bredden av saker de forventes å engasjere seg i. De er 
derfor avhengig av administrativ tilrettelegging for å kunne fatte gode 
beslutninger. Samtidig hviler den demokratiske legitimiteten på at det er 
de folkevalgtes vurderinger og beslutninger som er førende. Det er derfor 
avgjørende at administrasjonen forholder seg mest mulig nøytral til de 
politiske beslutningsprosessene. 

I Norge er forholdet mellom politikk og administrasjon gjerne blitt 
illustrert med den såkalte timeglassmodellen, som har fått normativt 
fotfeste i mange norske kommuner. Modellen oppsto i kjølvannet av 
endringene i kommuneloven av 1992, og den ble definert gjennom at 
administrasjonen ble samlet under én sjef. I den nye loven fikk dermed 
administrasjonen kun én stemme overfor politikerne. Ideen var i sin tid 
at rådhuset burde organiseres slik at all kontakt mellom politikere eller 
politiske organer og kommunens administrativt ansatte eller etater og 
enheter ble konsentrert om rådmannen. I den rendyrkede varianten av 
modellen, som er illustrert med innsnevringen i timeglasset, skulle all 
kommunikasjon mellom politisk og administrativ del av organisasjonen 
skje mellom ordfører og kommunedirektør* (Kleven, 1997:65). 

Det vi har valgt å kalle et «administrasjonsparadoks» i norsk lokal 
politikk, er nært knyttet til hvordan timeglassmodellen regulerer forhol- 
det mellom politikk og administrasjon i norske kommuner. Paradokset 
består i at forestillingen om et strengt hierarkisk og dikotomisk skille mel- 
lom den politiske og den administrative sfæren er et direkte misvisende 
utgangspunkt for å beskrive de forventninger vi har til lokalpolitikerne. 
De fleste vil for eksempel være enige i at vesentlige og førende deler av 
politikkutformingen foregår i de tidlige fasene - før beslutningene i 
de politiske behandlingsorganene finner sted (se kapittel 1). Et konkret 
uttrykk for disse forventingene finner vi blant annet i det arbeidsheftet 
KS tilbyr som del av «folkevalgtprogrammet», der det slås fast at «[lJeder- 
rollen innebærer å tenke strategisk, være visjonær, finne nye løsninger og 
få aksept for løsningene» (Kommunenes Sentralforbund, 2018, s. 23). 

En kronologisk oppgavefordeling hvor administrasjonen forbereder 
saker, politikerne fatter beslutninger og administrasjonen iverksetter 
disse, gir ikke nødvendigvis rom for at de folkevalgte skal kunne invol- 
vere seg i de fasene av politikkutformingsprosessen der situasjonen tolkes 
og problemer identifiseres, og der disse blir utgangspunkt for tiltak i form 
av ny eller endret politikk. Ettersom det å sette saker på dagsordenen 
gjerne oppfattes som en politisk handling, kan også administrasjonens 


2 Kleven brukte selvsagt betegnelsen «rådmann». Jf. note 1 i kapittel 1 benytter vi imidlertid den 
kjønnsnøytrale betegnelsen «kommunedirektør» i denne boken, uavhengig av hva som frem- 
kommer i den originale konteksten. 

nøytralitetsnorm utfordres — spesielt dersom kontroversielle politiske 
saker drives frem uten de folkevalgtes innflytelse. Samtidig kan fravær 
av politisk ledelse virke handlingslammende på administrasjonen, som 
gjerne søker å unngå å bli oppfattet som aktiv part i typisk politiske saker. 

Dessuten foregår politiske prosesser i praksis sjelden i slike ryddige, 
lineære og tidsinndelte prosesser som rådmannen sitert i starten av dette 
kapitlet, skisserer. Særlig vil saksforberedelsen i omfattende og kontro- 
versielle saker ofte bestå av en serie ulike utredninger og beslutninger, 
også underveis i iverksettingen. Fasene blandes altså sammen, og beslut- 
ninger av betydning for politikkutfallet skjer i alle faser. Utviklingen av 
politikken blir på den måten en langt mer «rotete» prosess enn en forenk- 
let modell gir inntrykk av (se f.eks. Lindblom,1965; March & Olsen, 1979; 
Svara, 1998; Shore & Wright, 2011). 

Realitetene taler derfor for et kontinuerlig samspill mellom politikk og 
administrasjon, hvor det samhandles i alle faser av politikkutviklingen. 
Dette gjelder særlig i prosesser hvor kommunen er avhengig av samarbeid 
og koordinasjon med aktører og ressurser som befinner seg utenfor de poli- 
tiske organenes formelle beslutningsmyndighet. Slike situasjoner krever et 
større repertoar av styring og ledelsestilnærminger — ut over rollen som 
beslutningstakere i kommunestyret (Torfing, Peters, Pierre & Sørensen, 
2012, Røiseland & Vabo, 2016). Derfor vil det ikke alltid være mulig eller 
ønskelig å opprettholde et skille mellom politikk og administrasjon gjen- 
nom å avstå fra samhandling. Snarere må en atskillelse baseres på konkrete 
regler for samhandling, som definerer rollenes oppgaver og funksjoner. 

«Administrasjonsparadokset» består altså i at vi på den ene siden, 
normativt sett, ønsker at det er lokalpolitikerne som skal sette saker på 
agendaen, formulere problemer og diskutere seg frem løsninger. Alter- 
nativet er at dagsordenen i stor grad settes av kommunens administra- 
sjon. Samtidig fordrer et slikt engasjement at politikerne samhandler 
- i mange omganger - med administrasjonen. Men det vil på den andre 
siden gjøre det vanskeligere å opprettholde det helt nødvendige skillet 
mellom politikk og administrasjon. Dette skillet er grunnleggende i vårt 
demokratiske styresett, som er basert på representativitet. De folkevalgte 
står til ansvar overfor innbyggerne. For at de skal kunne gjøre det med 
troverdighet, må de styre og kontrollere så vel egen administrasjon som 

etablerte selskaper og ulike typer samarbeid. Det er jo resultatene disse 
utøvende organisasjonene produserer, som innbyggerne bedømmer de 
folkevalgte ut fra ved neste valg. Normativt sett bør derfor politikerne 
sitte i førersetet, og det bør være et klart skille mellom den rollen politi- 
kerne spiller, og den rollen administrative ledere og ansatte i kommunen 
spiller. 

I det videre skal vi først diskutere det normative tankegodset som ligger 
bak skillet mellom politikk og administrasjon. Vi diskuterer så hva som 
er særegent ved den norske modellen for å organisere forholdet mellom 
politikk og administrasjon, og vi argumenterer for at timeglassmodellen 
bør byttes ut, for eksempel med det vi har valgt å kalle «tannhjulmodel- 
len», som bedre beskriver dagens praksis. Deretter gir vi noen eksempler 
på hvordan norske og danske kommuner har forsøkt å styrke politiker- 
nes rolle i tidligere faser av politikkutviklingsprosessen gjennom å endre 
oppgavefordelingen mellom politikk og administrasjon. Med bakgrunn 
i dette understreker vi avslutningsvis betydningen av det lokalpolitiske 
mulighetsrommet når oppgavefordelingen, og dermed skillet mellom 
politikk og administrasjon, skal institusjonaliseres i egen kommune. 


Det normative utgangspunktet 


For å gi en forståelse av hvorfor det er nødvendig å opprettholde et skille 
mellom politikk og administrasjon, skal vi ta utgangspunkt i hvordan 
dette skillet begrunnes i klassisk byråkratiteori. Til tross for at det diko- 
tomiske skillet mellom politikk og administrasjon går lenger tilbake, 
både som idé og som praksis, forbindes det i dag først og fremst med 
Woodrow Wilsons (1856-1924) normative byråkratiteori (Wilson, 1887) 
og Max Webers (1864-1920) idealtypiske fremstilling av byråkratiet 
(Weber, 1919/1971). Det er påfallende mange likheter mellom de to samti- 
dige teoretikerne, noe som har sammenheng med at de begge skrev med 
utgangspunkt i den samme europeiske byråkratitradisjonen (Sager & 
Rosser, 2009). Som det er blitt påpekt når det gjelder Weber, er kanskje 
hans beskrivelser av byråkratiets kjennetegn blant de minst originale av 
hans bidrag, ettersom mye av essensen var hentet fra samtidig tysk for- 
valtningslære (Byrkjeflot, 2018). Samtidig er det også noen interessante 

forskjeller i Wilsons og Webers beskrivelser som delvis avspeiler de ulike 
kontekstene de skrev i, og ulike vektlegginger i begrunnelsene for en 
atskillelse mellom politikk og administrasjon. 

For den amerikanske statsviteren (og etter hvert statsmannen) Wilson 
hadde interessen for den europeiske byrakratitradisjonen bakgrunn i et 
ønske om å reformere en lite utviklet amerikansk offentlig administra- 
sjon (Cuff, 1978). Selv om han anerkjente behovet for å tilpasse ideene til 
amerikanske forhold, var inspirasjonen hentet fra Europa. I Wilsons tid 
var amerikansk administrasjon preget av en åpen politisk rekruttering 
til embetene, hvor ledende tjenestemenn ble avkrevd sterk politisk loja- 
litet og gjerne ble byttet ut i følge med sine politiske ledere (Overeem, 
2005). For Wilson var det derfor en normativ målsetting å erstatte det 
amerikanske «spoils-systemet» med et rasjonelt og selvstendig byråkrati 
med utgangspunkt i de regelbaserte og meritokratiske prinsippene han 
forbandt med den europeiske tradisjonen (Sager & Rosser, 2009). I den 
grad Wilson var opptatt av et dikotomisk skille mellom politikk og admi- 
nistrasjon, handlet dette derfor om å etablere et mer selvstendig byråkrati 
gjennom å holde politikken ute av administrasjonen (Overeem, 2005): 


Avaller størst viktighet er den etablerte sannheten som allerede, og heldigvis, 
har blitt påpekt av våre reformatorer i embetsverket, nemlig at administra- 
sjon ligger utenfor politikkens sfære. Administrative spørsmål er ikke poli- 
tiske spørsmål. Selv om politikken fastsetter administrasjonens oppgaver, så 
bør ikke dens embeter gjøres til gjenstand for politisk manipulasjon. (Wilson, 


1887, s. 210, vår oversettelse) 


Webers idealtypiske beskrivelser hadde et langt mindre normativt 
utgangspunkt, og de var først og fremst utviklet med analytiske og kom- 
parative formål. Samtidig hadde Weber et ambivalent og kritisk syn på 
det rasjonelle byråkratiets fremvekst og dets potensielt dehumaniserende 
effekt (Byrkjeflot, 2018; Fivelsdal, 1971). Han argumenterte derfor for et 
sterkt politisk lederskap som kunne begrense akkumulasjon av makt i 
byråkratiet og en utvikling i retning av et embetsmannsvelde (Cuff, 1978). 
For Weber handlet altså skillet mellom politikk og administrasjon i stor 
grad om å holde administrasjonen ute av politikken (Overeem, 2005). Det 

betydde konkret at administrasjonen skulle avstå fra å delta i kampen 
rundt de politiske beslutningene: 


Den ekte embetsmann ... skal etter sitt egentlige rykte ikke drive politikk, men 
«forvalte», og fremfor alt forvalte upartisk. ... «Sina ira et studio», uten vrede 
og forutinntatthet skal han røkte sitt embete. Han skal nettopp ikke gjøre det 
politikerne, partiførerne og deres tilhengere må, nemlig kjempe. [...] Embets- 
mannens ære ligger i evnen til, trass personlig overbevisning, å utføre en ordre 
på den befalendes ansvar, like samvittighetsfullt som om ordren svarte til hans 


egen oppfatning av saken. (Weber, 1919/1971, s. 22) 


Det er viktig å merke seg at for Weber innebar ikke administrasjonens 
objektivitetsplikt noe personlig lojalitetsforhold til de rådende politi- 
kerne. Han hadde, som Wilson, også klare motforestillinger mot den 
typen «spoils-system» som kjennetegnet (og delvis kjennetegner) ame- 
rikansk byråkrati. Det kan settes spørsmålstegn ved om et slikt system i 
det hele tatt utgjør et moderne byråkrati, i Webers forstand. Weber frem- 
hevet snarere at administrasjonens uavhengighet var forankret i en loja- 
litet til lover, prosedyrer og prinsipper. På denne måten vil en uavhengig 
administrasjon sikre byråkratiets «(permanente karakter», hvor «et rasjo- 
nelt ordnet embetssystem fungerer knirkefritt videre i fiendens hand ... 
fordi alle de delaktige, fremfor alt fienden selv, har en vital interesse av at 
systemet fungerer» (Weber, 1922/1971, 8. 127). 

Det å skille mellom politikk og administrasjon skal altså på den ene 
siden begrense byråkratiets politiske innflytelse og dermed forhin- 
dre rådmannsvelde, og på den andre siden skal det imøtekomme en 
for sterk politisk innflytelse over administrasjonen, noe som vil kunne 
medføre klientelisme og at administrasjonen blir et middel for å oppnå 
politisk makt. For å unngå begge disse fallgruvene er det avgjørende at 
byråkratiet forholder seg til administrative prinsipper — basert på lover, 
prosedyrer og normer - som både begrenser deres makt og sikrer deres 
uavhengighet. Det er viktig å merke seg at atskillelsen ikke nødvendigvis 
handler om fravær av kontakt, men snarere om fordeling av roller, makt 
og funksjoner mellom politikerne og administrasjonen. 

Institusjonalisering av skillet mellom 
politikk og administrasjon 


Det finnes altså gode begrunnelser for å holde fast ved et skille mellom 
politikk og administrasjon. Samtidig vet vi at i praksis lever ikke byråkra- 
ter og politikere i separate sfærer — verken nasjonalt eller lokalt (Aberbach, 
Putnam & Rockman, 1981, s. 260; Svara, 2014). Mange studier, både inter- 
nasjonale og nasjonale, viser ordførere og administrative toppledere som 
gjennomgående opptrer som partnere i den kommunale ledelsen. Relasjo- 
nen mellom dem er karakterisert av interaksjon, gjensidig avhengighet og 
delt innflytelse. Konflikter søkes unngått, og i de aller fleste tilfeller evner 
politisk og administrativ ledelse å balansere ulike hensyn på en fleksibel 
måte (se f.eks. Aberbach, Putnam & Rockman, 1981; Jacobsen, 1996; Selden, 
Brewer & Brundney,1999; Mouritzen & Svara, 2002; Svara, 2006; 2014; 
Peters, 2009; Willumsen, 2015; Aarsæther, Willumsen & Buck, 2015). 

Selv om samarbeidet i praksis alltid vil være tett, ivaretas det grunn- 
leggende behovet for å skille politikeres og administrativt ansattes 
funksjoner og roller på ulike måter i ulike land. I internasjonale sammen- 
likninger av kommunesystemer er det grunnleggende spørsmålet hvem 
sjefen i rådhuset er. I det videre skal vi først sammenlikne den norske 
rådhusmodellen med hvordan rådhuset er organisert i andre europeiske 
land - spesielt i Danmark. Deretter redegjør vi for timeglassmodellen og 
bakgrunnen for måten skillet mellom politikk og administrasjon er insti- 
tusjonalisert på i norske rådhus. Til slutt argumenterer vi for at timeglass- 
modellen bør byttes ut, og vi lanserer den alternative tannhjulmodellen. 


Skillet mellom politikk og administrasjon 

i Norge og Danmark 

De politisk-administrative systemene i ulike land sammenliknes gjerne 
langs en horisontal dimensjon som omfatter maktfordelingen i relasjo- 
nen mellom ordfører, kommunestyre og administrasjon (Mouritzen & 
Svara, 2002; Lidstrøm, Baldersheim & Corpus et al., 2016). De modellene 
som benyttes i litteraturen, gir en forenklet, men likevel klargjørende 
innsikt i forskjellene mellom kommunesystemene i Norge og Danmark. 

Danmark plasseres i det som kalles komitéledermodellen, hvor det poli- 
tiske lederskapet er individuelt, og ordforeren er den politiske lederen. 
Men hun har ikke nodvendigvis flertall i kommunestyret, og hun deler 
utøvende myndighet med andre. Noe utøvende myndighet ligger til poli- 
tiske organer (som økonomiutvalget og andre politiske utvalg), og noe 
ligger til øverste administrative leder. I motsetning til dette oppfattes det 
norske politisk-administrative systemet å likne mest på den administra- 
tive modellen, som innebærer at den kommunale administrative lederen 
ansettes av kommunestyret og har den utøvende myndigheten. Ord- 
føreren leder kommunestyret, men har formelt en svak rolle (Mouritzen 
& Svara, 2002, s. 66-67; Mikalsen & Bjørnå, 2015). Den norske politisk- 
administrative modellen skiller seg altså betydelig fra den danske. Mens 
det norske systemet beskrives som administrativt dominert - hvor kom- 
munedirektøren har full rådighet over administrasjonen — så innebærer 
det danske systemet en betydelig sterkere politisk ledelse i utøvelse og 
implementering av politikk. Det politiske lederskapet er individuelt for- 
ankret, og borgermesteren er definitivt den politiske lederen, selv om hun 
ikke behøver å ha flertall i kommunestyret. Den danske borgermesteren 
deler utøvende myndighet med økonomiutvalget og øverste administra- 
tive leder, men har formelt og de facto rollen som administrativ leder for 
forvaltningen. Hun har likevel ikke all makt over administrasjonen, i den 
forstand at hun ikke kan kaste ut øverste administrative ledelse etter eget 
forgodtbefinnende - som tilfellet er i mange europeiske land med en ster- 
kere ordfører (Lidstrøm et al., 2016). 

Det som videre skiller funksjonsfordelingen mellom politikk og admi- 
nistrasjon i de to landene, er den norske kommunedirektørens ansvar for 
at saker som legges frem for politisk behandling, er forsvarlig utredet. 
Før endringene i kommuneloven av 1992 var det ordføreren som hadde 
innstillingsmyndigheten (Kommunenes Sentralforbund, 1995, s. 33). 
Sammenliknet med det danske systemet, der dette ansvaret ligger hos 
borgermesteren, har vi sett at kommunedirektøren tillegges en betydelig 
rolle i det norske systemet, i alle fall formelt. I motsetning til tidligere er 
det imidlertid formannskapet — og ikke kommunedirektoren - som skal 
legge frem budsjettet for kommunestyret i det norske systemet. Og hvilke 
saker og alternativer som utredes i saker som kommer på den politiske 

dagsordenen, vil antakelig i praksis avtales i møter mellom kommune- 
direktøren og den norske ordføreren. 

Data viser at forskjellene i politisk-administrativ modell også gir seg 
konkret uttrykk i hvordan norske og danske kommunestyrepolitikere 
beskriver sine relasjoner til andre sentrale aktører eller aktørgrupper, 
jf. tabell 3.1. 


Tabell 3.1 Kontaktmønster for norske og danske kommunestyrepolitikere, 2018." 
Prosent Np = 705, Nio = 3332). Kilde: se appendiks. 


Kontakt med Kontakt med Kontakt med 
kommune- | politikere fra andre innbyggere 
administrasjonen partier 
Norge | Danmark Norge | Danmark Norge | Danmark 
Daglig eller ukentlig 35% 67% 43% 70 % 67 % 81% 
Manedlig/sjeldnere 65% 33% 57% 30% 33% 19% 
100 % 100 % 100 % 100 % 100 % 100 % 
! Ordlyden i spørsmålet som ble stilt, var: «Som folkevalgt, omtrent hvor ofte har du kontakt med følgende 


grupper om politiske saker i kommunen: daglig, ukentlig, månedlig, en gang i året eller sjeldnere, aldri». 


Som det kommer frem av tabellen, er det betydelig forskjell i omfan- 
get av kontakten kommunestyrepolitikere (inkludert ordførere) oppgir 
at de har med så vel innbyggere som andre politikere og kommunens 
administrasjon. Dette gjelder også dersom vi kontrollerer for størrelse og 
kun sammenlikner kommuner med flere enn 20 000 innbyggere i begge 
land (det finnes svært få kommuner med færre enn 20 000 innbyggere i 
Danmark). Ser vi på kontakten med kommuneadministrasjonen, har 67 
prosent av de danske politikerne daglig eller ukentlig kontakt, mens kun 
35 prosent av de norske kommunerepresentantene har så hyppig kontakt 
med administrasjonen. Dette kan selvsagt ha med kommunestyrenes 
størrelse å gjøre, ettersom det gjennomgående er betydelig flere repre- 
sentanter i norske kommunestyrer enn i danske. Det kan også ha å gjøre 
med at det er flere heltidspolitikere i de relativt store danske kommunene, 
sammenlignet med de norske, som i gjennomsnitt er betydelig mindre. 
Uansett angir dette at det er tettere kontakt mellom de som nå en gang 
sitter i kommunestyret og kommunens administrasjon i Danmark, sam- 
menlignet med i Norge. Det er nærliggende å tolke dette som utslag av et 

administrativt dominert kommunesystem i Norge, definert i ideen om 
timeglassmodellen, som vi omtaler i det videre. 

Ser vi videre pa kontaktmonsteret, finner vi betydelige forskjeller mel- 
lom landene ogsa nar det gjelder kommunestyrepolitikernes kontakt 
med politikere fra andre partier og med innbyggerne. I begge tilfeller er 
de danske kommunestyrepolitikerne betydelig apnere mot omgivelsene 
enn de norske. Det betyr at den norske politisk-administrative modellen 
i betydelig mindre grad enn den danske forer til kontakt mellom politi- 
kerne og andre aktører. Igjen kan dette ha med det større omfanget av 
heltidspolitikere i dansk lokalpolitikk å gjøre. Men sammenliknet med 
de danske kommunestyrepolitikerne er de norske mer internt orientert. 
Dette tyder på at administrasjonen har en sterk stilling; sammenliknet 
med Danmark er de folkevalgte i norske kommunestyrer antakelig mer 
avhengig av de sakspapirene som administrasjonen legger frem. 


Den norske timeglassmodellen 
Timeglassmodellens rendyrking av skillet mellom politikk og admi- 
nistrasjon - hvor utgangspunktet er at politikerne ikke skal kontakte 
administrativt ansatte uten å gå via ordføreren, som i sin tur går til kom- 
munedirektoren, som igjen formidler videre i administrasjonen - kan i 
dag oppfattes som en underlig idé. En praksis som skiller de to sfærene 
på denne måten, er ikke mulig å opprettholde i de aller fleste norske kom- 
muner, som er relativt små. I små kommuner må både politisk og admi- 
nistrativt involverte nødvendigvis ha mange hatter på. Men samtidig må 
de være bevisst på hvordan de sjonglerer med hattene (Lo, 2018). For å 
forstå ideen om en timeglassmodell som norm for omgangen mellom 
politikerne og administrasjonen må den ses i sin historiske kontekst. 
Timeglassmodellen var et svar på utfordringene knyttet til det som i 
1980-årene ble oppfattet som «samrøre» mellom politikk og administra- 
sjon i kommunene (Vabo, 2003). Med grunnlag i den uttrykte kritikken 
av byråkratiets sterke rolle som kom med New Public Management- 
tankegodset, var tanken at politikernes styringsrolle måtte styrkes. Dette 
preget reformarbeidet i Norge så vel som i våre naboland på den tiden 
(Kleven, 1997; Montin, 1997; Berg, 2000; Vabo, 2000). Utgangspunktet 

var at den politiske ansvarligheten burde styrkes gjennom 4 tydelig- 
gjøre politikken, i den hensikt å styrke det representative demokratiet 
(Aarsæther & Vabo, 2002). Oppfatningen var at administrasjonens rolle 
var blitt for dominerende, og at politikerne hadde blitt mindre sentrale 
enn de burde være i kommunepolitikken. Intensjonen med endringene 
var blant annet et ønske om å flytte lokalpolitikernes oppmerksomhet fra 
det interne til det eksterne; fra å være sektoradministrasjonens forsvarere 
til å bli mer aktive i håndteringen av befolkningens ulike krav og behov. 

Spørsmålet er hvordan intensjonene om økt politisk ansvarlighet, 
effektivitet og helhet i politikken kom til uttrykk i de nye måtene å orga- 
nisere det politiske arbeidet på. Et mulig utgangspunkt for å beskrive 
dette er den sektororienterte hovedutvalgsmodellen, som ved starten av 
1990-tallet var etablert i så å si alle norske kommuner. Utvalgsorganiserin- 
gen var da regulert i en omfattende særlovgiving som påla kommunene å 
ha utvalg på blant annet sosialområdet og skoleområdet (Vabo & Stigen, 
2000; Vabo, 2003). Hovedutvalgsorganiseringen bidro til en tett kopling 
mellom politikerne og administrasjonen innenfor mer eller mindre uav- 
hengige sektorer — gjerne innenfor det helse- og sosialpolitiske området, 
utdanning, teknisk og kultur. Både kommunelovutvalget og Kommune- 
nes Sentralforbund argumenterte imidlertid for at et tydelig skille mellom 
politikk og administrasjon ville være viktig for å hindre at omverdenen 
oppfattet de to sfærene som så involvert i hverandre at politikerne ikke 
kunne stilles til ansvar. Samtidig ble det vist til at denne sektororienterte 
måten å arbeide på i stor grad vred den politiske oppmerksomheten mot 
håndtering av praktiske og løpende (enkelt)saker knyttet til den daglige 
driften av sektorens tjenester og håndteringen av dens brukere. Dette 
ble oppfattet som lite effektivt, og idealet var at slike anliggender skulle 
overlates til administrasjonen. Det ble fremholdt at overordnet styring 
av prinsipper - eller målstyring - ville gi politikerne bedre kontroll med 
administrasjonen fordi politikerne dermed ville bli mer resultatorientert, 
rette oppmerksomheten mot viktige og prinsipielle spørsmål og dermed 
gjøre mer strategiske overveielser (Kommunenes Sentralforbund, 1989, 
s. 18-26; NOU 1990: 13, 8.97-99). 

I forarbeidene til kommuneloven av 1992 er sokelyset rettet hoved- 
sakelig mot a skille mellom politiske og administrative oppgaver. Det 

uttrykkes blant annet at «De folkevalgte organer bør gjennom sine ved- 
tak bestemme hva som skal gjøres, mens administrasjonen bør gis stor 
grad av handlefrihet til å bestemme hvordan oppgavene løses og slik at 
de folkevalgte organer fører kontroll med at utførelsen er i tråd med de 
vedtak som er truffet» (NOU 1990: 13, s. 137). Det trekkes altså et skille 
mellom mål og virkemidler, hvor politikerne forutsettes å etablere mål 
for virksomheten, og administrasjonen skal konkretisere og iverksette 
disse. Ideen var at administrasjonssjefens ansvar for kommuneorgani- 
sasjonen skulle være altomfattende og så klar at politikerne kunne kaste 
rådmannen dersom noe gikk galt (begrepet rådmannsparlamentarisme 
ble brukt i denne sammenhengen): Vi ser ikke spor av timeglassmodel- 
len eller andre forsøk på å trekke opp retningslinjer for kontakt mellom 
valgte politikere og administrativt ansatte i lovens forarbeider. Og vi 
vet at den etterfølgende saneringen av særlovsbestemmelsene utover på 
1990-tallet ga kommunene stor frihet til å organisere både den politiske 
og den administrative delen av sin virksomhet. 

Timeglassmodellen kan imidlertid spores tilbake til det arbeidet KS 
sin representant i kommunelovutvalget gjorde i etterkant av utvalgets 
innstilling. KS drev da et omfattende informasjonsarbeid, først om inn- 
stillingen, senere om betydningen av de endringer som ble vedtatt i den 
nye loven. Timeglassmodellen ble utviklet som et pedagogisk grep for å 
kommunisere innholdet i den nye loven i perioden 1990-1991. Endringene 
i loven var radikale, og det var en viktig oppgave for KS å skape forståelse 
for de nye rollene som var meislet ut i loven. Timeglassmodellen repre- 
senterte i den sammenhengen en visuell atskillelse mellom politisk og 
administrativ side i kommuneorganisasjonen - med politikerne i time- 
glassets øverste del og administrasjonen i nederste del. Ordføreren og 
kommunedirektøren ble illustrert med en rund prikk nederst og øverst 
i timeglasset. Ideen var at disse to burde ha løpende kontakt, og at veien 
mellom dem burde være kort (også med tanke på kontorplassering). 


3 Samtale med Rolf Petter Bjørke 7.6.2019. Vi finner igjen budskapet i timeglassmodellen i «de 
kommunale tjenestesløyfene» som omtales i et hefte om administrasjonssjefens rolle, som ble 
laget for det første folkevalgprogrammet etter at den nye kommuneloven trådte i kraft fra 1993 
(Kommunenes Sentralforbund, 1995). 

4 Samtale med Rolf Petter Bjørke, 7.6.2019. 

Dette fordi de to burde snakke sammen fortlopende og avklare saker og 
rollefordeling seg imellom, bade for 4 forhindre at ordforeren grep inn i 
det administrative, og motsatt. 


Figur 3.1 Timeglassmodellen som illustrasjon for relasjonen mellom politikk og 
administrasjon - original utgave. Kilde: samtale med Rolf Petter Bjorke, 7.6.2019. 


Ideen var i utgangspunktet at ordforer og kommunedirektor skulle 
være dørvoktere for kontakten mellom politisk og administrativ sfære. 
Dette for å understreke og skape forståelse for skillet mellom roller og 
myndighetsområder. Men dette var utgangspunktet. Tanken var sam- 
tidig at administrativ og politisk side, etter hvert som tillit ble etablert, 
skulle avtale spillereglene for hvordan for eksempel utvalgsledere skulle 
kontakte etatsansvarlige i administrasjonen. Hensikten var å under- 
streke at det ikke (lenger) var greit at utvalgsledere bestilte utredninger 
fra — eller kritiserte — etater eller etatsansvarlige direkte. Samtidig var 
tanken at ordføreren skulle ha omfattende kontakt med utvalgslederne 
og gruppelederne, at toppledelsen skulle utvikle politikk i fellesskap, 
og at det var denne toppledelsen ordføreren skulle representere overfor 
kommunedirektøren. 

Timeglassmodellen som idé er vel etablert i norsk kommunal forvalt- 
ning. Men i Kommunal Rapports nettutgave 15. oktober 2019 kan vi lese: 
«Ulovlig å nekte folkevalgte kontakt med ansatte. Ingen kan forby folke- 
valgte eller borgere å kontakte ansatte i kommuneadministrasjonen. Det 
sier professor emeritus Jan Fridtjof Bernt». I saken omtales et vedtak om 
saksbehandlingsreglement i nye Kristiansand kommune, der det het at 
«[a]ll kontakt mellom politikere og administrasjonen skal gå via kom- 
munedirektøren eller den aktuelle direktør». Saken bekrefter at skillet 


75 


KAPITTEL 3 


mellom politiske og administrative aktorer i kommunen, som altsa ble 
statuert etter endringene i kommuneloven av 2002, lever i beste velgaende 
også i dagens kommunepraksis. 

Det er selvsagt variasjon mellom kommuner når det gjelder hvordan 
timeglassmodellen praktiseres (Lo, 2015). Mens noen kommuner har 
arbeidet frem spilleregler og åpnet for kommunikasjon mellom politi- 
kerne og administrasjonen, har andre holdt på et prinsipielt skille. 


En alternativ tilnærming til timeglassmodellen 


Spørsmålet er om et skarpt skille mellom politikerne og administrasjonen 
fortsatt er formålstjenlig i dagens situasjon, når kommunedirektørens 
rolle som øverste leder av kommunens administrasjon er vel innarbeidet 
i norske kommuner. Vi viser dessuten (i kapittel 1) at politisk lederskap 
ikke bare handler om beslutningsmakt — det handler vel så mye om å vise 
handlekraft. Det forutsetter politikere som tar initiativ og er involvert i 
problemformulering og utvikling av løsningsalternativer så vel som i å 
mobilisere det lokale fellesskapet til handling. Dette er ikke mulig å få til 
uten omfattende interaksjon mellom ulike aktører - mellom politikerne 
og administrasjonen så vel som mellom politikerne, berørte og innbyg- 
gere generelt. I litteraturen er det, som vi så over, for lengst erkjent at 
det ikke finnes noe skarpt skille mellom hva som er politikk og hva som 
er administrasjon, ei heller mellom typer oppgaver politikerne og admi- 
nistrasjonen engasjerer seg i. I en alternativ tilnærming til å skille mel- 
lom politikk og administrasjon beskrives relasjonen som en «lilla sone» 
der den røde politikken blandes med den blå administrasjonen (Alford, 
Hartley, Yates & Hughes, 2017). 

Som vi har sett, gir både Wilson og Weber, som klassikere innen feltet, 
gode argumenter for å opprettholde et skille mellom politikk og admini- 
strasjon. Måten vi organiserer forholdet mellom sfærene på, bør legge vel til 
rette for at grunnlaget for politiske beslutninger lever opp til faglige stan- 
darder. Samtidig bør de folkevalgte sikre at den politikken som føres, iva- 
retar de oppgavene som folk oppfatter som viktige, slik at systemet oppnår 
tilstrekkelig legitimitet. Derfor er det, som kommunedirektør Inge Ryan er 
inne på i intervjuet som følger, viktig å unngå for mye sand i maskineriet, 

det vil si for mye sand som renner utenfor i timeglassmodellen. Vi vil argu- 
mentere for at omfattende kontakt mellom politikere og administrasjon er 
fullt forenlig med å skille mellom rollene. I stedet for å illustrere forholdet 
mellom politikk og administrasjon med et timeglass foreslår vi imidlertid 
å illustrere det kommunalpolitiske systemet som et maskineri der de ulike 
delene av systemet er gjensidig avhengig av hverandre. I figur 3.2 har vi 
derfor tegnet det kommunalpolitiske systemet som tannhjul. 


Figur 3.2 Tannhjulmodellen som illustrasjon av det kommunalpolitiske systemet 


Etter vår oppfatning illustrerer tannhjulmodellen dagens praksis på en 
bedre måte enn timeglassmodellen, og den gir grunnlag for fruktbare 
refleksjoner rundt hvordan forholdet mellom politikerne og administra- 
sjonen bør ordnes og organiseres. Det at tannhjulene - som illustrerer 
folkevalgte og administrasjon — gar inn i hverandre, viser for det første at 
det eksisterer gjensidig avhengighet mellom flere aktører i det kommunal- 
politiske systemet enn mellom ordfører og kommunedirektøren. Det er 
ikke bare ordføreren, men hele kommunestyret som er avhengig av en 
velfungerende relasjon til administrasjonen. For det andre assosieres 
tannhjul i samspill med et fint justert og avstemt system - gitt at systemet 
fungerer. Tannhjulene — eller aktørene — må følge tett på og tilpasse seg 
hverandre. Og som kommunalpolitisk system må det jevnlig oljes med en 
god del tillit. For det tredje går tannhjul rundt og rundt i det kommunal- 
politiske systemet, hvilket illustrerer det vedvarende i relasjonen - og 
kontakten - mellom de folkevalgte og andre aktører. Det er sjelden snakk 
om ett møtepunkt i en sak, men om flere møtepunkter over tid. For det 
fjerde illustrerer tannhjulene samtidig at kontaktflatene mellom aktørene 
er avgrenset — både i bredden og i dybden. Og for det femte er relasjonen 
mellom tannhjulene meget velordnet. Tannhjulene illustrerer et behov 

for etablering av arenaer, ordninger og rutiner som legger til rette for 
kontakt mellom politikerne og administrative aktorer, men uten at det 
er kontakt hele tiden og om alle typer saker. Som kommunedirektør Inge 
Ryan påpeker i intervjuet som følger, er timeglassmodellen i praksis lekk. 
Slik vil det alltid være. 


Forsøk på å endre oppgavefordelingen 
mellom politikk og administrasjon 


Det å styrke kommunepolitikernes rolle var, som vi har sett, ambisjonen 
med timeglassmodellen og det kommunale fornyingsarbeidet som fulgte 
i kjølvannet av kommuneloven av 1992 (se også kapittel 1 for omtale av 
forskningen knyttet til dette). I forarbeidene til den nye kommuneloven 
av 2018 (NOU 2016: 4) finner vi ikke noen problematisering av hvordan 
lokal politikk blir til. Det vises imidlertid til et behov for å styrke det 
folkevalgte nivået, og til at utvalget ønsker å oppnå en slik styrking gjen- 
nom å tydeliggjøre rollen til både de folkevalgte og administrasjonen 
(NOU 2016: 4, s. 93). Det er likevel et åpent spørsmål hva slags fornyings- 
arbeid som eventuelt følger når loven nå iverksettes. I det videre skal vi 
se på noen eksempler på danske og norske kommuner som selv mener 
at de har iverksatt tiltak for å styrke lokalpolitikernes rolle (redegjørelse 
for datainnsamlingen følger av vedlegget bakerst i boken). Med utgangs- 
punkt i vår definisjon av politisk lederskap, som forutsetter at politikerne 
har en sentral rolle også før beslutninger fattes, vil vi være spesielt opptatt 
av å vise hvordan politikerne på nye måter bringes inn i tidlige faser av 
politikkutviklingen — hvor politiske saker settes på agendaen i kommu- 
nen, problemforståelsen formuleres, og bestemte alternativer utredes. 


To forsøk på å styrke politiske organer: 

Hjartdal og Hedensted 
Hjartdalerenlitennorskkommunemedcirka1600 innbyggere. Kommune- 
styret består av 17 medlemmer, og fem av disse sitter også i formann- 
skapet. Hedensted er en av de nye kommunene etter kommunereformen i 

Danmark i 2007, og den har cirka 46 000 innbyggere. Det er 27 folkevalgte 
i kommunestyret, hvorav sju sitter i økonomiutvalget. De to kommunene 
har begge gjort forsøk på å styrke ett av sine sentrale politiske organer 
gjennom relativt enkle tiltak. 

I Hjartdal er dette gjort gjennom et forsøk på å styrke formannskapets 
rolle i budsjettprosessen. Formannskapet skal etter kommuneloven avgi 
innstilling til kommunestyret om henholdsvis økonomiplan og års- 
budsjett. Den aktuelle nyordningen i Hjartdal besto i å etablere et bruker- 
vennlig regneark som gjorde det mulig for formannskapets medlemmer å 
utarbeide budsjettet på egen hånd. Tradisjonelt har kommunedirektøren 
i Hjartdal, som i de fleste norske kommuner, foreslått et saldert budsjett. 
I regnearket som kommunedirektøren introduserte overfor formann- 
skapet, ble de faste utgiftspostene samt den økonomiske rammen lagt 
inn, og det ble utarbeidet en katalog over mulige tiltak som kommunen 
kunne prioritere bevilgninger til. Ved hjelp av dette regnearket utarbei- 
det og forhandlet formannskapspolitikerne om et budsjett som dermed 
ble et politisk forslag, som de så kunne stemme over. Forsøket varte i to 
budsjettår, men ble endret fra 2017. I etterkant er regnearket beholdt, men 
kommunedirektøren avgir nå en innstilling til saldert budsjett slik prak- 
sis også var tidligere. 

Ideen var at ordningen skulle gi politikerne det verktøyet som var 
nødvendig for å foreta prioriteringer i budsjettprosessen, og dermed øke 
politikkens betydning via-å-vis kommunedirektøren. Legger kommune- 
direktøren frem et eget budsjettforslag, vil det være offentlig og dermed 
være det som frontes overfor innbyggerne lokalt. Tiltaket ga politikerne 
kontroll over den tidlige fasen i budsjettprosessen og gjorde dem direkte 
ansvarlige overfor innbyggerne. I dette lå en mulighet for at de folkevalgte 
kunne ta regien i budsjettprosessen og dermed sette et sterkere preg på 
de politiske diskusjonene om lokale utfordringer og alternative løsninger. 

I Hedensted er de klassiske kommunestyremøtene supplert med faste 
dialogmøter der saker til dagsordenen kan meldes inn av alle de folke- 
valgte (inntil to timer før møtet starter). Møtene avholdes i forkant av 
de ordinære utvalgsmøtene, men i et lokale med små bord og fri plasse- 
ring (altså er det ingen partiavhengig plassering slik som i kommune- 
styret). Møtene er lukket for offentligheten. Det treffes ikke beslutninger 

i dialogmotene, men oppgaver kan bli oversendt et av de faste utvalgene. 
De kan også nedsette arbeidsgrupper eller lignende for å utrede saken 
nærmere. Det er få saker på dagsordenen i hvert dialogmøte, og hver sak 
som diskuteres, avsluttes med en avtale om hva som er neste steg. 

Dialogmøtene legger opp til en mer utforskende, likeverdig diskusjon 
på tvers av partigrensene. Et sentralt mål med møtene er koordinasjon på 
tvers av de faste utvalgenes saksområder. I vår sammenheng er imidler- 
tid den muligheten som ligger i å bryte den klassiske dagsordenbundne 
beslutningsprosessen, like viktig. Her settes dagsordenen opp i et sam- 
arbeid mellom kommunedirektør og ordfører eller borgermester. Dialog- 
møtene gir de folkevalgte mulighet for å utforske problemstillinger og 
mulige løsninger før de i fellesskap bestemmer hvordan saken følges opp. 
På den måten definerer og analyserer de folkevalgte lokale problemer og 
setter selv saker på dagsordenen. 

I Hjartdal var det sikker flere grunner til at politikerne ikke ønsket å 
fortsette med ordningen etter to år. Vi registrerte ikke noen åpenbare 
negative effekter av ordningen, men flertallet i formannskapet så seg 
bedre tjent med innledningsvis å ha kommunedirektørens forslag på 
bordet, som de så kunne spille opp mot i sin behandling av budsjettet. 
I Hedensted har politikerne en opplevelse av at løsningene de finner frem 
til, er mer innovative og robuste. Samtidig som de små partiene kommer 
til orde i større grad, opplever de utfordringer knyttet til sammenhengen 
mellom dialogmøtenes åpne form og partienes forventninger om å følge 
partilinjen. Slike møter ville imidlertid ikke kunne lukkes for offentlig- 
heten i en norsk kontekst, og det at de er lukket, skaper også utfordringer 
overfor media i det danske tilfellet. Begge eksemplene viser imidlertid 
hvordan relativt små tiltak kan medføre relativt store endringer i de 
folkevalgtes muligheter til å delta mer aktivt i politikkutviklingen. 


To forsøk på å tydeliggjøre politisk ledelse: 
Fredrikstad og Esbjerg 


Med sine om lag 80 000 innbyggere er Fredrikstad Norges sjuende 
største kommune. Fredrikstad bystyre består av 53 representanter, hvorav 
13 også sitter i formannskapet. Esbjerg befinner seg på Jyllands vestkyst 

og er med sine 115 000 innbyggere blant Danmarks største kommuner. 
Esbjergs byråd har 31 medlemmer, og kommunen har et økonomiutvalg 
bestående av ni representanter. I begge kommuner er det innført institu- 
sjonelle endringer med formål om å tydeliggjøre den politiske ledelsen. 
I Esbjerg er dette gjort gjennom en politisk styringsmodell med «tverr- 
gående økonomiutvalg». Dette innebærer at utvalgslederne for kommu- 
nens faste utvalg også sitter i økonomiutvalget (tilsvarende det norske 
formannskapet). Dette gir økonomiutvalget en særdeles sentral posisjon i 
kommunen, noe som forsterkes ytterligere ved at både kommunedirektør 
og fagdirektører deltar på økonomiutvalgets møter. Denne maktkonsen- 
trasjonen balanseres imidlertid gjennom en ordning hvor opposisjonen 
til enhver tid innehar et gitt antall av utvalgslederpostene (fordelt etter 
d’Hondts metode). 

I Fredrikstad praktiseres en ordning hvor ordfører har innstillingsrett 
til kommunestyret, og hvor utvalgslederne for de faste utvalgene har inn- 
stillingsrett til sine respektive utvalg. Ordningen rokker ikke ved admi- 
nistrasjonens utredningsplikt, ettersom rådmannen fortsatt utreder og 
gjør sin innstilling i sakene før ordfører eller utvalgsleder legger til sin 
innstilling. Rådmannens innstilling er fortsatt synlig i saksfremlegget, 
men det er den politiske innstillingen fra ordfører eller utvalgsledere som 
gjøres gjeldende frem til behandling i bystyret eller det aktuelle utval- 
get. I de tilfeller hvor den politiske innstillingen avviker fra rådmennenes 
administrative vurdering, er det krav om at det gis en begrunnelse for 
dette fra henholdsvis ordfører eller utvalgsleder. I slike tilfeller vil også 
saken gå tilbake til rådmannen for en saklig vurdering og kommentar før 
den behandles i kommunestyret eller det aktuelle utvalget. Ordningen 
ble innført i forbindelse med et politisk ønske om en mer aktiv politiker- 
rolle, som den gang var knyttet til en debatt om eventuell overgang til 
parlamentarisk styringsmodell. 

En av begrunnelsene for ordningen var at politiske standpunkter ville 
bli tydeliggjort ved at sentrale politikere i større grad ville måtte ta aktiv 
stilling i sakene fremfor å «gjemme seg bak» rådmannens administra- 
tive innstilling. Våre intervjuer med ledende politikere og administra- 
tivt ansatte i kommunen antyder at erfaringene fra ordningen er delte. 
Det finnes ingen ordning i Fredrikstad som fordeler utvalgspostene 

forholdsmessig (som i Esbjerg), og alle utvalgspostene var fordelt mellom 
samarbeidspartiene som utgjorde det radende flertallet i bystyret. Flere 
opplever at ordningen har medfort mindre reell debatt i utvalgene og 
bystyret, og at den politiske polariseringen i kommunen har okt. Snarere 
enn at radmannens innstilling har dannet grunnlag for bredere politiske 
diskusjoner og pavirkningsmuligheter, har den politiske innstillings- 
retten forsterket en opplevelse av at samarbeidspartiene har fastlagt sitt 
standpunkt for reell behandling i utvalgene og kommunestyret. Samtidig 
papeker flere at ordningen ogsa har bidratt til 4 fremheve den politiske 
rollen til ordforeren og utvalgslederne. 

Erfaringene fra Esbjerg er samlet sett mer positive. Bade den poli- 
tiske og administrative ledelsen fremhever den styrkede koordinasjonen 
gjennom ordningen med tverrgående økonomiutvalg, som også gir mer 
kontinuitet og ro i de politiske beslutningsprosessene. Mange oppfatter 
det som positivt at de fleste av sakene avgjøres i utvalgene, og at det der- 
med blir færre tidkrevende forhandlinger i byrådet. Samtidig er det også 
i Esbjerg en erfaring at sentraliseringen av makt til et fåtall politikere 
gir begrensninger for bredere politisk debatt. Flere forteller at ordningen 
medfører en økt avstand mellom de sentrale politikerne i økonomiutval- 
get og de «menige» politikerne i byrådet, som opplever mindre innflytelse. 

Både Fredrikstad og Esbjerg er eksempler på ordninger som styrker de 
sentrale politikernes muligheter til å komme tidligere inn i de politiske 
beslutningsprosessene. Sett i lys av tannhjulmodellen kan begge eksemp- 
lene forstås som tiltak for å styrke momentet i de folkevalgtes tannhjul 
vis-å-vis administrasjonens. Vi ser imidlertid at slike tiltak kan bidra til 
elitedominans i prosessene og dermed gå på bekostning av bredere invol- 
vering av kommunestyrets folkevalgte. 


To forsøk på å bringe politikerne aktivt inn i 
politikkutvikling: Svelvik og Gentofte 


Svelvik er en landbrukskommune i Vestfold med cirka 6600 innbyggere. 
Kommunestyret har 24 representanter, hvorav sju inngår i formannskapet. 
Fra 1.1.2020 vil Svelvik inngå i det som blir «nye Drammen kommune» 
sammen med Drammen og Nedre Eiker. Som ledd i å finne frem til nye 

politiske arbeidsformer har Svelvik eksperimentert med sakalte oppgave- 
utvalg etter inspirasjon fra Gentofte i Danmark. Gentofte er en betyde- 
lig storre kommune som befinner seg nord for Kobenhavn, med om lag 
75 000 innbyggere. Gentofte har over flere ar eksperimentert og utviklet 
oppgaveutvalg som en modell for a styrke den politiske lederrollen gjen- 
nom 4 bringe de folkevalgte direkte inn i utviklingen av politikk pa ulike 
områder - i samarbeid med berørte innbyggere og lokale ressurspersoner 
(se også Sørensen & Torfing, 2018). Modellen innebærer at det nedsettes 
ulike midlertidige oppgaveutvalg med ansvar for å utvikle løsninger på 
avgrensede problemer innenfor ulike politikkområder. I Svelviks tilfelle 
innebar dette i første omgang at det i 2017 ble nedsatt tre ulike oppgave- 
utvalg innenfor temaene «velferdsteknologi», «omdømme» og «friluftsliv». 

I tråd med modellen fra Gentofte er det i Svelvik kommunestyret som 
bestemmer tema og gir oppgaveutvalgene sine mandater. Kommune- 
styret velger også ut fem folkevalgte politikere til hvert av utvalgene. Disse 
fem velger selv ut en utvalgsleder, og de har også ansvaret for å rekruttere 
totalt ti innbyggere til det enkelte utvalget. Innbyggerrepresentantene 
velges på grunnlag av en kompetanseprofil tilpasset det enkelte utval- 
get, og de rekrutteres primært gjennom annonsering (og i noen tilfeller 
på direkte forespørsel). Medlemmene i administrasjonen deltar ikke i 
utvalgene, men har ansvaret for å fasilitere prosessene og bidra med fag- 
personer og kompetanse som utvalgsmedlemmene etterspør. Utvalgene 
bestemmer selv sin arbeidsform, men har en fastsatt frist for å overlevere 
sluttrapport med utvalgets forslag. 

En viktig forskjell mellom den danske modellen fra Gentofte og model- 
len som praktiseres i Svelvik, er at oppgaveutvalgene i Gentofte leverer 
sine forslag direkte til kommunestyret for behandling. I Svelvik blir imid- 
lertid forslagene først overlevert formannskapet, som bringer dem videre 
til rådmannen for ordinær administrativ utredning. Deretter overleveres 
forslagene i administrativt bearbeidet form til politisk behandling. For- 
skjellene i praktiseringen av modellen har her bakgrunn i ulike juridiske 
rammeverk og i det norske prinsippet om kommunedirektørens utred- 
ningsplikt (se også Torfing, Sørensen, Winswold & Røiseland, 2017). 

Erfaringene fra oppgaveutvalgsmodellen er generelt positive, både 
i Gentofte og i Svelvik. I Gentofte fremheves det at modellen bidrar til 

bedre læring rundt problemer og utfordringer, at den bidrar til å skape 
bedre løsninger, at den stimulerer til nytenkning og innovasjon, og at 
den bidrar til å bygge mer legitimitet rundt de politiske beslutnings- 
prosessene. I Svelvik, som foreløpig har begrenset erfaring med model- 
len, er også muligheten til å være mer «hands-on» i politikkutviklingen 
blitt godt mottatt av både innbyggere og politikere. Det fremheves også 
at modellen har bidratt til å skape positiv stemning rundt utvikling av 
politikk, og at den bidrar til å bygge tillitsrelasjoner mellom innbyggerne 
og kommunen. Samtidig er det også en erfaring at modellen er relativt 
ressurskrevende, og at særlig den administrative tilretteleggingen kan 
være krevende. Kommunestyret har dessuten opplevd problemer med å 
følge opp forslagene fra enkelte av oppgaveutvalgene. 

Oppgaveutvalgene er særlig interessante som eksempel på hvor- 
dan folkevalgte og innbyggere, som ellers ofte reduseres til roller som 
henholdsvis beslutningstakere og velgere, sammen kan bringes inn i 
politikkutviklingen på en måte som, i lys av tannhjulmodellen, øker kon- 
taktflaten — og potensielt tilliten - mellom folkevalgte og innbyggere. 


Oppgavefordelingen mellom politikk og 
administrasjon på agendaen 


Som vi har sett, er det viktig at samspillet mellom politikk og admini- 
strasjon hviler på en rollefordeling og noen prinsipper som kan sikre 
både nødvendig administrativ autonomi og demokratisk kontroll. Admi- 
nistrasjonsparadokset er reelt fordi politikerne er avhengig av admini- 
strasjonen for å forstå og fortolke sine omgivelser, for å fange opp saker 
som bør på dagsordenen, og for å ta stilling til hvilke løsninger som bør 
utredes. Derfor er det i praksis vanskelig å skille klart mellom politikk 
og administrasjon. Når oppgavefordelingen mellom politikk og admini- 
strasjon settes på agendaen i kommunen, bør diskusjonen derfor handle 
både om å sikre tilstrekkelig politisk innflytelse og om å sikre tilstrekke- 
lig administrativ autonomi. 

Samtidig har vi vist at fordelingen av ansvar og roller mellom poli- 
tikerne og administrasjonen kan organiseres på svært ulike måter, som 

dermed vektlegger ulike aspekter ved bade den politiske og den admini- 
strative rollen. Det komplekse samspillet mellom politikk og administra- 
sjon kan ikke reduseres til et sett av rigide regler og universelt anvendbare 
prinsipper. Vi har argumentert for at timeglassmodellen bør byttes ut 
med tannhjulmodellen, som apner opp for betydelig flere arenaer for 
meter mellom politikere og ulike deler av administrasjonen. Vi mener 
at denne modellen gir en bedre beskrivelse av situasjonen i dagens kom- 
muner, samtidig som den bedre ivaretar behovet de folkevalgte har for 
mange kontaktflater i rollen som politiske ledere, hvor de ogsa tar hand 
om de tidlige fasene i politikkutviklingen. Det er dessuten viktig å under- 
streke at arbeidsdelingen mellom politikerne og administrasjonen alltid 
formes av en mer sitasjonstilpasset og prosessuell tilnærming som - for å 
lykkes — fordrer kontinuerlig dialog og en god dose tillit. 

Gjennomgangen av tiltak for å styrke det politiske avtrykket og bringe 
politikere inn i de innledende fasene av politikkutformingsprosessen 
viser at relativt små tiltak kan ha relativt stor effekt. Vi har for eksempel 
vist at det er mulig å etablere ordninger hvor lokalpolitikerne i mindre 
grad leser administrativt forberedte dokumenter, og i større grad engasje- 
rer seg i utvikling av politikk i samarbeid med innbyggere - dersom poli- 
tikerne ønsker det. Og vi har vist at det er mulig for politikerne, gjennom 
bruk av et relativt enkelt regneark, å få økt kontroll over budsjettpriori- 
teringene - dersom politikerne ønsker det. Vi har også sett at organise- 
ring av uforpliktende politiske diskusjoner i Danmark, konkretisert som 
dialogmøter på tvers av en sektororganisert politikk, oppfattes å gi et godt 
grunnlag for politiske diskusjoner av lokale spørsmål og utforming av 
dagsorden. Det er i så måte et poeng at dette sistnevnte tiltaket vanskeli- 
gere kan realiseres i Norge som følge av offentlighetslovens bestemmelser 
om åpne møter. Denne typen mindre heldige konsekvenser av åpenhet 
diskuterer vi mer inngående i kapittel 4. 

Samtidig som det er betydelig rom for eksperimentering og utvikling 
av nye måter å fordele ansvar mellom politikk og administrasjon på, er 
det viktig å være klar over at tiltak som berører slike komplekse makt- 
relasjoner, kan få utilsiktede konsekvenser. Ofte vil et forsøk på å forbedre 
utvalgte deler av den politiske arbeidsmåten få negative konsekvenser på 
andre områder. Men også den ordningen som er gjeldende i hver enkelte 

kommune, vil uvegerlig være beheftet med bade fordeler og ulemper. 
Derfor kan det være meget gode grunner til å sette spørsmålstegn ved 
det som «alltid har vært slik». De folkevalgte mangler ikke handlingsrom 
selv om kommunedirektøren, som vi har sett, har en spesielt sterk rolle 
som øverste leder for administrasjonen i norske kommuner. Eksempelvis 
bestemmer kommunestyret i meget stor grad hvordan den politiske virk- 
somheten skal organiseres. Og eksempelvis er kommunedirektøren gitt 
det formelle ansvaret for utredning, mens det er kommunestyret som i 
stor grad bestemmer hvem som skal ha innstillingsrett i ulike typer saker. 
Det avgjørende er at kommunens politikere er seg bevisst de mulighetene 
som faktisk finnes, og at også den rollen de folkevalgte skal spille i det 
lokalpolitiske systemet, gjøres til gjenstand for utvikling og tilpasning og 
settes på agendaen med jevne mellomrom. 

Om timeglassmodellen 
- og sanden som renner utenfor 


Tekst: Christian Lo. Intervju foretatt 21. juni 2019. 


Det er viktig å holde på den prinsipielle arbeidsfordelingen 
mellom politikk og administrasjon. Samtidig bør en dynamisk 
kommuneorganisasjon også ha noen «gråsoner», hvor en mer fleksibel og 


tillitsbasert samhandling kan finne sted. 


Inge Ryan, rådmann i Namsos kommune 


VIRKELIGHETEN: «Altså, administrasjonens jobb er å utrede og iverksette, politi- 
kerne bestiller og beslutter. Det er liksom overskriftene. Men så er det jo ikke sånn 
i virkeligheten», sier rådmann Inge Ryan. (Foto: Ole Morten Melgård, Namsos kom- 
mune. Bildet er gjengitt med tillatelse og omfattes ikke av bokens lisens.) 


«Det er ingen tvil om at rådmannen [kommunedirektøren] har ansvaret 
for bedriften», sier rådmann Inge Ryan. «Kommunen er jo en bedrift. Vi 
i bedrift Namsos er nesten akkurat 2000 ansatte, og jeg er som rådmann 

bedriftsleder for de 2000 ansatte. Jeg opptrer som om det er mitt bord. 
Ordføreren er ombudsmann for alle innbyggere, alle de 15 000 innbyg- 
gerne som vi har, og det er han som skal ha den direkte dialogen med inn- 
byggere. Jeg har de ansatte, ordføreren har innbyggerne, sånn er liksom 
det. Så er jo ikke dette så enkelt», forteller Ryan. 

Inge Ryan er rådmann for nye Namsos kommune. Ryan har også 
vært ordfører og varaordfører for Namsskogan kommune. Han har 
vært fylkespolitiker og har også to perioder på Stortinget, der han fra 
2005 til 2009 var parlamentarisk leder for SV. Han var så fylkesmann i 
Nord-Trøndelag før han begynte i sin nåværende stilling som rådmann. 
Da vår samtale fant sted, innebar det sistnevnte at Ryan var fungerende 
rådmann samtidig i tre ulike kommuner som fra 1. januar 2020 ble til nye 
Namsos kommune. 

Det er få mennesker som har bredere erfaringsgrunnlag for å kunne 
reflektere rundt våre spørsmål om hva som egentlig er forskjellen mel- 
lom det å være politiker og det å være kommunens øverste administra- 
tive leder. Et gjennomgående poeng for Ryan er at det prinsipielle skillet 
er nokså tydelig definert i kommuneloven, men vanskeligere i praksis 
«[f]ordi jeg har jo også dialog med innbyggere, og ordfører har dialog 
med ansatte. Men vi er tydelig på rollene. Fordi det er mye debatter, 
interpellasjoner og spørsmål. Men det jeg har sagt, er at det vi i admi- 
nistrasjonen forholder oss til, er vedtak som er fattet i de ulike politiske 
organene. Gjerne også vedtak i forbindelse med interpellasjon, men det 
må være vedtak. Vedtak er viktig fordi det at noe «er sagt» i et kommune- 
styre eller formannskap, det er det vanskelig å forholde seg til. Derfor er 
jeg veldig tydelig på at for å få styringslinjen ryddig mellom ordfører og 
rådmann, så må rådmannen styre etter vedtak, og ordføreren må legge 
til rette for at det i møtene blir fattet vedtak. Man kan ikke styre etter at 
noen har sagt noe i et møte. Det er da det blir mange misforståelser og 
kime til konflikter og usikkerhet». 

Ryan utdyper hvordan denne ryddigheten kan praktiseres når vi spør 
om hans tanker rundt den såkalte timeglassmodellen, altså ideen om at 
kommunikasjonen mellom den administrative og den politiske delen av 
organisasjonen skal skje i relasjonen mellom ordfører og rådmann: 

«Jeg syns det fungerer i stor grad, men det vil komme noe sand uten- 
for, altså. Det vil være en del som kontakter rådmannen uten å gå via 

ordføreren. Det tror jeg er uunngåelig, særlig i en liten kommune. Jo 
mindre en kommune er, jo mer sand er det som forsvinner utenfor det 
der timeglasset», sier Ryan og fortsetter: «Skillet mellom ordfører og råd- 
mann blir mindre i små kommuner. Men det er ikke nødvendigvis et 
problem, men det kan bli et problem dersom du ikke informerer. Derfor 
er informasjon et nøkkelord, og veldig ofte når det blir konflikt mellom 
ordfører og rådmann, handler det egentlig ikke om villigheten til å gi 
informasjon, men om mangel på tid til å gi informasjon. Ordføreren rei- 
ser mye, og rådmannen er også mye ute, så av og til blir det sånn at det 
blir mangelfull informasjon, og da kan det fort bli litt krøll.» 

«Jeg tror ikke det er noen fare om det kommer noe sand utenfor time- 
glasset. Men den sanden som har havnet utenfor, må du da bringe tilbake 
til ordføreren, og vice versa. Det handler litt om det», sier Ryan. 

For Ryan er det avgjørende prinsippet at han som rådmann ikke kan 
handle på en forespørsel av politisk natur, men heller må bringe den over 
til den politiske arenaen for å få et eventuelt vedtak som administrasjonen 
da kan handle ut fra. Det viktige blir med andre ord å holde på arbeids- 
fordelingen mellom politikk og administrasjon, men han understreker 
også at vellykket samhandling ofte vil kreve en mer fleksibel og tillitsbasert 
tilnærming. «Prinsippet er at politikerne kommer med bestillingene, vi 
utreder, politikerne beslutter, vi iverksetter. Altså, administrasjonens jobb 
er å utrede og iverksette, politikerne bestiller og beslutter. Det er liksom 
overskriftene. Men så er det jo ikke sånn i virkeligheten.» 

Ryan viser til at administrasjonen også spiller en rolle i å gi innspill 
til politikere og synliggjøre mulighetsrommet for politisk handling. For 
rådmannen, som vil unngå å legge grunnlag for opprivende politiske 
konflikter, innebærer dette et behov for en viss forståelse av hva det finnes 
politisk vilje til å gjennomføre, altså hva som er «politisk mulig». 

«For eksempel», forteller Ryan, «så skal vi nå pusse opp et gammelt 
samfunnshus der vi også har noe administrasjon. Da har vi sendt over et 
notat som beskriver et mulighetsrom, og vi spør om politikerne ønsker 
å diskutere dette. Og så har tilbakemeldingene vært at dette synes politi- 
kerne er interessant, og at vi kan begynne å jobbe med det. Sant, så vi har 
noen følere ute. Du klarer det jo ikke dersom det skal være helt sånn rigid 
på at politikerne bestiller og beslutter, og administrasjonen kun utreder 

og iverksetter. Det er jo en dynamikk her, som du selvsagt må ha, og hvis 
forholdet er godt mellom ordfører og rådmann, så er denne dynamikken 
enkel. For da er det jo en gråsone her hvor man snakker og diskuterer 
sammen, og det er lurt. Jeg mener at i en dynamisk kommune som fun- 
gerer godt, der har man disse gråsonene. Ikke bare med ordføreren, men 
også med andre politikkere. Men det er jo ikke noen arena hvor man 
beslutter noe. Dette er mer den daglige, uformelle arenaen». 

Ryan understeker at slike gråsoner mellom det formelle er en nødven- 
dig del av en dynamisk organisasjon, men han understreker viktigheten 
av at slike arenaer ikke blir steder hvor beslutninger skjer uavhengig av 
de formelle prosedyrene. «Da tipper det den andre veien. Du må være 
forsiktig, slik at det du drøfter av utfordringer på et uformelt møte, ikke 
blir til at noe er bestemt. Du må holde deg til å si at “dette er ting vi må se 
nærmere på”, og så må man da ta det i de rette kanalene», forklarer Ryan. 

Igjen handler det om å bringe det uformelle inn i de formelle kana- 
lene. For Ryan er det imidlertid sentralt at administrasjonen behandler 
alle folkevalgte likt på både de formelle og de uformelle arenaene. Han 
fremhever også at de formelle arenaene gir politikere gode muligheter til 
å sette dagsorden. «Jeg mener at hvis du bruker interpellasjoner, og delvis 
spørsmål, så har du en genuin mulighet til å sette dagsorden. Selvsagt har 
du også det i budsjettdebattene, og i andre sammenhenger også. Om du 
som folkevalgt føler at sakslisten er mangelfull, og at du ikke får tatt opp 
dine saker, så frem med interpellasjoner og spørsmål. Men hvis du i til- 
legg skal sørge for at det blir iverksatt, sørg for at du har interpellasjoner 
med et vedtak der du på forhånd har sikret deg at du har flertall. Da blir 
det noe av det. Men du må gjøre et arbeid på forhånd, sier Ryan. 

Selv om utredning er en administrativ oppgave, viser Ryan til at politi- 
kere også kan spille en rolle i denne fasen. Dette gjelder særlig i kommu- 
ner med en komitémodell, hvor politikeren får en mer aktiv rolle. Men 
han påpeker at det innenfor en utvalgsmodell heller ikke vil være noe 
som hindrer at en hovedutvalgsleder eller ordfører blir trukket inn for å 
diskutere hva som må inn i en utredning, særlig hvis saken har en viss 
kompleksitet. Dette medfører imidlertid også et dilemma, ettersom det 
da er særlig disse rollene som får innvirkning på bekostning av det øvrige 
kommunestyret. Ryan forklarer: 

«Det er ingen tvil om at de store partiene kommer tettere pa, fordi 
de har flere ressurser, og de store partiene har som regel lederne. Det 
er derfor jeg sier at det er sa viktig at de sma partiene benytter seg av 
de instrumentene med spørsmål og interpellasjoner, som jeg mener er 
kjempeviktige. Det handler om å få litt politisk liv og røre, sørge for at det 
ikke blir ... altså, vi må ikke ha for mye av det at rådmannens forslag blir 
enstemmig vedtatt. Vi må på en måte ha noen som drar opp vyene, pers- 
pektivene og ideene. Husk på at det ligger en egenverdi i politisk debatt.» 

Apenhetsparadokset 
Apne eller lukkede mater i 
lokalpolitikken? 


Espen Leirset 
Nord universitet 


Asbjørn Røiseland 
Nord universitet, OsloMet — storbyuniversitetet 


Abstract: This chapter focusses on the publicity of political meetings. While 
Norway has mandatory open meetings in all political bodies at the municipal 
level, in Denmark all the meetings apart from the council meetings are man- 
datory closed. This gives a good opportunity to study how the difference plays 
out in practice, and which effect open meetings have for political leadership. 
The analysis illustrates the paradox related to openness - open meetings do not 
necessarily give more openness. Instead, more deliberation and political discus- 
sions in Norway are moved to informal meetings external to the formal demo- 
cratic system, like political party meetings which are closed to the public. In a 
brief and subsequent chapter, two Norwegian Mayors explain their experiences 
with closed meetings. 


Keywords: open meetings, transparency paradox, deliberation, local policy, 
democratic control, accountability 


Introduksjon 


I dette kapitlet diskuteres det vi har kalt et «apenhetsparadoks», som hen- 
spiller pa en motsetning mellom regler om apenhet pa den ene siden og 
de faktiske konsekvensene av disse reglene pa den andre siden. Bakgrun- 
nen er at Norge har et formelt krav om møteoffentlighet i alle kommunale 


Sitering av denne artikkelen: Leirset, E. & Røiseland, A. (2020). Åpenhetsparadokset. Åpne eller luk- 
kede møter i lokalpolitikken?. I A. Røiseland & S. I. Vabo (Red.), Folkevalgt og politisk leder (Kap. 4, 
s. 95-119). Oslo: Cappelen Damm Akademisk. https://doi.org/10.23865/noasp.80.ch4 

Lisens: CC BY-ND 4.0. 

politiske organer. Her skiller Norge seg ut i Norden. I Danmark er for 
eksempel alle møtene utenom kommunestyret lukket, og danske politi- 
kere har ikke engang lov til å referere hva andre har sagt i møtet (Slet- 
nes, Henrichsen, Lundin & Makinen, 2013, s. 711ff). Vi har undersøkt hva 
denne forskjellen betyr, og hvordan de norske reglene for møteoffentlig- 
het virker i praksis. 

Med jevne mellomrom dukker det opp saker i norske medier som 
gjelder prinsipper for møteoffentlighet. I 2018 var det debatt om åpen- 
hetskulturen i Skien og Porsgrunn kommuner, der gruppelederne i par- 
tiene møttes uformelt for å diskutere fritt rundt store lokale saker. Etter 
at lokalpressen klagde på praksisen, fikk de medhold fra Fylkesmannen 
om at møtepraksisen var ulovlig (Aukrust, 2018a, 2018b). Ordfører i Pors- 
grunn, Robin Kåss (Ap), mener tolkningen er streng, og at kommunene 
blir strengere behandlet enn sentrale myndigheter. Likevel vil han ikke 
ta opp kampen for å få endret loven og lukke møtene: «Problemet med 
å fronte en slik sak er at det gir inntrykk av mindre åpenhet» (Aukrust, 
2018a). For en folkevalgt oppfattes det altså fort som illegitimt å argu- 
mentere for lukkede prosesser. 

I den teoretiske litteraturen om demokrati blir borgernes rett til infor- 
masjon om myndighetens beslutninger og handlinger sett på som fun- 
damental og sentral (Heald, 2006). Det finnes mange eksempler på at 
åpenhet har bidratt til positive utfall og avsløring av maktmisbruk. Et 
norsk eksempel er vannverkskandalen på Romerike, mens et eksempel 
fra internasjonal politikk er avsløringer i regi av nettstedet WikiLeaks 
(Gedde-Dahl, Hafstad & Magnussen, 2008; Restad, 2018; Sirevåg, 2019). 
I utgangspunktet er det vanskelig å se at åpenhet og informasjonsdeling 
kan ha noen negative konsekvenser for styring og samfunn. Samtidig 
er historien full av eksempler på offentlig styring der hemmelighold og 
informasjonsgjerrighet fremstår som avgjørende for et positivt utfall 
(Torfing, Peters, Pierre & Sørensen, 2012, s. 208). Et norsk eksempel er 
ordinære, lukkede komitémøter i det norske Stortinget, og et internasjo- 
nalt eksempel er de alliertes skjulte forberedelser til D-dagen i 1944. På 
prinsipielt grunnlag er det dermed god grunn til å diskutere nærmere 
under hvilke forutsetninger full åpenhet er et gode, og når det ikke er det 
(Allison, 1999; Fung, Graham & Weil, 2007). 

Regler for møteoffentlighet er et uttrykk for én viktig side ved åpenhet. 
De norske prinsippene for kommunal moteoffentlighet ble nedfelt i kom- 
muneloven av 1992 (NOU 1990: 13). De ble så spesifisert av Regjeringen 
i 2010, og videreført i ny kommunelov i 2018 (NOU 2016: 4). Hensikten 
med innføringen av prinsippet i norsk lov var å sikre allmennhetens inn- 
syn og på den måten styrke åpenhet og demokrati. Dette betyr at norske 
kommunepolitikere har få eller ingen tverrpolitiske arenaer der de kan 
diskutere saker i fortrolighet, uten medias tilstedeværelse. Det finnes rik- 
tignok unntak fra reglene om møteoffentlighet, men dette gjelder kun 
avgrensede spørsmål som er knyttet til lovbestemt taushetsplikt, person- 
vern, arbeidstakerforhold eller tungtveiende offentlige interesser. Dette 
er relevant med tanke på politisk lederskap fordi denne typen lederskap 
dreier seg om å forstå problemer, om å foreslå og beslutte løsninger og 
mobilisere handlekraft (Tucker, 1995). Hvilke møtearenaer politikere har 
for å diskutere sammen, og hvilke rammer disse møtene har, er derfor 
viktige rammebetingelser for politikernes mulighet til å utøve politisk 
lederskap. Dette gjelder ikke minst med tanke på den muligheten politi- 
kerne har til å ta initiativ, sette agenda og utforme politikk, slik det er 
beskrevet i første kapittel i denne boken. 

I dette kapitlet skal vi først diskutere og behandle åpne versus lukkede 
møter som en verdikonflikt som det ikke finnes noen opplagt løsning på. 
Men vi skal også argumentere for at det oppstår et paradoks som følge 
av de norske reglene for møteoffentlighet. Paradokset består i at de reelle 
diskusjonene har en tendens til å bli flyttet ut av det formelle systemet og 
inn i fora som ikke reguleres gjennom kommuneloven, som for eksempel 
partigrupper, partimøter eller uformelle og til dels hemmelige sammen- 
komster blant politikere. Empiriske eksempler som presenteres i kapit- 
let, antyder at nettopp dette er tilfellet i Norge, og at vi i praksis har en 
mindre åpen kommunesektor enn det lovgiverne har sett for seg. 

Analysen i kapitlet bygger på en sammenlikning mellom norske og 
danske kommunepolitikere som virker innenfor ganske ulike regler og 
tradisjoner for møteoffentlighet. Vi vil være spesielt opptatt av hvilke for- 
melle og uformelle arenaer valgte politikere i Norge og Danmark opp- 
lever at de har for diskusjoner av problemer og politiske løsninger, og 
hvilke konsekvenser dette har for politikkutforming og demokrati. 

Apenhet versus lukkethet - en verdikonflikt 


Hvor åpne skal politiske prosesser være? Spørsmålet berører en verdi- 
konflikt (Jørgensen & Bozeman, 2007) hvor vi på den ene siden må 
ivareta borgernes rett til innsyn i og kontroll over hva offentlige myndig- 
heter foretar seg, mens vi har politikernes legitime behov for å diskutere 
saker i fortrolighet på den andre. Denne verdikonflikten er nært knyttet 
til spørsmålet om hva som dypest sett er politikernes rolle i en kommune. 
Er politikerne, for å ty til en metafor, «kapteinen som styrer skuta», eller 
befinner de seg snarere i maskinrommet der de sammen med admini- 
strasjonen bidrar til problemløsing? Et annet spørsmål er om politikerne 
står utenfor eller innenfor kommunen som organisasjon (Jørgensen & 
Bozeman, 2007, s. 366; Schmidt, 2008). 

Åpenhet i politiske prosesser har minst to sentrale begrunnelser. For 
det første forutsetter det representative demokratiet at velgerne kan velge 
fritt mellom ulike alternativer. Men for at slike valg skal være rasjonelle, 
trengs så mye informasjon som mulig, noe åpenhet kan bidra til (Stiglitz, 
2008). Åpenhet om politiske avveininger og vurderinger gjør at velge- 
ren kan ta mer informerte valg på valgdagen. I et slikt perspektiv bidrar 
åpne møter til at markedsplassen (valgdagen) for politiske løsninger, 
kandidater og partier fungerer bedre fordi velgerne får tilgang til mer 
informasjon. 

For det andre skal åpenhet bidra til styrket legitimitet. Demokratisk 
kontroll skal forhindre korrupsjon og maktmisbruk ved at de politisk 
valgte lederne oppfører seg bedre, slik Bentham (2001, s. 277) formulerte 
det: «Jo mer vi blir sett, desto bedre oppfører vi oss.» Åpenhet er med 
andre ord en demokratisk kjerneverdi og et sentralt virkemiddel i kam- 
pen mot korrupsjon og vanstyre. 

Samtidig er det få som vil protestere på at enkelte politiske proses- 
ser iblant må være lukket. Utenrikspolitikken, forsvarspolitikken og 
sikkerhetspolitikken er åpenbare eksempler. Også i lokalpolitikken 
finnes det saker og spørsmål som ikke kan være åpne, for eksempel i 
forbindelse med anbudsprosesser eller i saker som berører enkelt- 
personer på en inngripende måte. Slike saker er omfattet av egne regler i 
kommunelovgivningen. 

Utviklingen i retning av at offentlig politikk blir mer innvevd i mar- 
ked og sivilsamfunn (det som gjerne omtales som interaktiv styring eller 
samstyring), har også konsekvenser for spørsmålet om åpenhet. Stor grad 
av åpenhet kan gjøre slike styringsformer mer krevende, eksempelvis når 
offentlige myndigheter involveres i kvasimarkeder, partnerskap og andre 
styringsnettverk (Torfing & Peters et al., 2012, s. 208). Flere forskere argu- 
menterer derfor med at vi bør skille mellom åpenhet i prosess og åpenhet 
i resultat, og at et godt resultat noen ganger kan forutsette en mer lukket 
prosess (Mansbridge, 2009; Torfing et al., 2012). 

Det fremste argumentet for lukkede møter er hensynet til deliberasjon 
(Habermas, 1995: Elster, 1998; Heald, 2006). Deliberasjon betegner en fri, 
kritisk og konstruktiv samtaleprosess der vi utforsker egne og andres 
argumenter. Aktørene er åpne for å endre oppfatning og lytte til hver- 
andres argumenter. Formålet er å komme frem til så gode løsninger som 
mulig, ved at alle sider og ulike motforestillinger kan drøftes og vurderes. 
Slik deliberasjon forutsetter tillit mellom partene, slik at de kan føle seg 
trygge på at fri drodling ikke vil brukes mot dem på et senere tidspunkt. 
Vi kan kalle slike deliberasjonsmøter for politiske arbeidsmøter. Politiske 
debatter, der aktørene er mest opptatt av å få frem politiske skillelinjer og 
markere egen politikk, representerer den rake motsetningen til politiske 
arbeidsmøter. Slike debatter kjenner vi fra paneldebatter før valg, fjern- 
synsdebatter og kommunestyremøter og møter i Stortingets plenum, der 
de folkevalgte med retoriske virkemidler skal overbevise forsamlingen 
om sin politikks fortreffelighet, og om hvor galt det går når og hvis andre 
får styre. Vi kan kalle slike møter for politiske symbolmøter. Og vi vil ta 
utgangspunkt i at graden av åpenhet utgjør en viktig forskjell mellom 
arbeidsmøter og symbolmøter. Å markere eget parti med viktige symbo- 
ler er ikke så meningsfullt dersom møtet er lukket. Og dersom møtet er 
åpent, er det ikke så lett å arbeide seg gradvis frem til gode, felles beslut- 
ninger (Leirset, 2019). 

Motstridende og tilsynelatende uforenlige hensyn gjør spørsmålet 
om møteoffentlighet til en verdikonflikt og dermed til et dilemma som 
ethvert kommunesystem må ta stilling til. I tabellen nedenfor har vi 
systematisert noen argumenter for og imot en ordning med åpne møter 
versus lukkede møter. 

Tabell 4.1 Argumenter for og imot apne og lukkede mater 


Apne møter Lukkede meter 
Fordel * velgerkontroll * mer løsningsorient og fri debatt 
* bred informasjon ut til * lettere å finne kompromisser 
offentligheten » mer effektiv bruk av 
» synliggjøring av politiske politikernes kompetanser 
skillelinjer 


disiplinering av politikere 


Ulempe * rituelle møter der utfall er * lite synlighet overfor velgerne 
orhandsbestemt * vanskeligere å drive 

* snever debatt opposisjonspolitikk 
Risiko for * politikk blir rituell, symbolsk og | * borgerne mistenker kameraderi, 
legitimitetstap overflatisk mislighold og utvikling av 

styringseliter 

Mulig * politikerne gjennomfører * politikerne deltar jevnlig i åpne 
kompensasjonstiltak ordomsfrie og deliberative politiske debattmøter 


diskusjoner andre steder * forklare prosessen underveis 


Mens åpne møter legger til rette for velgerkontroll og synliggjøring av 
politiske skillelinjer, gir lukkede møter anledning til mer problemorien- 
terte og åpne debatter der politikerne kan finne frem til kompromisser 
basert på den samlede kompetansen i en politisk forsamling. Ulempene 
med lukkede møter blir de motsatte av fordelene med åpne møter; det 
blir mindre synlighet overfor velgerne og vanskeligere å markere seg som 
opposisjonspolitiker. En ulempe ved åpenhet er tilsvarende at møtene får 
en rituell karakter, der utfallet er gitt, og der debatten først og fremst 
handler om å synliggjøre uenighet. 

Både åpne og lukkede møter innebærer risiko for tap av legitimitet, 
men på ulike måter. Ved åpne møter risikerer man å miste legitimitet som 
følge av at politikken blir mer rituell, symbolsk og overflatisk, og ved at 
den ikke handler om det som er viktig for folk flest. Risikoen ved lukkede 
møter ligger først og fremst i at borgerne kan mistenke - med mer eller 
mindre god grunn - at politikerne er en elite som er mest opptatt av seg 
selv og sine posisjoner. Teoretisk sett vil det være mulig å kompensere for 
ulemper og risiko med avbøtende tiltak. I et system med lukkede møter 
kan ulempene reduseres gjennom hyppigere debattmøter der politikerne 
møter borgerne og offentligheten. I et system med åpne møter kan ulem- 
pene reduseres ved å gjennomføre frie og deliberative diskusjoner på 
andre arenaer, for eksempel i lukkede felles partimøter eller i uformell 

dialog mellom enkeltpolitikere. Som vi kommer tilbake til nedenfor, leg- 
ger imidlertid norsk lovgivning begrensninger pa denne muligheten. 

Alle demokratiske systemer ma pa en eller annen mate forholde seg 
til dilemmaet mellom åpne symbolmøter og lukkede arbeidsmøter. Som 
vi skal se nedenfor, er den praktiske tilnærmingen til dilemmaet ganske 
forskjellig i Norge og Danmark, som er to land som vi regner som rela- 
tivt like når det kommer til offentlig forvaltning, kommunesystem og 
styringstradisjon (jf. Kapittel 1). 


Møteoffentlighet i Norge - og i Danmark 


I Norge ble radikale regler for møteoffentlighet innført med kommune- 
loven av 1992. Vi omtaler her prinsippet som radikalt, fordi møtene i 
politiske nemnder og formannskap var lukket før lovens iverksettelse fra 
1993, og kun kommunestyrets møter var åpne. Dagens regler for kom- 
munene kan ses på som radikale i forhold til Stortingets arbeidsproses- 
ser, der møtene i stortingskomiteene er lukket. I forarbeidene til den nye 
kommuneloven la kommunelovutvalget «stor vekt på den mulighet for 
demokratisk kontroll som åpne møter representerer» (NOU 1990: 13, 
s. 309). I tillegg uttrykte utvalget håp om at åpenheten skulle bidra til at 
folk fikk større innsikt i kommunal forvaltning, og at avstanden mellom 
velgere og folkevalgte ble redusert. Forarbeidene til loven tok også opp 
problemer med åpne møter, for eksempel at det ville bli vanskeligere å 
«sikre en mest mulig fri og uavhengig meningsutveksling blant organets 
medlemmer» (NOU 1990: 13, s. 309), og at det var en risiko for «at den 
videre beslutningsprosess blir bundet opp av politisk prestisje» (NOU 
1990: 13, S. 309). Utvalget beskrev imidlertid ikke løsninger på disse pro- 
blemene, og muligheter for å håndtere disse problemene ble heller ikke 
tatt inn i lovteksten. 

Moteoffentlighetsprinsippet drøftes mer inngående i forarbeidene til 
den nye kommuneloven som ble vedtatt i 2018 (NOU 2016: 4, s. 176). Her 
opprettholdes anbefalingen om at alle politiske utvalg i kommune-Norge 
skal være offentlige. Det var imidlertid dissens i utvalget. Et mindretall 
ønsket å la politikerne ha mulighet til å få innsikt i en sak og foreta noen 
diskusjoner før den ble offentlig. Utvalget ble imidlertid ikke enig i dette 

prinsipielle sporsmalet, og rapporten beskriver at et mindretall pa seks 
tapte voteringen mot sju stemmer. Som folge av at det tidvis etter 1993 har 
vært uklart om felles gruppeledermoter er lovpålagt å være åpne, tar fler- 
tallet i utvalget til orde for at «møter hvor for eksempel alle gruppelederne 
for partiene i kommunestyret møtes for å behandle konkrete saker, vil 
[...] etter utvalgets forslag [også i ny kommunelov] måtte følge reglene 
om møteoffentlighet» (NOU 2016: 4, s. 178). I behandlingen av forslaget til 
ny kommunelov fulgte Stortinget flertallsinnstillingen vedrørende møte- 
offentlighet. De nåværende norske bestemmelsene innebærer dermed at 
politiske møter i Norge på generell basis er åpne. Siden bestemmelsen 
er så vidtgående, er det få muligheter for å kompensere for de negative 
sidene ved åpne møter. 

I Danmark har man valgt en kombinasjon av åpne og lukkede møter, 
avhengig av type beslutningsarena. Mens det øverste organet, tilsvarende 
det norske kommunestyret, alltid er åpent (med unntak for spesielle 
enkeltsaker), er møter i underliggende utvalg og komiteer alltid lukket. 

Generelt har hensynet til demokratisk kontroll vært mindre vektlagt i 
Danmark, og hensynet til å bygge politisk konsensus er blitt betont desto 
sterkere. I forarbeidene til den danske kommuneloven poengteres ulem- 
pene ved åpne møter (Indenrigsministeriet, 1977, s. 46): Åpne møter kan 
for det første føre til at den «reelle form for debat bliver henlagt til et 
annet sted». For det andre kan åpne møter gi risiko for «sterk politise- 
ring» av arbeidet i utvalgene. For det tredje kan administrasjonen bli mer 
«tilbageholdende med at forelægge materiale for udvalgene på det tidligst 
mulige stadium». Hensynet til de små partigruppene vektlegges også som 
et selvstendig poeng i argumentasjonen for lukkede møter. 

Den danske loven fungerer slik at møtekalenderen og saklisten er 
offentlig. Pa den måten kan journalister og andre interesserte få innsyn i 
aktuelle saker og belyse disse ved ordinært intervju- og reportasjearbeid. 
Selve møtene i de politiske utvalgene og i økonomiutvalget (tilsvarende 
formannskapet) er imidlertid lukket. Det er også en form for referatfor- 
bud fra disse møtene, slik at det er ulovlig for en politiker å referere hva 
en annen politiker har sagt i møtet, til offentligheten. Dette referatfor- 
budet gjelder ikke overfor egen partigruppe. De kan altså referere dis- 
kusjoner fra utvalgsmøtene inn i sitt eget partimøte. Hensikten med 

referatforbudet er at alle politikerne skal kunne diskutere fritt i møtet, 
uten frykt for at deres høyttenking blir referert i offentligheten i den tid- 
lige fasen i politikkutformingen. De skal kunne gjøre politiske sonderin- 
ger som ikke er ferdig gjennomtenkt, og de skal kunne skape et «politisk 
verksted» i utvalget. Når en gruppe mennesker blir satt til å arbeide 
sammen i et slikt kollektiv, med den klare rammen at de ikke snakker om 
hva andre har sagt, utenfor møterommet, er det rimelig å forvente at dette 
bidrar til en indre lojalitet i gruppen (Leirset, 2019). Dette er trolig med på 
å bygge en sterkere konsensuskultur. 

I den følgende analysen utforsker vi hva denne beskrevne forskjel- 
len i regelverk betyr i praksis for politisk lederskap og politikkutvikling 
i norske og danske kommuner. Politisk lederskap er, som vi har argu- 
mentert for i kapittel 1, en bred funksjon som ikke bare handler om å 
fatte beslutninger, men også om å forstå og definere aktuelle problemer 
og diskutere ulike løsninger. Vi er spesielt opptatt av hvor i det politiske 
systemet politikerne finner rom for dette. Hypotesen — basert på disku- 
sjonen så langt - er at danske kommunale utvalg med sine lukkede møter 
representerer en arena for brede diskusjoner om problemer og løsninger, 
mens norske kommunepolitikere gjennomfører slike diskusjoner andre 
steder enn i de formelle folkevalgte organene. 


Kort om data og metode 


De empiriske eksemplene nedenfor er hentet fra dybdeintervjuer av et 
utvalg lokalpolitikere i to danske og to norske kommuner. De fire kom- 
munene har mange likhetstrekk. Alle styres gjennom en kollegial poli- 
tisk styringsmodell, i Norge kjent som formannskapsmodellen. De har 
ikke gjennomført tunge reformer de siste årene, og de er på mange måter 
tradisjonelle kommuner som ikke skiller seg nevneverdig fra gjennom- 
snittlige kommuner i sine land. Det må likevel nevnes at kommunene 
er noe ulike med hensyn til befolkningsstørrelse, noe som følger logisk 
siden danske kommuner gjennomgående er større enn norske. Men kom- 
munene er like med tanke på at de ligger utenfor de større byene, og de 
er store nok til at det finnes lokale medier som har interesse av å dekke 
kommunalpolitiske møter og saker. 

Det empiriske designet for undersøkelsen bygger på ideen om at vi vel- 
ger rimelig like kommuner med én kritisk forskjell og studerer betyd- 
ningen av denne forskjellen. Den kritiske forskjellen som studeres her, 
er ulike formelle regler for møteoffentlighet i Norge og Danmark. Gitt at 
det er en forskjell mellom landene når det gjelder den praksisen vi finner, 
antar vi at denne skyldes ulikhet i reglene om møteoffentlighet. Vi antar 
også at eventuelle likheter mellom de norske kommunene og mellom de 
danske kommunene styrker antakelsen vår om at det er den forventede 
forskjellen mellom de to landene som følger av de formelle reglene for 
møteoffentlighet. Dette designet tilsvarer det som i metodelitteraturen 
omtales som «likhetsmetoden» (Przeworski, 1987). 


Tabell 4.2 Empirisk caseoversikt 


Norge - nord Norge - sør | Danmark - øst Danmark - 
vest 
Folketall ca. 20 000 ca. 16 000 ca. 30 000 ca. 50 000 
Styreform Formannskap | Formannskap | Formannskap | Formannskap 
Lokalpresse som Ja Ja Ja Ja 
dekker lokalpolitikken? 
Politisk situasjon Konsensus- Marginalt Konsensus- Konsensus- 
preget, hvor | flertall for en preget preget, med 
et stort flertall partigruppe partigruppe 
av partier som har som har 
samarbeider i «posisjon», «posisjon» 
«posisjon» | konfliktpreget 
Erklært politisk Ja, stort Ja, knapt Ja, klart Ja, knapt 
«posisjon» flertall flertall flertall flertall 
med skriftlig 
samarbeidsavtale 
Antall informanter 8 10 11 11 


Som det fremgår av tabell 4.2, ble det gjennomført intervjuer med totalt 
40 informanter, flesteparten lokalpolitikere. I presentasjonen er både 
kommunenavn og informanter anonymisert, noe som var et premiss ved 
datainnsamlingen. Det er lagt vekt på å intervjue politikere fra så mange 
partier som mulig, med lang erfaring og god oversikt over lokalpolitikken. 
I tillegg har vi inkludert et fåtall politikere med kortere politisk bakgrunn 
i alle casekommunene. De fleste intervjuene er gjort som individuelle 
dybdeintervjuer, men det er også gjennomført et fokusgruppeintervju i 


104 


APENHETSPARADOKSET 


hver kommune med to til fire informanter. Blant informantene inngar 
ogsa et lite utvalg personer som ikke er del av lokalpolitikken, men som 
kjenner de lokalpolitiske forholdene godt. Dette gjelder en til to perso- 
ner fra den kommunale administrasjonen og en til to representanter for 
lokalpressen i hver casekommune. I tillegg har vi observert minst ett 
politisk møte i hver kommune. I sum har denne metodiske tilnærmingen 
gitt et rikt tilfang av informasjon som er egnet til å besvare våre hoved- 
spørsmål, det vil si hvilke formelle og uformelle arenaer valgte politikere 
i Norge og Danmark opplever at de har til disposisjon for brede disku- 
sjoner om problemer og løsninger, og hvilke konsekvenser dette har for 
politikkutforming og demokrati. 


Hvor har politikerne sine 
«politiske arbeidsmøter»? 


Norge og Danmark har valgt ulike tilnærminger til møteoffentlighet. 
I våre intervjuer har vi spurt hva som er de viktigste møtene i den poli- 
tiske prosessen, altså hvor lokalpolitikerne mener at de kan diskutere 
mest fritt og konstruktivt rundt aktuelle politiske saker. I begge land 
er det vanlig å møtes i egne partigruppemøter underveis i den politiske 
prosessen. Omfanget av disse møtene er imidlertid større i de to norske 
kommunene enn i de to danske, og informantene beskriver dem som mer 
betydningsfulle i de norske enn i danske. I Norge ser det ut til at repre- 
sentantene i større grad etablerer oppfatninger om en sak i det lukkede 
gruppemøtet. Det synes å være høy terskel for å endre oppfatning når det 
åpne, formelle møtet starter. 


Når vi har gruppemøte, så blir vi enige. Internt. Så er det en som legger fram 
det i [det formelle] møtet. Det er sjelden at vi skifter mening underveis i [det 


formelle] møtet. (Norsk posisjonspolitiker) 
Denne politikeren, som oppfatter seg som «posisjonspolitiker», beskri- 
ver at sakene diskuteres i gruppemøtet, og at partiet da gjør sin egentlige 


beslutning der. Informanten synes det er vanskelig å se for seg at de ikke 

skal ha et uformelt møte på forhånd, der de kan diskutere åpent og fritt. 
Det beskrives som vanskelig med åpne diskusjoner i de formelle møtene. 


Det ville vært vanskelig for oss internt i partiet å være uenige dersom vi måtte 
ta diskusjonen i det åpne møtet. Det er lettere for oss å få den diskusjonen når 


vi sitter for oss selv. (Norsk posisjonspolitiker) 


Uttalelsen ovenfor beskriver det åpne møtet som en slags scene, og 
gruppemøtet som et bakrom. Det er ikke tilfeldig hvor uenighet innad 
i partigruppene tas opp, og det er et sentralt poeng at dette gjøres i det 
uformelle, lukkede gruppemøtet. Da slipper de å vise frem uenighet 
utad. I det formelle, åpne møtet gjelder det imidlertid å stå sammen. Det 
samme inntrykket gir representanter for partier som ikke er en del av 
flertallsgruppen. 


Veldig mye av politikken er avgjort i gruppemøtene på forhånd, der vi ikke 
deltar. Selv om det kan ligge løsninger utenfor det de har diskutert, holder de 
seg fast til det de har blitt enig om på forhånd. (Norsk opposisjonspolitiker) 


Denne informanten mener den viktigste politikkutformingen skjer i de 
uformelle formøtene, ikke i utvalgsmøtene. Dette underbygges av en kol- 
lega i opposisjonen, som sier at posisjonspartiene som regel er enige når 
de har møte i utvalget. Dette skyldes at de har hatt et møte på forhånd og 
har avtalt hva de skal mene. Dermed spiller det liten rolle hvilke argu- 
menter de fremfører i utvalgsmøtet: 


Det er nesten slik at de [posisjonen] ikke gidder å ta ordet til det du har sagt 


engang. De stemmer det bare ned. (Norsk opposisjonspolitiker) 


Disse to politikerne, som forstår seg selv som «opposisjonspolitikerne», 
beskriver at det å bruke argumenter for å overbevise posisjonen er nytte- 
løst fordi posisjonsgruppen har bundet seg opp til det de har bestemt seg 
for på forhånd. Den eneste måten å nå frem på er ved å fremme alterna- 
tive forslag som det voteres over. Forslagene blir som regel nedstemt, men 
de får i det minste markert politisk uenighet. 

Blant danske kommunepolitikere omtales bade partigruppemøtene 
og de formelle møtene (altså de lukkede møtene) som gode diskusjons- 
arenaer. I Danmark er det de formelle utvalgsmøtene (altså der flere 
partier sitter samlet) som beskrives som de beste. De som sitter i øko- 
nomiutvalget (tilsvarende det norske formannskapet), mener at dette er 
den fremste arenaen for brede politiske diskusjoner. De andre politikerne 
peker først og fremst på utvalgsmøtene. Disse møtene er sektororientert 
og faglig spisse, noe som tilrettelegger for at deltakerne er godt informert, 
noe som igjen gjør diskusjonen god. 


Utvalgsmøtene gir god mulighet til å finne løsninger. Det gjør noe med disku- 
sjonen at møtet er lukket. Personlige relasjoner over partigrensene betyr mye. 


(Dansk posisjonspolitiker, vår oversettelse) 


I utvalgsmøtet kommer mangfoldigheten fram. Alle er ikke enige, men alle 
kommer til orde, og vi pleier å få til en konstruktiv diskusjon. (Dansk posi- 


sjonspolitiker, vår oversettelse) 


Hvorfor beskrives partigruppemøtene i norske kommuner som bedre 
enn utvalgsmøtene, mens de danske utvalgsmøtene beskrives som bedre 
enn partigruppemøtene? Den viktigste grunnen ser ut til å være at politi- 
kerne føler seg friere i møter som er lukket. De kan diskutere uten å tenke 
på at det de sier, skal «kringkastes» til noen utenfor. Da kan de vise uenig- 
het, men likevel være enige om at de følger det gruppemedlemmene er 
blitt enige om. De lukkede møtene ser ut til å styrke lagfølelsen blant de 
som deltar i møtene. 


Vi kan være åpne på en annen måte [i lukkede partigruppemøter]. Vi vil helst 
ikke vise utad at vi har forskjellige meninger. Det er mange gruppemøter der 
vii utgangspunktet ikke er enige, men vi blir enige om hvordan vi skal hånd- 


tere det som parti. Så da står vi sammen. (Norsk posisjonspolitiker) 


Den norske uttalelsen ovenfor viser at de folkevalgte representantene 
ikke nødvendigvis er enige, men at uenigheten tas opp internt — og at 
de står samlet utad. Terskelen for å bryte opp fra partiblokken beskrives 

fra flere partier som svært høy, og egentlig som uakseptabel atferd for en 
lokalpolitiker. I de danske kommunene synes det å være en friere disku- 
sjon i de formelle utvalgsmøtene. 


[Med presse til stede] ville man helt klart overveid mer hva man sier. Man 
stiller ikke sin uvitenhet til skue hvis møtet er offentlig. (Dansk posisjons- 


politiker, vår oversettelse) 


At utvalget sitter sammen, uten innsyn fra andre, spiller øyensynlig en 
viktig rolle. Hva mener de danske lokalpolitikerne ville ha skjedd der- 
som det ble anledning for at presse og tilhørere kunne delta i utvalgs- 
møtene, slik som i Norge? I alle intervjuene som ble gjennomført, var de 
danske politikerne opptatt av hvilken betydning lukkede møter hadde for 
diskusjonen. 


Jeg tror at vi med lukkede møter faktisk får noen bedre løsninger, enn hvis 
møtet var åpent. Vi kan diskutere mer fritt. Det kan godt bli litt mer poli- 
tisk markering i det åpne møtet i byrådet. (Dansk opposisjonspolitiker, vår 


oversettelse) 


Det er viktig at møtet er lukket. Da kan man bli klokere, og man kan spørre 


hvis det er noe man lurer på. (Dansk opposisjonspolitiker, vår oversettelse) 


Både beslutningene og den politiske prosessen ville blitt annerledes dersom 
møtene i utvalgene var åpne. Jeg ville ikke likt det, da ville man kun lest opp 
referater man var blitt enig om i partiet. (Dansk opposisjonspolitiker, vår 


oversettelse) 


Sett fra et norsk perspektiv er det interessant å lese hva de danske lokal- 
politikerne uttaler. En av opposisjonspolitikerne som er sitert over, 
beskriver at de folkevalgte bare ville ha lest opp referater fra sitt parti- 
gruppemøte, og at de ville ha debattert på autopilot dersom møtene var 
åpne. Dette sammenfaller ganske presist med det de norske opposisjons- 
politikerne sier: At argumenter ikke nytter ikke i det formelle møtet, og at 
de som har flertall, har bestemt seg for hva de skal mene i et uformelt og 

lukket formote i regi av partigruppen. En norsk lokalpolitiker med tilgang 
til disse formøtene beskriver at føringene herfra gir en slags psykologisk 
sperre for å endre oppfatning. Selv om det kommer frem argumenter de 
ikke har tenkt på, fastholder de sin oppfatning av hensyn til partiet og det 
de er blitt enige om på forhånd. 


Vi styrer jo gjennom de vedtakene vi gjør, og det er lettere å få bedre for- 
mulerte vedtak i formøtene. Jeg liker ikke å si det, men det kan godt hende 
at det viktigste møtet er det [lukkede partigruppemøtet] i forkant. (Norsk 


posisjonspolitiker) 


Denne politikeren fra posisjonen oppsummerer inntrykket fra de norske 
lokalpolitikerne, nemlig at partienes gruppemøter ser ut til å ha stor 
betydning. I en av de norske kommunene vi studerte, var det vanlig å ha 
flere ad hoc-baserte, korte partigruppemøter underveis i et kommune- 
styremøte. I tillegg var det vanlig med løpende dialog via chat innad i 
partigruppen underveis i det åpne møtet. Partigruppen fremsto med 
sterk indre tillit og lojalitet, og de kunne diskutere fritt og etablere en lag- 
følelse i partiet - nesten som en «oss mot dem»-holdning. En lokalpoliti- 
ker fra dette partiet beskriver chatten som tidvis ubehagelig, ettersom de 
etter hennes mening var for frittalende om andre politikeres prestasjoner 
på talerstolen. Noen ganger kunne uttalelsene være «over kanten», etter 
hennes mening - pa en slik måte at det ble som å «drite ut» politikere fra 
andre partier. Men siden dette foregikk via chat, var dialogen lukket for 
andre enn dem som tilhørte det aktuelle partiet. 


Det norske åpenhetsparadokset 


På papiret har Norge trolig verdens mest åpne lokalforvaltning gjennom 
sine radikale regler for møteoffentlighet. Men hvor sikre kan vi være på at 
norske kommuner dermed også reelt sett er preget av åpenhet? Analysen 
ovenfor, basert på intervjuer av et utvalg norske og danske kommune- 
politikere, tyder pa at de politiske arbeidsmøtene - altså der politikerne 
kan diskutere fritt og uten hensyn til partistrategiske hensyn - er for- 
skjellige i de to landene. De norske lokalpolitikerne er ganske entydige 

pa at de beste og mest apne diskusjonene foregar i partienes gruppe- 
møter. Her slipper de innsyn fra presse eller interessegrupper. De danske 
lokalpolitikerne er enige i at partigruppemøtene er gode møter, men når 
de blir bedt om å rangere, setter de møtene i de kommunale utvalgene 
høyest. Årsaken er at de får presentert argumenter fra et bredere spekter 
enn i partigruppemøtene, og alle er godt forberedt og kjenner saksområ- 
det godt. Når de danske folkevalgte blir spurt om hvilken betydning det 
ville ha hatt at møtet var åpent, svarer alle temmelig entydig at det ville 
ha vært ødeleggende for møtet som fri arena for diskusjon. Politikerne 
mener møtene ville ha endret karakter fra arbeidsmøter til det vi har kalt 
symbolmøter. Dermed tyder analysen på at den norske regelen om møte- 
offentlighet fører til at partienes gruppemøter får stor betydning. Parti- 
ene tilbyr en uformell og lukket arena der politikerne kan diskutere fritt 
utenfor det formelle systemet. 

Diskusjonen og analysen i dette kapitlet har demonstrert at det finnes 
reelle dilemmaer knyttet til møteoffentlighet, og at ulike hensyn må veies 
opp mot hverandre. Norsk og dansk kommunelovgivning har valgt å veie 
hensynene ulikt. Der danskene har vært opptatt av bred debatt og kolle- 
giale beslutningsformer gjennom lukkede møter, har vi i Norge vært mer 
opptatt av innsyn og ansvarlighet gjennom åpne møter. 

I den norske praksisen ser vi imidlertid et paradoks, der reglene om 
åpne møter i virkeligheten leder til mindre og ikke mer åpenhet. Åpen- 
hetsparadokset oppstår fordi det ikke finnes noen lukkede arenaer i det 
formelle systemet, og dermed tvinges den frie og brede debatten inn i de 
politiske gruppemøtene og partiene. På denne måten oppstår delibera- 
sjon, men det er en snever variant som bare omfatter mindre grupper av 
et kommunestyre, den foregår i lukkede rom, og den fanger neppe opp 
bredden i ulike kompetanser og tilnærmingsmåter som finnes i et politisk 
utvalg, et formannskap og et kommunestyre. 

De norske reglene for møteoffentlighet er innført med de beste hen- 
sikter for å styrke lokaldemokratiets legitimitet. Men resultatet kan være 
at vii stedet har fått et demokratisk system der de reelle debattene foregår 
i lukkede rom, i mindre grupperinger og utenfor det formelle styrings- 
systemet. I verste fall innebærer dette at norske regler for møteoffentlig- 
het truer snarere enn styrker styringssystemets legitimitet. 

Selv om det nødvendigvis må gjøres vanskelige avveininger mellom 
åpne og lukkede møter, tyder analysen ovenfor på at hensynet til møte- 
offentlighet har veid for tungt i norsk lovgivning. Dagens regler gir ikke 
lokalpolitikere i utvalg og kommunestyrer anledning til å diskutere for- 
trolig med sine politiske kollegaer samlet rundt et bord. Dermed oppnår 
vi kanskje ikke så mye åpenhet, siden de reelle debattene uansett foregår i 
lukkede rom. Men vi pådrar oss noen andre problemer. For det første blir 
ikke hele det politiske fellesskapet inkludert i den frie, gode diskusjonen. 
For det andre ser det ut til at politikernes oppfatninger fra gruppemøtet 
lett låser seg før de kommer i det formelle utvalgsmøtet. For det tredje 
styrkes lojaliteten internt i partiet, på bekostning av de andre partiene. 
Dette kan gjøre konfliktnivået høyere enn ønskelig. For det fjerde kan 
reglene bidra til å styrke kommunedirektøren og det politiske A-laget, 
fordi de gjør det mer effektivt å drive politikk i skyggen av de formelle 
organene. Ikke minst går dette ut over de små partiene og de mindre 
rutinerte politikerne. Alt i alt gir studien derfor grunnlag for en debatt 
om hvordan motstridende hensyn skal veies opp mot hverandre, og om 
det bør etableres andre balansepunkter enn det dagens kommunelov 
representerer. 

Å endre eller justere på kommunelovens regler for møteoffentlighet 
vil være en måte å komme disse problemene i møte på. Men i lys av at 
den gjeldende kommuneloven nylig er vedtatt i Stortinget, og at et sam- 
let storting har sluttet seg til prinsippet om generell møteoffentlighet i 
kommunene, virker det ikke sannsynlig at lovteksten vil bli endret i nær 
fremtid. For den enkelte kommune vil det være mer aktuelt å diskutere 
og utvikle ulike kompenserende tiltak innenfor rammen av gjeldende 
regler. Det kan for eksempel skje ved at det enkelte kommunestyret — 
gjerne tidlig i valgperioden - diskuterer og klargjør forventninger om 
hvilke arenaer man ønsker å utvikle til å bli henholdsvis arbeidsmøter og 
symbolmøter. På tross av kravet om møteoffentlighet, bør det være mulig 
for et kommunestyre, en komité eller et utvalg å jobbe mer kollektivt 
sammen. Men det forutsetter bevisstgjøring og en stor grad av enighet 
blant de involverte politikerne. I bokens siste kapittel kommer vi tilbake 
til hvordan et kommunestyre kan sette slike spørsmål på dagsordenen. 

Strengere enn pa Stortinget 


Tekst: Espen Leirset og Asbjørn Røiseland. 
Intervju foretatt 27. august 2019 (Kåss) og 3. oktober 2019 (Five). 


LEDERMØTE: «Jeg ønsket å bruke gruppelederne 
som et ledermøte der jeg kan få innspill til hvordan 
en sak bør håndteres. Men hvis disse møtene skal 
ha en pressebenk, mister de sin funksjon», sier ord- 
fører Hedda Foss Five i Skien. (Foto: Bjørn Rudborg. 
Bildet er gjengitt med tillatelse og omfattes ikke av 
bokens lisens.) 


STRENGERE: «Jeg tror ikke Stortinget har tatt 
innover seg at de har pålagt landets lokalpolitikere 
et langt strengere regelverk enn de selv har på 
Stortinget», sier ordfører Robin Kåss i Porsgrunn 
kommune. (Foto: Hege Schjøth Øverås. 

Bildet er gjengitt med tillatelse og omfattes 

ikke av bokens lisens.) 


Ordførerne Hedda Foss Five og Robin Kåss mener at det er et paradoks at 
Stortinget har pålagt kommunepolitikere strengere regler for møter enn 
stortingspolitikerne selv har. «De strenge reglene gjør arbeidsforholdene 
for oss som lokalpolitikere mye vanskeligere», sier Five. 

For noen år siden skjedde et tragisk drap i Skien, byen som Hedda 
Foss Five leder. Da ble oppmerksomheten rettet mot et rusmiljø i byen, 
og kommunens rolle ble etterspurt. Ordføreren måtte svare på spørsmål 
om hvordan kommunen jobbet forebyggende mot dette miljøet, og om 

hvordan hun skulle håndtere krisen som hadde oppstått. «Da følte jeg vel- 
dig på å orientere gruppelederne på hva som faktisk hadde skjedd, samt 
at jeg ønsket råd og innspill på hvordan jeg som ordfører skulle håndtere 
saken. Men at jeg hadde møte med gruppelederne uten at pressen var 
invitert, ble sterkt kritisert av media. Derfor har jeg blitt nødt til å slutte 
med det», sier Skien-ordføreren. 


Strengest i Norden 


I dette intervjuet forklarer hun og ordførerkollega Robin Kåss i nabobyen 
Porsgrunn noen paradokser de opplever rundt kravet om åpne møter i 
kommune-Norge. De har begge erfart store oppslag i lokalpressen og kla- 
ger til Fylkesmannen om gruppeledermøter. Møtene i begge kommunene 
ble erklært som ulovlige, med henvisning til paragrafen om møteoffent- 
lighet i kommuneloven. 

Kommuneloven inneholder strenge regler om møteoffentlighet i kom- 
munal saksbehandling. Politikere har etter loven ikke anledning til å 
møtes uformelt for å diskutere aktuelle saker dersom de sitter sammen 
i et utvalg eller formannskap. De strenge kravene om møteoffentlighet i 
Norge er de strengeste i Norden. «Reglene gjør det vanskelig å drive lokal- 
politikk», mener Hedda Foss Five. 


Ledermøte 


«Jeg forstår godt at beslutninger som har en konsekvens for innbyggerne, 
skal være offentlig. Men at vi ikke får lov til å prate fortrolig sammen om 
aktuelle saker, det forstår jeg ikke. Som ordfører trenger jeg råd fra andre 
politikere. Jeg ønsket å bruke gruppelederne som et ledermøte der jeg kan 
få innspill til hvordan en sak bør håndteres. Og jeg kan dele informasjon 
jeg har fått med de andre. Men hvis disse møtene skal ha en pressebenk 
med journalister, mister de sin funksjon. Da vil ikke folk våge å tenke 
høyt og komme med råd til meg som ordfører», sier Foss Five. 

Hun synes mediekritikken om de «hemmelige» gruppeledermøtene 
var svært urimelig. «Jeg ble fremstilt som en hemmelighetstyrann fordi 

jeg mener vi har behov for å diskutere noen ting fortrolig. I omtalen av 
disse sakene sitter media med all makt. De beskriver seg selv som demo- 
kratiets voktere, og argumenterer som om åpne møter er det samme som 
demokrati», sier Foss Five. 

Erfaringen hennes er at det er umulig å forsvare behovet for fortrolige 
politikerfora. Debatten er umulig å vinne. Derfor er praksisen med 
gruppeledermøter i Skien nå avsluttet. I stedet ringer Foss Five til hver 
enkelt gruppeleder etter behov. Ordføreren skal snart ha konstituerende 
møte etter valget i 2019, og nedenfor beskriver hun problemene regelen 
fører med seg. 


Firkantet regel 


«Jeg trenger å snakke med partiene som en del av forarbeidet med å 
avklare hvem de skal ha i utvalgene. Jeg er også tillitsvalgt for bystyret. 
Partiene skal kunne komme til meg, som ordfører, fra alle partier. Det må 
de få lov til uten at fylkesavisene skal sitte rundt bordet. Jeg synes denne 
regelen er svært firkantet og frustrerende og gjør det vanskeligere å være 
lokalpolitisk leder», sier Foss Five, og fortsetter: 

«Jeg føler jeg strekker meg for å være åpen og ha god service overfor 
pressen. Men nå merker jeg at jeg lukker meg mer, etter kritikken jeg fikk. 
Jeg føler på et vis at det aldri blir nok åpenhet. Jeg blir påvirket av det. 
Jeg ble beskrevet som antidemokratisk fordi jeg mente vi som er folke- 
valgte, har behov for et fortrolig rom å diskutere i. Det synes jeg var dypt 
urettferdig, og det føler jeg fortsatt på. Det er ingen respekt for at grensa 
mellom fortrolighet og åpenhet skal gå noe sted. Det virker som alle tele- 
foner, alle mailer, alle møter i ulike fasonger forventes å være åpne, hvor 
journalister skal delta. Det synes jeg blir feil», sier Skien-ordføreren. 

Hun mener regelen helt klart gjør det vanskeligere å drive konsensus- 
basert politikk. «Det styrker konfliktene i lokalpolitikken, det er det ingen 
tvil om. Men dette er jo noe også media ønsker. Media vil gjerne dyrke frem 
mer konflikt, fordi det er mer spennende å skrive om», sier ordføreren. 

Hun mener det trengs en nasjonal debatt om lokalpolitikernes arbeids- 
forhold. «Det kan ikke være intensjonen at loven skal fungere slik den 
nå gjør. Det gjør arbeidsforholdene for oss som lokalpolitikere mye 

vanskeligere. Jeg visste heller ikke at Norge har strengere regler for apen- 
het enn andre land i Norden. Dette angar jo alle kommuner her til lands, 
iallfall de som drives etter formannskapsmodellen. Derfor bor KS sette 
seg grundigere inn i saken og jobbe for å finne bedre løsninger for landets 
lokalpolitikere», mener Foss Five. 


Kommuner mest åpne 


Hun får støtte fra ordførerkollega Robin Kåss i Porsgrunn. Han hadde 
erfaring som statssekretær i Helsedepartementet da han ble valgt som 
ordfører i 2015. I ordførerrollen erfarte han raskt at det var andre regler 
som gjaldt enn i departementet, siden kravet om åpenhet er langt større. 

Før Kåss ble ordfører, var det fast praksis at gruppelederne i kommu- 
nen møttes forholdsvis hyppig. Her kunne ordføreren gi informasjon til 
de andre folkevalgte om aktuelle saker under oppseiling, og de diskutere 
hvordan den videre politiske prosessen burde være. Fordelen med dette 
var at hele det politiske fellesskapet ble informert på et tidlig tidspunkt, 
før saken var offentlig. 

«Gruppeledermøtet var en arvet praksis som jeg også fant nyttig. De 
kunne ta med seg informasjonen til sine partier, og jeg tror vi fikk bedre 
politiske prosesser av det. Særlig var dette nyttig for de mindre partiene. 
Da kunne alle partiene få likelydende informasjon på et tidlig stadium», 
forklarer Kåss. 

Problemet er altså at slike møter ikke er tillatt etter dagens kommune- 
lov. Da lokalavisen Varden klaget på møtepraksisen til Fylkesmannen, 
fikk avisen medhold. Møtene manglet sakliste, referat og adgang for pres- 
sen — og ble i lokalpressen beskrevet som «hysj-møter» eller «hemmelige 
møter». Konklusjonen ble at gruppeledermøtene måtte opphøre. 


Verst for de små 


«Jeg tror ingen så for seg denne strenge praksisen da kommuneloven ble 
vedtatt tidlig på 1990-tallet. Det gjør det vanskelig for oss som lokalpoli- 
tikere å ha gode møteplasser og etablere gode politiske prosesser der hele 

det politiske fellesskapet deltar. Særlig for de mindre partiene blir dette 
vanskelig. Det er de som har mest å hente på å få ta del i åpne og frie dis- 
kusjoner mellom partiene», erfarer Kåss. 

Sivilombudsmannen har dertil definert begrepet «saksbehandling» 
svært vidt. Det betyr at dersom et utvalg eller et formannskap, eller alle 
gruppelederne som representerer hele kommunestyret, treffes uformelt for 
å diskutere en sak i en tidlig fase, er det å anse som saksbehandling. Det 
er altså ikke tillatt. Lovens vide definisjon av saksbehandling gjør det også 
vanskelig å trekke opp en klar grense. Når driver man «saksbehandling» i 
lovens forstand, og når gjør man det ikke? Kåss bruker et eksempel der hele 
kommunestyret samles til en årlig middag. Hvis det på dette møtet blir en 
diskusjon om eksempelvis skolestruktur, er det da tillatt å diskutere saken? 

«Slik jeg forstår regelverket, er det ikke tillatt med slike diskusjoner i 
en slik setting. Da skulle vi ha annonsert det som møte, og sendt ut inn- 
kalling og åpnet det for alle sammen. Det er jo en merkelig situasjon at 
vi som lokalpolitikere ikke skal kunne snakke sammen på tvers av parti- 
grensene, uten å sende ut sakliste og åpne møter. Jeg mener regelverket 
ikke fungerer helt godt», sier Kåss. 


Fortrolighet nødvendig 


Da Kåss arbeidet som statssekretær under Jonas Gahr Støre i Helse- 
departementet, erfarte han hvordan arbeidet foregår mellom regjeringen 
og Stortinget. Her beskriver han utstrakt fortrolighet i saksdiskusjoner 
mellom fraksjonsgrupper og komiteer i Stortinget og departementet. 
«Denne fortroligheten var avgjørende for å skape gode løsninger», sier 
han. At komiteene på Stortinget skulle være åpne for allmennheten, slik 
kommunale utvalg og formannskap er, tror han ville ha hatt dramatisk 
og negativ betydning for Stortingets virke. 

«Det er nesten umulig å se for seg at disse møtene skulle ha vært åpne. 
Det ville ha gjort det langt vanskeligere å få frem politiske kompromiss», 
mener Kåss. Han tror den strenge tolkingen av åpne møter som prakti- 
seres av Sivilombudsmannen - og som dermed skaper presedens overfor 
alle landets fylkesmenn - har vært en ikke-tilsiktet konsekvens av møte- 
offentlighetsprinsippet som ble innført i 1993. 

Flytter makt 


«Jeg tror ikke Stortinget har tatt innover seg at de har palagt landets 
lokalpolitikere et langt strengere regelverk enn de selv har», kommenterer 
Kass. I tillegg til at det blir vanskeligere 4 bygge politiske kompromisser 
pa tvers av partigrensene, erfarer han at ordningen ogsa bidrar til a flytte 
makt fra det folkevalgte nivået — og til kommunens administrasjon. 

«En sak kan forberedes ganske lenge og grundig i lukkede rom i admi- 
nistrasjonen. Det kan legges ganske mange premisser i denne fasen, og 
her har ingen folkevalgt adgang. Først når saken blir offentlig, blir det en 
politisk sak. I praksis betyr dette at politikerne mister en del innflytelse 
til det administrative nivå», mener Kåss. Rådmannen oppfattes for øvrig 
å ha en mektigere rolle i norske kommuner enn det som er tilfellet i andre 
lands kommuner. 

Kåss tror en løsning kunne ha vært at politikerne kunne inkluderes 
i en sak litt før saken ble offentlig. «Jeg tror vi burde skilt mellom saks- 
behandling og forberedelse til en sak. Vi burde få ha anledning til å for- 
berede oss på en sak og diskutere litt friere i en tidlig fase. Det er noe jeg 
savner med dagens ordning. Jeg tror dette kunne bidratt til bedre poli- 
tiske prosesser», sier Porsgrunn-ordføreren. 


Delt på midten 


Et liknende forslag ble satt på dagsordenen da kommuneloven ble gjen- 
nomgått av et offentlig utvalg (NOU) i 2016. Utvalget delte seg på midten 
i dette spørsmålet. Et mindretall ønsket mulighet for at et utvalg eller 
formannskap kunne diskutere en sak i et fortrolig forum i en tidlig fase, 
nettopp for å gjøre den politiske prosessen bedre og for lettere å kunne 
inkludere hele det politiske fellesskapet. Dette ble nedstemt av et knapt 
flertall, som argumenterte ut fra hensynet til demokratisk kontroll, altså 
at borgerne skal kunne føre kontroll med de folkevalgte. De ønsket derfor 
å beholde regelen om moteoffentlighet slik den var, og dette ble også for- 
slaget fra utvalget. Loven ble vedtatt i Stortinget våren 2018, uten videre 
debatt om akkurat dette spørsmålet. 

Demokratiparadokset 
Hvordan styre et folk som 
skal styre seg selv? 


Jacob Torfing 

Abstract: In this chapter we discuss what we have conceptualized as “the paradox 
of democracy”, pointing to the conflict between the idea of the sovereign people 
on one side, and the idea that democracies need representatives and political 
leaders, on the other. The chapter gives an overview of democratic arrangements 
that encourage direct participation, including arrangements that feed into and 
support and arrangements that challenge the representative system. Further- 
more, the chapter provides examples of arrangements that actively and inten- 
tionally link together representation and direct participation. Lastly, we discuss 
how the tension between participatory practices and representative democracy 
can be solved. In a brief and subsequent chapter, a Norwegian Mayor reflects on 
the conflict between representation and direct participation. 


Keywords: political leadership, direct democracy, representative democracy, 
local government 


Introduksjon 


I det representative demokratiet ligger en iboende spenning mellom 
representasjon og deltakelse. Demokrati betyr jo «folkestyre» og inne- 
bærer at folket skal styre seg selv. I samfunn over en viss størrelse er det 
vanskelig å få til at folket styrer direkte, og derfor velger innbyggerne 


Sitering av denne artikkelen: Torfing, J. & Winsvold, M. (2020). Demokratiparadokset. Hvordan styre 

s. 120-145). Oslo: Cappelen Damm Akademisk. https://doi.org/10.23865/noasp.80.ch5 

representanter som gis mandat til å styre på deres vegne i en gitt periode, 
og som må stå til ansvar ved hvert valg. De folkevalgtes oppgave er der- 
med å styre et folk som skal styre seg selv - men vel vitende om at den 
egentlige makten ligger hos folket. 

Tilsynelatende er dette paradokset løst gjennom det representative 
demokratiet. Representanter velges, styrer i den perioden de er valgt for, 
og velges eller velges ikke på nytt etter endt periode. Så folket styrer seg 
selv - gjennom sine representanter. Men hva når innbyggere i en kom- 
mune mener noe om hvordan samfunnet bør styres, også i periodene 
mellom valg? I praksis har folk ofte mer på hjertet enn de får gitt uttrykk 
for på selve valgdagen. Saker som folk kanskje mener noe om, dukker 
opp. En kommunereform lanseres, ungdomskriminaliteten øker, tilflyt- 
ting gjør at det oppstår boligmangel. Eller folk mener kanskje noe om 
sakene som allerede sto på den politiske dagsordenen, men ønsker ikke å 
kanalisere engasjementet sitt gjennom partisystemet. Det representative 
demokratiets paradoks består i at det skal være tro både mot prinsippet 
om det suverene folks kollektive selvbestemmelse og mot forestillingen 
om at våre valgte politiske ledere har makten og ansvaret for å treffe gode 
og kloke beslutninger som løser presserende problemer og bringer sam- 
funnet videre (Kane & Patapan, 2012). Den politiske makten skal altså på 
en og samme tid ligge hos folket og de politiske lederne. I dette kapitlet 
ser vi nærmere på hvordan det arbeides lokalt med å løse opp i spennin- 
gen mellom representativt demokrati og innbyggerdeltakelse i norske og 
danske kommuner. Vi vil beskrive hvilke måter folk kan delta på mellom 
valg, hvilke måter de faktisk deltar på, og hvordan politikere avveier mel- 
lom å lede på bakgrunn av det mandatet de har fått ved valg, og ut fra 
innbyggernes innspill. Til sist diskuterer vi hvordan innslag av direkte 
demokrati kan sies å gjøre styringen mer eller mindre demokratisk. Før vi 
beskriver hvordan spenningen mellom representativt og direkte demo- 
krati håndteres i praksis, redegjør vi imidlertid for hvordan denne spen- 
ningen omtales i den teoretiske litteraturen. 

Bestemme selv - eller bestemme 
hvem som skal bestemme? 


Demokrati er en styringsform basert på kollektiv selvbestemmelse; 
folket bestemmer over seg selv, men i fellesskap og på vegne av felles- 
skapet. Både små og store fellesskap kan styres demokratisk. I Norge og 
Danmark styres det nasjonale, regionale og lokale nivået demokratisk, 
men også mindre, sosiale fellesskap som for eksempel en velforening, et 
idrettslag eller en arbeidsplass styres ofte med utgangspunkt i demokra- 
tiske verdier og normer som toleranse, likeverd og lydhørhet. Verdiene 
som demokratiet er tuftet på, står sterkt i de skandinaviske samfunnene 
og representerer viktige målestokker for hva vi oppfatter som god styring. 

At folket oppfattes som suverent, betyr at det ikke er noen over eller 
ved siden av folket som kan utfordre folkets rett til å bestemme over seg 
selv og sine egne anliggender. Beslutninger skal ikke dikteres, verken av 
næringslivsledere, religiøse ledere, monarker eller byråkrater, men skal 
være resultat av demokratisk meningsutveksling hvor forskjellige syns- 
punkter fremføres, underbygges, støter sammen og gir anledning til revi- 
sjoner i en felles bestrebelse på å nå frem til gode beslutninger. I denne 
meningsutvekslingen er alle innbyggere i prinsippet like, i den forstand 
at alle skal stå fritt og ha like muligheter til å delta i demokratiske disku- 
sjoner og avgjørelser. Alle argumenter har samme krav på å bli hørt, og i 
avstemninger gjelder prinsippet «én person - én stemme». Den demokra- 
tiske forestillingen om det suverene, selvbestemmende folk har således 
likhet som et bærende prinsipp, fordi alle innbyggere har samme innfly- 
telse på den politiske styringen av samfunnet. 

I dagens vestlige massedemokratier er det umulig å forestille seg at 
alle innbyggere skal være permanent involvert i diskusjonen omkring og 
avgjørelsen av alle felles anliggender. Det var kanskje mulig i antikkens 
små bystater å møtes på torget for å styre i fellesskap, men det lar seg ikke 
gjøre i moderne nasjonalstater eller kommuner der det både er mange 
flere saker og der befolkningen i de fleste tilfeller er mye større. Derfor 
velger innbyggerne i det representative demokratiet politiske ledere som 
kan styre på deres vegne. Den demokratiske valghandlingen kan beskri- 
ves som en delegasjons- og kontrollprosess. Først delegerer velgerne makt 

til de folkevalgte politikerne, og siden utover de kontroll ved neste valg, 
hvor de gjennom sin stemmegivning har mulighet for henholdsvis a 
belønne og straffe politikerne for måten de har utøvd vervet sitt på. 

Innbyggerne forventer av de folkevalgte at de skal utøve politisk leder- 
skap, altså at de skal definere hvilke problemer som kaller på kollektiv 
handling, at de skal utvikle nye felles løsninger, og at de skal mobilisere 
støtte slik at disse løsningene kan iverksettes (Tucker, 1995). Det er kanskje 
mange kommunepolitikere som ikke oppfatter seg som politiske ledere, 
men det er faktisk kommunepolitikerens oppgave å ivareta de politiske 
lederskapsfunksjonene på lokalt nivå. Det er viktig at det tas lokalpolitisk 
lederskap, fordi det er nødvendig at noen står i spissen for og gir retning 
til samfunnsutviklingen. Velgerne ønsker også politikere som har visjo- 
ner og utviser handlekraft, og de vurderer politikerne ut fra deres evne til 
å utøve politisk lederskap (Karsten & Hendriks, 2017). 

Den demokratiske forestillingen om det suverene folk står i kontrast til 
forestillingen om suverent politisk lederskap, som grunnleggende sier at 
de folkevalgte politiske ledere har både makt og autoritet til å treffe alle 
viktige politiske beslutninger i samfunnet. Kontrasten er på sett og vis 
grunnet i det faktum at den politiske ledelsestenkningen ble utviklet mye 
tidligere enn den moderne demokratitenkningen. Den politiske ledelses- 
tenkningen går tilbake til Platon, som betonet de kloke og innsiktsfulle 
filosofers rolle som politiske ledere. Dette synet på ledere som overordnet 
folket fremkommer også hos Machiavelli, som mener at det er nødven- 
dig for ledere å bruke alle knep for å vinne, utøve og beholde politisk 
makt. Det suverene politiske lederskap rendyrkes hos Hobbes, som ser 
herskerens absolutte maktutøvelse som selve betingelsen for etableringen 
av sosial orden i samfunnet. 

Motsetningen mellom det suverene og selvstyrte folk og det suverene 
politiske lederskap løses på sett og vis — i hvert fall i teorien — ved at de 
politiske lederne velges av folket og dermed er folkets representanter: De 
politiske lederne kommer fra folket, er utpekt av folket og kontrolleres av 
folket. I praksis fjernes imidlertid ikke motsetningen helt. For det første 
er den politiske representasjonsrelasjonen ofte svak, på den måten at 
politikere og innbyggere har nokså lite kontakt. I et samfunn av en viss 
størrelse har politikerne bare tid og kapasitet til å kjenne og snakke med 

en liten andel av befolkningen, og politikerne har derfor nødvendigvis 
begrenset informasjon om hvorfor velgerne har stemt på dem, hva vel- 
gerne ønsker, og hva de forventer av politikerne. Det er også bare en liten 
andel av befolkningen (2-3 prosent i Norge og Danmark) som er medlem 
i politiske partier. Det gjør at dialogen mellom folket og de folkevalgte 
kan bli sparsom, i hvert fall dersom politikerne selv ikke aktivt gjør noe 
for å ha kontakt med velgerne. Konsekvensen er i så fall at man ikke kan 
forvente at det skal være samklang mellom politikernes og innbyggernes 
politiske holdninger. 

For det andre er det en tendens til at politiske ledere oppleves å fjerne seg 
fra det folket de skal representere (Winsvold, Rose & Klausen, 2017). Noe 
av forklaringen på at det blir en slik opplevd avstand, kan ha å gjøre med 
utøvelsen av vervet som folkevalgt. De som velges til å være folkets repre- 
sentanter, får også ansvar for å fatte beslutninger. De tvinges til å tenke på 
hvordan det skal prioriteres mellom saker, de tilegner seg kunnskaper om 
og innsikt i hele kommunens virke, og de begynner kanskje å se pa seg selv 
som «kvalifiserte beslutningstakere», til forskjell fra «vanlige folk». 

Den stadige spenningen mellom demokrati og politisk ledelse viser seg 
blant annet ved at de demokratiske institusjonene er opptatt av å føre 
oppsyn med og begrense makten til de politiske lederne - for å sikre at 
de ikke går ut over det mandatet de er gitt av velgerne, og for å hindre at 
de misbruker den makten de har fått (Kane & Patapan, 2012). Riktignok 
bidrar demokratiet til å velge ut og gi autoritet til de politiske lederne, 
men gjennom demokratiske prosedyrer blir også de politiske lederne 
kontrollert og hindret i å ende med å utgjøre en selvsupplerende poli- 
tisk klasse ute av takt med befolkningens holdninger, ønsker og behov. 
I perioder hvor de politiske lederne opptrer litt for suverent og fjerner 
seg for mye fra folk, står populistiske bevegelser klar med kritikk av den 
politiske elitismen. Selv om dette kan tjene som et nødvendig korrektiv, 
bidrar ikke populismen nødvendigvis til å skape bedre kontakt og dialog 
mellom politiske ledere og folket som helhet. Populistiske ledere er ofte 
karismatiske personer som gjerne taler på vegne av folket, men som ikke 
nødvendigvis taler med folket (Stoker, 2019). 

Gitt at det - om enn i varierende grad — er et spenningsforhold mel- 
lom den demokratiske logikken som handler om å gi alle lik innflytelse, 

og den politiske lederskapslogikken som handler om a sikre noen fa 
utvalgte politisk handlekraft, melder spørsmålet seg om hvordan denne 
spenningen kan løses opp. Utviklingen av «samskapt politikk» (Ansell & 
Torfing, 2017) og «hybriddemokrati» (Sørensen & Torfing, 2019a) gir nye 
muligheter for å håndtere spenningen. Samskapt politikk er betegnelsen 
for nye måter å sikre input til de folkevalgtes politikkutvikling på gjen- 
nom intensivert dialog med innbyggere og relevante interessenter. Både 
norske og danske kommuner har eksperimentert med nye interaktive 
deltakelsesformer som bringer politikere og innbyggere sammen i krea- 
tive problemløsningsprosesser. Faktisk forsøker folkevalgte forsamlin- 
ger over hele verden å skape nye arenaer for innbyggerdialog (Beetham, 
2006; Neblo, Esterling & Laser, 2018). Et hybriddemokrati søker å knytte 
representativt demokrati sammen med nye former for direkte deltaker- 
demokratier basert på deliberasjon mellom innbyggere og politikere. Her 
er det typiske en åpen og søkende prosess hvor innbyggere og politikere 
i fellesskap utvikler nye forståelser av politiske problemer og utfordrin- 
ger som utgangspunkt for forslag til nye og innovative løsninger. Ram- 
men rundt prosessene er bestemt av folkevalgte organer, for eksempel 
kommunestyret, som også i siste instans tar stilling til de forslagene som 
fremmes. På den måten kan det, ifølge Sørensen og Torfing (2019b), over 
tid utvikle seg et fruktbart samspill mellom representative og deltakelses- 
baserte demokratiformer. 


Hvordan kan folk delta i politikkutviklingen 
mellom valg? 


Politisk valgte representanter stilles overfor den tilsynelatende umulige 
oppgaven å styre et folk som skal styre seg selv. I det videre viser vi hvor- 
dan valgte politikere forsøker å løse dette oppdraget ved - på den ene 
siden - å styre innenfor den representative styringskjeden som tillater 
folket å holde de folkevalgte til ansvar, og - på den andre siden — ved å 
styre i samarbeid og dialog med innbyggerne, hvilket sikrer at folket i 
større grad styrer seg selv, også i periodene mellom valg. 

Som nevnt innebærer den representative styringskjeden at folk gjen- 
nom valg utpeker representanter som kan styre på folkets vegne i en 

firearsperiode av gangen. Ved valg har hver enkelt innbygger som har 
nådd stemmerettsalderen, én stemme. På lokalt nivå betyr det at alle som 
er bosatt i en kommune, har akkurat like stor innflytelse over valget av 
representanter. Innbyggerne bruker den demokratiske styringsmulig- 
heten sin kun én gang hvert fjerde år, mens det mellom valg er de 
folkevalgte som driver samfunnsutviklingen og fatter beslutninger på 
innbyggernes vegne. Kontrakten med velgerne er at de folkevalgte etter 
beste evne skal forsøke å gjennomføre det programmet de har gått til valg 
på. Etter fire år vurderer velgerne om de mener politikerne har lykkes - og 
på den bakgrunn om de skal gi dem som har vært folkevalgt i perioden, 
fornyet tillit, eller om de skal stemme på noen andre. Men lokaldemo- 
kratiet utøves ikke bare gjennom den representative styringskjeden. For 
det første finnes det en rekke formelle ordninger for at innbyggerne skal 
kunne utøve innflytelse også i periodene mellom valg, og for det andre 
øver velgerne i praksis innflytelse også gjennom uformelle kanaler. I det 
videre skal vi kort skissere de mest brukte formelle og uformelle kanalene 
innbyggerne øver innflytelse gjennom i norske kommuner. Vi har også 
med noen eksempler fra danske kommuner. 


Lovfestede deltakelsesordninger 
I Norge er det lovfestet at innbyggerne skal involveres i lokal politikkutfor- 
ming i periodene mellom valg på tre måter: gjennom høringer, gjennom 
ordningen med innbyggerforslag og gjennom råd for særlige grupper. 
Disse ordningene gir innbyggerne mulighet for å komme med innspill 
på forskjellige trinn i politikkutformingsprosessen (illustrert i kapittel 1). 
Mens høringsinstituttet gir innbyggerne mulighet for å gi innspill til 
saker som allerede er på dagsordenen, så gir ordningen med innbygger- 
forslag mulighet til å sette saker på dagsordenen. Særgrupperådene åpner 
både for å sette dagsorden og for å komme med innspill til saker som 
politikerne eller administrasjonen har satt på dagsordenen. Ingen av de 
lovpålagte ordningene gir innbyggere noen beslutningsmyndighet. 
Høringsinstituttet åpner for at de som er berørt i en sak, skal ha mulig- 
het til å uttale seg i saken. På lokalt nivå er det lovfestet at for eksempel 
kommuneplanen, som legger rammer for kommunens politikk, skal ut på 

høring (plan- og bygningsloven, 2008, $ 11-14). Fordi hele befolkningen 
i en kommune potensielt er berørt av kommuneplanen, har hele befolk- 
ningen krav på å bli hørt. Høringer foregår på ulike måter. Det vanligste 
er å arrangere åpne folkemøter der alle innbyggerne i en kommune invi- 
teres til å møte opp og si hva de mener om for eksempel kommuneplanen 
eller en annen sak (Monkerud et al., 2016). 

Også når grensene for en kommune skal endres, for eksempel ved 
at den skal slå seg sammen med en annen kommune, sier loven at 
kommunestyret bør innhente innbyggernes synspunkter på forslag til 
grenseendring (inndelingsloven, 2002, $ 10). I forbindelse med kommune- 
reformen, som ble lansert i Norge i 2014, har kommunene hørt folket på 
ulike måter. I et flertall av kommunene ble det gjennomført rådgivende 
folkeavstemninger der man spurte innbyggerne om hvorvidt de ønsket 
å slå seg sammen eller ikke. Andre måter folket ble hørt på i kommune- 
sammenslåingsprosessen, var gjennom spørreundersøkelser eller gjen- 
nom folkemøter (Stigen, Kolltveit & Winsvold, 2018). 

Innbyggerforslag er en lovfestet rett som innbyggere i alle landets kom- 
muner og fylkeskommuner har til å få behandlet en sak i kommunestyret 
(kommuneloven, 2019, $39a). Det stilles visse krav for å få satt en sak 
på dagsordenen. For det første må forslagsstiller samle støtte i form av 
underskrifter fra minst 300 av kommunes innbyggere (500 i store kom- 
muner, 2 prosent av folketallet i små kommuner). For det andre kan ikke 
saken ha vært tatt opp i inneværende valgperiode. Dersom en sak inn- 
frir disse kravene, så plikter kommunestyret å behandle saken innen seks 
måneder. En evaluering av ordningen i 2010 viste at nesten 40 prosent av 
innbyggerforslagene ble avvist før de kom til behandling fordi de ikke 
innfridde lovens krav (Christensen et al., 2010). Ordningen ble likevel 
vurdert av både politikere og de innbyggerne som brukte den, som et 
positivt tilskudd til demokratiet, og som en sikkerhetskanal til bruk for 
innbyggerne når de ikke kunne få politikere direkte i tale. 

Råd for særlige grupper er kommunale råd som gjerne består av noen 
politikere fra kommunestyret og av representanter for en bestemt befolk- 
ningsgruppe. Tre slike råd er lovfestet: eldreråd, ungdomsråd og råd for 
mennesker med nedsatt funksjonsevne (kommuneloven, 2019, $ 5-12). 
I tillegg har en rekke kommuner et råd der innvandrere er spesielt 

representert (og som kan ga under navn som integreringsrad, mangfolds- 
rad eller innvandrerrad). Utover dette finnes det en rekke typer rad som 
er spesielle for hver enkelt kommune. Slike rad far alle saker som skal 
opp i kommunestyret, til høring, og rådene får mulighet til å uttale seg. 
Rådene kan også spille inn saker til kommunestyret, men kommune- 
styret har ingen plikt til å ta opp de sakene som spilles inn. En evalue- 
ring av ordningen i 2014 viser imidlertid at medlemmene av disse rådene 
opplever at de har ganske stor innflytelse, og at kommunestyret ofte tar 
hensyn til innspill de kommer med (Winsvold et al., 2014). 


Ordninger utenom de lovfestede 


I tillegg til de lovpålagte ordningene er det i mange kommuner innført 
ordninger som gjør at innbyggerne kan komme med innspill, enten til 
dagsordenen eller til hvordan oppgaver skal løses. Tabell 5.1 nedenfor 
viser hvor stor andel av de norske og danske kommunene som hadde inn- 
ført ulike typer ordninger i 2018. 

Tabell 5.1 Tiltak for å innhente innspill fra innbyggerne og legge til rette for delta- 


kelse. Prosent av kommunene som tilbød ulike tiltak i 2018. Kilde: Bentzen, Lo & 
Winsvold, 2019. 


Norge | Danmark 


Åpne møter, ut over planlovens minstekrav, der innbyggerne kan 60 71 
komme med innspill til politikkutvikling 


Ordninger eller arenaer som legger til rette for at innbyggerne kan 49 81 
involveres i diskusjoner om prioriteringer mellom ulike behov 


Prosedyre for regelmessig kontakt med frivillige organisasjoner og 44 67 
andre sivilsamfunnsaktører 


Digitale løsninger som innbyggerne bruker for å kommentere på 43 57 
politiske forslag 


Utvalg eller komiteer hvor både valgte politikere og andre 37 71 
(enkeltborgere, næringslivsrepresentanter, frivillige 
organisasjonsliv osv.) er fullverdige medlemmer 


Kommunedelsutvalg eller samarbeid med lokalt initierte lokalutvalg 17 51 
Deltakende budsjettering 3 17 
Utvalgsantall (N) 314 84 

To tendenser springer oss i øynene når vi kikker pa tabellen over delta- 
kelsestiltak. For det første har langt flere danske kommuner enn norske 
gjennomført slike tiltak. Vi kan bare spekulere i hva dette skyldes, men 
tidligere forskning har vist at det deliberative idealet, som innebærer at 
innbyggerne og politikere skal diskutere seg frem til omforente løsninger, 
står spesielt sterkt i Danmark (Aarts et al., 2014). 

For det andre viser tallene i tabell 5.1 tydelig at de fleste av disse ord- 
ningene gjør det mulig for innbyggerne å involvere seg på flere ulike tids- 
punkter i den politiske syklusen og i alle de tre lederskapsfunksjonene. 
Gjennom de ordningene som er listet opp i tabellen, vil innbyggere kunne 
bidra til å sette dagsorden, til å utvikle løsninger på saker som allerede er 
satt på dagsordenen, og til å mobilisere ressurser for å implementere løs- 
ninger. Intervjuer med politikere viser imidlertid at ordningene i praksis 
brukes stort sett som høringsinstrumenter (Klausen et al., 2013, Vabo & 
Winsvold, 2018). Videre viser intervjuer at politikerne er langt mer villige 
til å gi innbyggere innpass når det gjelder å foreslå mulige løsninger på 
problemer som allerede er satt på dagsordenen, enn når det gjelder å være 
med på å sette dagsorden (Vabo & Winsvold, 2019). 

Tabellen ovenfor gir et tidsbilde av hvilke typer ordninger som var 
utbredt i 2018. Bjerge (2019) har kartlagt hvilke deltakelsesordninger nye, 
sammenslåtte kommuner i Norge har vedtatt å innføre. Nye kommuner 
kan kanskje i særlig stor grad ha behov for tiltak som sikrer kontakt mel- 
lom politikerne og innbyggerne, fordi gamle kontaktmønstre blir brutt 
og endres når to eller flere enheter slår seg sammen til en ny og større 
enhet. Denne kartleggingen bærer uansett bud om hvordan man i kom- 
muner i fremtiden ser for seg at man skal løse spenningen mellom inn- 
byggerdeltakelse og politisk lederskap. I sin kartlegging skiller Bjerge 
mellom blant annet tiltak for deliberative ordninger, samstyring og delta- 
kende budsjettering. Hun finner at de 35 nye kommunene som i 2019 var 
besluttet etablert som følge av kommunereformen (ut fra 91 opprinnelige 
kommuner), innførte til sammen 55 ulike tiltak for innbyggerdeltakelse. 
Den vanligste formen for tiltak er deliberative ordninger, som er vedtatt 
innført i 29 av de nye kommunene. Åtte av 35 kommuner hadde planlagt å 
innføre tiltak for samstyring, herunder oppgaveutvalg, som var planlagt 
i fire nye kommuner. I omtrent halvparten (14 av 35) av kommunene var 

det planlagt innfort tiltak som har elementer av deltakende budsjette- 
ring i seg. I de fleste tilfellene dreier dette seg om nærmiljøutvalg som får 
overført noen ressurser som innbyggerne i et lokalområde kan disponere. 
Denne kartleggingen indikerer at mer omfattende innbyggerinvolvering 
kanskje er på vei i norske kommuner. 


Oppgaveutvalg: Politikere og innbyggere 

lager politikk sammen 

Etablering av oppgaveutvalg er et forsøk på nettopp å gi innbyggere større 
innflytelse, samtidig som de folkevalgte sikrer at de beholder den makten 
som er nødvendig for å kunne peile ut kursen for kommunen og initiere 
politisk endring. En slik ordning er, som vi har sett i kapittel 3, innført 
i blant annet den danske kommunen Gentofte og den tidligere norske 
kommunen Svelvik (nå del av nye Drammen kommune). Utvalgene 
oppnevnes av kommunestyret for en avgrenset tidsperiode, og de skal i 
løpet av denne perioden utarbeide forslag innenfor et bestemt politikk- 
felt. I oppgaveutvalgene sitter både valgte kommunestyrerepresentanter 
og innbyggere. Sammen med representanter for kommuneadministra- 
sjonen møtes utvalgene med jevne mellomrom og diskuterer seg frem til 
forslag som det så voteres over i kommunestyret. 

I teorien forener oppgaveutvalgene to forventninger. Forventningen 
om at innbyggerne i et demokrati skal styre seg selv, innfris fordi vanlige, 
menige innbyggere får være med på å utvikle politikk på et bestemt felt. 
Samtidig innfris forventningene til politisk lederskap gjennom represen- 
tativt demokrati ved at de valgte politikerne beholder makten, både til 
å sette dagsorden (det er kommunestyret som definerer hvilke temaer 
som skal utredes av oppgaveutvalg) og til å fatte beslutninger (forslagene 
stemmes over og vedtas i kommunestyret). De folkevalgte har dermed 
både hodet og halen på prosessen og sikrer representativitet i begge ender. 

Prinsipielt kan man innvende at verken selvstyre eller representativt 
styre realiseres fullt ut gjennom denne ordningen. Innbyggerne får ikke 
bestemme selv, de får bare komme med forslag, og representantene mis- 
ter i praksis noe makt fordi det ligger makt i saksforberedelse og formu- 
lering av forslag: Den som bestemmer hvordan en sak skal rammes inn 

og presenteres, legger foringer for hvilke losninger som virker rimelige 4 
velge. Gjennom ordningen med oppgaveutvalg får dermed innbyggerne 
noe mer makt, men kanskje ikke særlig mye, og politikerne avgir noe 
makt, men kanskje ikke særlig mye. Evalueringer av ordningene (Søren- 
sen & Torfing, 2019b) viser imidlertid at politikere og innbyggere i prak- 
sis opplever i nokså liten grad at det er noen konflikt mellom elementet 
av direkte demokrati, som oppgaveutvalg tilfører, og det representative 
demokratiet. De fleste politikere ser på utvalgene som en berikelse. Spe- 
sielt trekker de frem at utvalgene gir bedre beslutningsgrunnlag, og at 
bedre forankring i befolkningen gjør iverksettingen av det som vedtas, 
lettere. Flere politikere opplever at samarbeidet med innbyggerne gir 
dem et mer nyansert syn på hvordan ulike løsninger fungerer. I noen 
sammenhenger mener politikerne også at de løsningene de kommer frem 
til i oppgaveutvalgene, er mer oppfinnsomme, presise og kreative enn de 
løsningene de tror de ville ha klart å komme frem til dersom det var poli- 
tikerne alene som skulle utvikle dem. 

Noen utfordringer er det likevel. Særlig i den norske kommunen 
Svelvik har politikerne vært opptatt av at de i oppgaveutvalgene ikke skal 
gå ut over det mandatet de har fått fra sine velgere. Selv om politikerne 
«legger fra seg hatten som partipolitiker» når de arbeider i oppgaveutval- 
gene, som en av politikerne uttrykker det, så er partiprogrammet førende 
for hvilke forslag de kan stille seg bak. En annen utfordring er at slikt 
samarbeid har som premiss at deltakerne skal klare å komme til enig- 
het om et sett av løsninger (se kapittel 2). I tillegg til at man må klare å 
etablere et godt samarbeidsklima, så er det, ifølge politikerne i Svelvik, 
en forutsetning at det ikke er altfor stor politisk uenighet på det feltet 
man skal utarbeide forslag på. I den danske kommunen Gentofte er poli- 
tikerne mer villige til å slippe innbyggere inn i politikkutviklingsproses- 
ser, også der det er stor politisk uenighet. De har erfart at det å involvere 
innbyggere kan bidra til at en fastlåst prosess beveger seg videre, blant 
annet fordi politikerne angivelig «oppfører seg mer anstendig» med inn- 
byggerne til stede. Tilbakevendende og symbolske uenigheter legges til 
side, og politikerne blir opptatt av å få dialog med både innbyggerne og 
hverandre. Enkelte politikere mener likevel at oppgaveutvalgene hindrer 
reelle politiske uenigheter i å komme til overflaten, og at det blir skapt en 

slags tvungen konsensus fordi politikere ikke helt tor å være uenige med 
innbyggerne i utvalget. Videre er noen som anser det som et problem at 
innbyggerne ikke får være med på å sette dagsorden, mens andre politi- 
kere vurderer akkurat det som en betingelse for at de skal våge å slippe 
innbyggerne så tett innpå politikkutviklingen. Dersom politikerne gir 
fra seg makten til å sette dagsorden, vil det kunne bli vanskelig å følge 
opp den kontrakten de opplever at de har inngått med velgerne sine på 
valgdagen. 

Langt på vei ser det ut til at oppgaveutvalg faktisk inkluderer innbyg- 
gerne i politikkutformingen, men først og fremst når det gjelder å finne 
løsninger på problemer som allerede er satt på dagsordenen. Dagsorden- 
setting holder politikerne for seg selv, både i Gentofte og Svelvik. 


Hvordan deltar folk mellom valg? 


Oppgaveutvalg er en formell kanal for medvirkning. Denne kanalen er 
initiert, etablert og driftet av kommunen. Deltakelse kan imidlertid også 
skje gjennom kanaler som ikke er etablert i regi av kommunen. Demon- 
strasjoner, underskriftskampanjer og aksjoner er eksempler på slike 
kanaler. Videre kan deltakelse skje ved at folk eller grupper tar kontakt 
med politikere på eget initiativ for å diskutere eller si ifra om noe. 

Det er både fordeler og ulemper med formelle kanaler. En fordel med 
formelle kanaler er at innspill som kommer gjennom slike kanaler, oftere 
blir registrert, og at det dermed er synlig for alle hvilke innspill som 
påvirker en beslutning, samt hvem disse innspillene kommer fra. Der- 
som en innbygger helt uformelt stopper ordføreren på gaten i et forsøk på 
å påvirke, vil ikke dette forsøket på påvirkning registreres noe sted. Man 
kan tenke seg at ressurssterke aktører lett vil kunne påvirke uformelt og 
dermed få uforholdsmessig stor innflytelse. Uformell påvirkning har med 
andre ord større sannsynlighet for å skje i lukkede, ikke offentlige rom 
(se kapittel 4). Imidlertid er en ulempe med formelle tiltak at det er kom- 
munen, og ikke folk selv, som har identifisert saken de vil ha innspill til, 
og kanskje er det ikke akkurat denne saken som ligger innbyggerne på 
hjertet. Engasjementet i egeninitiert deltakelse er derfor ofte mye sterkere, 

mens det kan være vanskelig å få folk til å stille opp når kommunen invi- 
terer (Klausen et al., 2013). 

Både formelle og uformelle kanaler for deltakelse kan likevel bidra til 
at styringen av samfunnet i større grad involverer innbyggere — hvor poli- 
tikken ikke bare utøves av et smalt sjikt av valgte politikere, men hvor et 
bredere lag av befolkningen deltar i alle ledd i den politiske styringen, 
som i å sette dagsorden, i å finne løsninger og i å mobilisere ressurser. Det 
finnes ikke tall som viser hvor i den politiske prosessen folk deltar, men 
det finnes tall som viser hvilke kanaler folk deltar gjennom. Tabell 5.2 
viser hvor stor andel av innbyggerne som oppga at de hadde deltatt på 
ulike måter for å påvirke kommunalpolitiske beslutninger. Slike tall sam- 
les inn etter hvert kommunevalg. Tallene i tabellen er fra 2015, men det 
har vært lite variasjon de siste 20 årene (Winsvold, Rose & Klausen, 2017). 
Tabell 5.2 Prosentandel av befolkningen som i løpet av de siste fire årene har gjort 


ulike aktiviteter for å påvirke beslutninger i kommunen de bor i. N = 1340. 
Kilde: Winsvold, Rose & Klausen 2017, S. 152-153. 


Form for deltakelse Andel i prosent 
Skrevet under på opprop, underskriftskampanje 33 
Tatt kontakt med lokal politiker 25 
Deltatt i møte om en sak 23 
Tatt opp sak i parti, fagforening eller organisasjon 17 
Aksjon, protestmøte, demonstrasjon 16 
Skrevet i avisen, henvendt seg til media 11 
Vært til stede i kommunestyremøte 10 


Noen av disse deltakelsesformene er åpenbart initiert av folk selv, mens 
andre også kan være initiert av kommunen. Det er verdt å merke seg at 
én av fem innbyggere oppgir at de har tatt kontakt med en lokal politi- 
ker for å påvirke beslutninger i løpet av de siste fire år. Denne tendensen 
speiler seg i politikernes rapporterte kontakt med innbyggerne. I Norge 
oppgir 67 prosent av politikerne at de minst ukentlig er i kontakt med 
innbyggere om politiske spørsmål. I Danmark er tallet enda høyere. Her 
oppgir 80 prosent at de minst ukentlig er i kontakt med innbyggere (Vabo 
& Winsvold, 2019). 

Det har vært argumentert for at det viktigste med kanaler for innbygger- 
medvirkning ikke egentlig er at de brukes, men at de finnes og kan bru- 
kes dersom folk skulle oppleve det nodvendig (Hibbing & Theiss-Morse, 
2011). Et representativt demokrati innebærer jo faktisk at folk overlater til 
sine valgte representanter å fatte beslutninger. Hvis folk stoler på politi- 
kerne og mener at de gjør en god jobb med å representere dem, er det ikke 
sikkert at de vil ha behov for å komme med innspill eller protester. I det 
øyeblikket folk ikke lenger er fornøyd eller mener at politikken kunne ha 
blitt enda bedre, og dersom de har en idé for hvordan dette kan gjøres, 
er det imidlertid viktig at slike kanaler finnes og kan brukes. Kanaler for 
deltakelse kan dermed ses på som en slags sikkerhetsventil. Når de ikke 
blir brukt, kan det være et tegn på at folk er fornøyd, men det kan også 
være et tegn på at kanalen ikke er egnet. En forutsetning for at politikerne 
skal kunne tolke manglende engasjement som et tegn på tilfredshet, er 
at folk kjenner til mulighetene, og at kanalene er enkle å bruke - altså at 
terskelen er lav (Klausen et al., 2013). 


Er samskapt politikk mer demokratisk? 


Spørsmålet er så om tettere kontakt mellom politikere og innbyggere i 
politikkutviklingen gjør demokratiet mer demokratisk. For å kunne vur- 
dere verdien av slikt samarbeid har ulike forfattere fremsatt forskjellige 
kriterier som må innfris for at politikkutvikling skal kunne sies å foregå 
på en demokratisk måte. Det kriteriet som oftest går igjen i litteraturen, 
er inklusjon (Rowe & Frewer, 2004; Abelson & Gauvin, 2006; Dalton, 
2006; Papodopoulos & Warin. 2007; Fung, 2008; Smith, 2009; Michels, 
2011; Geissel, 2012). Deltakelsen må være inkluderende på den måten at 
stemmer fra alle samfunnslag og sosiale grupper blir hørt, og slik at ikke 
visse grupper blir marginalisert eller ekskludert. Andre viktige kriterier 
er at deltakelsen er meningsfull — altså at den handler om ting som er vik- 
tig for folk, at det å delta faktisk får betydning (Fung, 2008; Smith, 2009; 
Michels, 2011), og at folk har innsyn i hvordan beslutningsprosesser er 
organisert og i betingelsene for deltakelsen (Dalton, 2006; Geissel, 2012). 

Valg innfrir disse kriteriene, men i hvilken grad gjør ulike former for 
innbyggerdeltakelse det? Undersøkelser av medvirkningstiltak i norske 

kommuner viser at disse noen ganger oppleves som lite meningsfulle og 
ugjennomsiktige, men at dette kan betes pa ved at kommunen eller poli- 
tikerne pa forhand tydeliggjor premissene for deltakelsen, altsa hva folk 
kan forvente a ha innflytelse over, hvor mye innflytelse innspillene deres 
far, og hvordan innspillene behandles og brukes i beslutningsprosessen 
(Christensen et al., 2010; Klausen & Arnesen et al., 2013; Vabo & Winsvold, 
2018). Innbyggerdeltakelse utenom valg har vært særlig kritisert for ikke å 
innfri kravet til inklusjon. Når innbyggere blir invitert til å være med på å 
utforme politikken innenfor et felt, så blir flere stemmer hørt enn dersom 
politikerne gjorde dette alene. Men hvilke stemmer blir hørt? Den repre- 
sentative styringskjeden har den fordelen at alle stemmer teller likt når 
kandidater skal utpekes. Ved deltakelse i politikkutforming er det der- 
imot bare de som deltar, som får innflytelse. Sikrer så deltakelse utenom 
valgkanalen at «folket» får være med på å styre? Og bidrar denne formen 
for involvering av innbyggere til at politikken blir mer demokratisk? 

Kort fortalt sikrer deltakelse utenom valgkanalen bredere folkelig sty- 
ring i den forstand at en større del av «folket» og flere av folks synspunk- 
ter legges til grunn for politiske vurderinger og vedtak. Mer representativ 
blir styringen imidlertid ikke. For det første er de som allerede er knyttet 
til et bestemt parti, svært overrepresentert i deltakelse, også mellom valg. 
Det er altså de som allerede er politisk aktive på en eller annen måte, som 
i størst grad deltar i politikkutforming utenom valg. For det andre er slik 
deltakelse — også nar man ser bort fra partimedlemskap - sterkt knyttet 
til utdanning. De med høy utdanning deltar altså mer enn de med lav 
utdanning (Winsvold et al., 2017). Det betyr at innbyggere med lav utdan- 
ning og uten partitilknytning er underrepresentert i deltakelse mellom 
valg. Det er akkurat den samme skjevheten i representasjon som vi finner 
ved valg. Dermed bidrar deltakelsen utenom valg til å gjøre representa- 
sjonen enda skjevere, fordi den gir dem som allerede deltar, ytterligere 
muligheter til å påvirke. 

Bildet er imidlertid mer nyansert. For det første blir tilfanget av folk 
som deltar utenom valg, påvirket av hvordan innbyggere blir rekruttert 
til slik deltakelse. Skjevest blir deltakelsen når deltakerne er fullt ut selv- 
rekruttert, altså når det er fritt frem for hvem som helst å delta, og når 
kommunen ikke gjør noen forsøk på å nå bestemte grupper. Deltakelsen 

kan bli mindre skjev dersom kommunen bestreber seg pa 4 na grupper 
som man ellers ofte ikke far i tale, eller grupper som er særlig berørt. 
Hvem man ønsker å rekruttere, kan man ta stilling til i kommunen, og 
man kan velge å prioritere dem man ellers ikke ville ha hørt fra. 

For det andre kan folk - på samme måte som politikere — representere 
flere og andre enn seg selv. I ideen om bred deltakelse ligger det en anta- 
kelse om at folk som deltar i politikkutforming uten å være valgt inn i 
kommunestyret, gjør det fordi de selv er berørt, og fordi de vil bidra med 
sitt perspektiv. Når vi ved hjelp av innbyggerundersøkelser måler hva 
som kjennetegner dem som deltar politisk utenom valg, så ser vi at de ofte 
er ressurssterke, godt voksne mennesker som allerede er politisk aktive. 
Dette er altså akkurat den samme gjengen som de som sitter i kommune- 
styret. Men i mange sammenhenger møter ikke disse innbyggerne opp 
kun på egne vegne. De kommer på vegne av noen andre, og gjerne på 
vegne av en gruppe mennesker som har liten mulighet til å representere 
seg selv, på vegne av bygda de bor i, som FAU-representant på vegne av 
foreldrene på skolen, som foreldre på vegne av funksjonshemmede barn, 
eller som barn på vegne av pleietrengende foreldre. Slik sett blir inn- 
byggere som deltar i politikkutforming mellom valg, gjerne også repre- 
sentanter, selv om de ikke er valgt og ikke kan avsettes på samme måte 
som de folkevalgte politikerne kan. Innbyggere som deltar mellom valg, 
opptrer altså ofte som representanter for en bestemt gruppe, og dermed 
blir representasjonen mindre skjev enn den kan se ut på overflaten: Den 
50 år gamle høyt utdannede mannen som avtegner seg i statistikken som 
den gjennomsnittlige deltakeren, er også far til en funksjonshemmet ten- 
åring, ishockeyentusiast og sønn til en pleietrengende far. Gjennom ham 
blir dermed interessene til disse innbyggerne - eventuelt gruppene av 
innbyggere — representert. 


Kan spenningen mellom representasjon 
og deltakelse løses? 


Som dette kapitlet viser, utsettes lokale folkevalgte for kryssende forvent- 
ninger. På den ene siden forventes de folkevalgte å innfri den representa- 
tive styringskjedens krav til å forvalte mandatet de har fått ved valg, som 

inneberer a vere tro mot partiprogrammet de er valgt inn pa. Pa den 
andre siden forventes de å lytte til innbyggerne mellom valg og potensielt 
fravike mandatet som partiprogrammet ga, dersom de vurderer det som 
riktig. Folket skal styre seg selv, men de har samtidig bedt politikerne 
om å styre på deres vegne. Politikerrollen innebærer å håndtere denne 
balansen mellom å styre på bakgrunn av et mandat og å lytte og justere 
egne standpunkter etter det som sies. I noen tilfeller blir denne balanse- 
gangen umulig. En politiker som er valgt inn for å representere en liste 
som slåss for å opprettholde grendeskolen, og som så, etter samtale med 
skolens ansatte, kanskje opplever det som mest riktig å legge ned skolen 
likevel, vil ikke kunne innfri begge forventninger samtidig. I slike tilfeller 
må den enkelte representanten velge om hun vil utøve mandatet hun fikk 
av velgerne og stemme for å bevare skolen, eller om hun vil lytte til de 
ansatte og dermed bryte løftet som ble gitt på valgdagen. Hvilken av disse 
to handlingene vil i størst grad samsvare med å «la folket styre seg selv»? 
Hva er mest demokratisk? Dette finnes det ingen enkle svar på. 

Konflikten mellom det å skulle styre på folkets vegne samtidig som man 
skal lede, blir satt på spissen når de folkevalgte er uenige med innbyggerne 
om hva som er den beste løsningen. Kommunesammenslåingsprosessen, 
som ble igangsatt under Solberg-regjeringen i 2014, ga eksempler på dette. 
I flere kommuner ønsket politikerne en sammenslåing, men innbyggerne 
sa nei i folkeavstemning. I de fleste tilfeller valgte politikerne å la fol- 
ket styre seg selv. De lyttet til hva folk sa og lot dem bestemme. I denne 
saken fikk det å lytte til folkeavstemningsresultatet presedens (Folkestad 
et al., 2019), men i mange andre og kanskje mindre saker er det ikke slik. 
Avveiningen mellom å lytte til innbyggerne og å lede kommer også ofte 
til syne i nedleggingssaker. Nedlegging skjer gjerne som en konsekvens 
av økonomisk nødvendighet, og de som berøres, er sterkt imot, mens de 
som ikke berøres, er likegyldige. I slike tilfeller, når utfallet av en sak er 
gitt på forhånd, kan det være ekstra vanskelig å skulle lytte. 

Det å styre på folks vegne kan altså innebære å ta det folk ønsker, til 
følge, eller å gjøre egne vurderinger av hva som gagner folket best på lang 
sikt. Folkevalgte vekter de to hensynene ulikt, men de fleste gjør begge 
typer vurderinger i alle saker som de fatter beslutning i. I ordførerin- 
tervjuet som følger etter dette kapitlet, skal vi se hvordan politikerne i 

Nedre Eiker vektet folkets mening mot det de oppfattet som en økono- 
misk nødvendighet. 

Når det er sagt, så er det ikke sikkert at det samtidig å skulle lytte og å 
skulle lede alltid trenger å være så vanskelig. Politikere vi har intervjuet 
oppgir at de i de fleste saker synes det er lett å styre etter sitt partipolitiske 
kompass, og innspill folk kommer med, endrer ikke kursen radikalt, men 
kan bidra til å justere den. Videre er det som oftest ingen stor motsetning 
mellom det politikere mener og det folk mener. Folkevalgte er jo også folk. 
De er bosatt i kommunen, de har familie, venner og kanskje jobb i nær- 
miljøet, og de er stort sett bredt orientert om hva som rører seg i kommu- 
nen. Vi har, som velgere, gitt dem tillit og pekt dem ut til å fatte beslutninger 
på våre vegne, nettopp fordi vi tror at de kan representere våre interesser på 
en god måte, noe de fleste politikere kan. Folkevalgte har likevel mye å lære, 
fordi det med nødvendighet ligger mer kunnskap og flere ideer i befolknin- 
gen som helhet, enn i kommunestyresalen eller i kommunens administra- 
sjon. De fleste politikere vet dette, og de er stadig på jakt etter å få vite hva 
folk mener og tenker om hvordan kommunepolitikken kan gjøres bedre. 

Tekst: Marte Winsvold. Intervju foretatt 16. oktober 2019. 


Innbyggerne i Nedre Eiker stemte nei til kommunesammenslåing, 

men kommunestyret besluttet likevel at kommunen skulle bli en del av 
nye Drammen fra 1. januar 2020. I dette intervjuet forklarer tidligere 
ordfører Bent Inge Bye hvorfor. 


FOLKEAVSTEMNING: «Er et så komplisert spørsmål som kommunesammenslåing 


egnet for en folkeavstemning? Jeg er veldig usikker», sier tidligere ordfører i Nedre 
Eiker, Bent Inge Bye. (Foto: Torbjørn Tandberg. Bildet er gjengitt med tillatelse og 
omfattes ikke av bokens lisens.) 


Da Nedre Eiker skulle utrede muligheten for kommunesammenslåing, 
gjennomførte kommunen en innbyggerundersøkelse som viste at 54 pro- 
sent av innbyggerne var for sammenslåing. Siden flertallet for sammen- 
slåing var så knapt, bestemte kommunestyret at de skulle legge spørsmålet 
ut til folkeavstemning for å få et bedre grunnlag å fatte beslutning på. 
«Resultatet av folkeavstemningen ble at 55 prosent sa nei, og 44 prosent sa 

ja, sa det var ganske ‘close’», forteller Bye, «men valgdeltakelsen var veldig 
lav, pa bare 30 prosent. Da kan man spørre seg, og det var det mange som 
gjorde: ‘Er dette egentlig et uttrykk for innbyggernes vilje?’». 


Folkevilje eller valgløfter 


Nedre Eiker har i mange år slitt med dårlig økonomi og sto på ROBEK- 
listen, og slik ordføreren oppfattet situasjonen, kom politikerne i Nedre 
Eiker i et dilemma. De valgte å si ja til sammenslåing for at de skulle klare 
å innfri valgløftene de hadde gitt innbyggerne: 

«I Nedre Eiker, som i alle andre kommuner, legger de politiske parti- 
ene frem valgprogram når de går til valg, og det er jo førende for hvilke 
løfter du må prøve å innfri overfor innbyggerne», sier Bye. «For vårt ved- 
kommende så var et av de viktigste momentene nytt sykehjem. Det har 
stått på agendaen for de politiske partiene gjennom flere valg, men vi har 
ikke klart å realisere det fordi vi har hatt så anstrengt økonomi.» 

Da folkeavstemningen ga et nei-flertall, ba kommunestyret rådmannen 
om å se på hvordan Nedre Eiker kunne klare å finansiere de nødvendige 
investeringene, blant annet nytt sykehjem, dersom de ble stående alene. 
Nedre Eiker hadde ikke egenkapital å skyte inn i investeringer. Alle tunge 
investeringer måtte lånefinansieres 100 prosent, og fordi kommunen sto i 
ROBEK-registeret på den tiden, hadde den ikke anledning til å ta opp lån. 
Stortinget endret dessuten kriteriene for beregning av rammetilskuddet 
til kommunene. Da statsbudsjettet for 2016 ble lagt frem, viste det seg at 
endringene slo negativt ut for Nedre Eiker. Den beregnede veksten i frie 
inntekter dekket ikke opp for den beregnede lønns- og prisutviklingen. 
«Rådmannens svar var at eneste mulighet for å gi velgerne det vi hadde 
lovet, var å innføre eiendomsskatt og å skyte ut tunge investeringer, blant 
annet nytt sykehjem. Dette sa de politiske partiene nei til. Så hva skulle 
vi gjøre da?» spør Bye. 

Han beskriver det som en umulig situasjon. «Vi sto med valget mellom 
å gå inn i en ny kommune, mot innbyggernes vilje — slik den ble uttrykt 
i folkeavstemningen - og ikke å ta på oss de forpliktelsene som vi hadde 
lovet innbyggerne, og som det var stort behov for.» 

I denne situasjonen var det nodvendig a ta politisk lederskap, mener 
Bye. «Du må på ett eller annet tidspunkt ta ansvar. Du kan ikke skyve 
problemet foran deg - ikke når du sitter og skal styre en kommune, for 
problemene bare hoper seg opp, og den bølgen du har skjøvet foran deg, 
den får du over deg, for problemene forsvinner ikke. Sykehjem var et 
påtrengende behov, men den eneste måten å realisere det på var ved å slå 
seg sammen eller å innføre eiendomsskatt. Du kan ikke si til folk som 
ikke får sykehjemsplass, at dessverre, du får ikke sykehjemsplass, men du 
bor fortsatt i din egen kommune. Det hjelper ikke om du er aldri så glad 
i kommunen dersom du ikke kan gi den velferden til innbyggerne som 
de trenger.» 


Folkeavstemning egnet? 


Bye synes likevel at det å gå imot resultatet av folkeavstemningen var et 
vanskelig valg å ta. Han var også selv i utgangspunktet imot sammenslåing. 

«I Nedre Eiker, som i de fleste andre kommuner, er det stor grad av 
patriotisme. Folk er jo glad i kommunen sin. Den patriotismen og den 
kjærligheten folk har til kommunen, stilt opp mot de økonomiske realite- 
tene, det er det som er vanskelig. Men når den økonomiske realiteten var 
at viikke klarte å innfri de valgløftene vi hadde gitt, så sier noen at du må 
vise politisk lederskap. Andre sier at du er en sviker», forteller han. 

I Nedre Eiker har de i ettertid diskutert hvorvidt folkeavstemning er 
en god måte å høre folket på. «Dette handler jo om følelser opp mot øko- 
nomi», sier Bye, «og folk setter seg jo ikke ned og ser på det økonomiske 
grunnlaget og hvordan vi skal finansiere velferden vår. Spørsmålet er så 
omfattende og har så store konsekvenser på mange forskjellige områ- 
der. Er et så komplisert spørsmål som kommunesammenslåing egnet 
for en folkeavstemning? Jeg er veldig usikker. Og det gjelder ikke bare 
kommunesammenslåing. Du gir jo politikere et mandat gjennom valg - 
og så får du da stole på at de gjør det som velgerne har stemt dem fram for. 
De fleste velgere leser valgprogrammene og har tillit til enkeltpersoner, 
men skal du gå bort fra det og si at man skal ha avstemninger for å se hva 
velgere mener om enkeltsaker? Jeg er i tvil om det er riktig», sier han. 

Den tidligere ordføreren tror det er blitt vanskeligere å være politiker 
fordi sosiale medier bygger opinion rundt enkeltsaker: 

«Det øves veldig stort press på politikere i perioden. Så det å få manøv- 
rert i det politiske landskapet, det er blitt mye vanskeligere. Nå opplever 
du at det bygges opp pressgrupper, og jeg må si at det har ikke bare vært 
hyggelig å være politiker etter at vi fattet vedtak om sammenslåing. Du 
blir stemplet, og det går i retning av trakassering. Man blir kalt for sviker 
og judas når man er ute og handler», forteller han og fortsetter: «Det er 
klart at man skjønner at folk mobiliserer mot sammenslåing, fordi det 
ligger så mye følelser i dette - hvilken kommune man hører til i. Og uan- 
sett hvordan vi hadde gått frem, folkeavstemning eller ikke, så ville det 
blitt bråk. Men jeg tror nok at mange politikere føler presset, og noen sier 
at dette orker de ikke mer.» 


Engasjere folk på nye måter 


Bye har vært involvert i nye Drammen som leder av fellesnemnda, og der 
har de jobbet med å få til møtefora og møteplasser ute i den nye storkom- 
munen. Nye Drammen er delt inn i ti deler, og i hver av delene skal det 
være et nærmiljøutvalg der det skal sitte fire politikere, fire representan- 
ter fra valgte organisasjoner i området og fire innbyggere som velges på 
allmøte. Nærmiljøutvalgene skal gi tilbakemeldinger og være lytteposter 
ute i nærmiljøet. De fire politikerne skal være representanter for de ulike 
hovedutvalgene, og tanken er at de dermed vil kunne svare på spørsmål 
og formidle politikk om hvert sitt felt, og at de vil kunne bringe innspill 
fra nærområdene tilbake til kommunestyret. 

Bye mener politikerne må ta inn over seg at partienes rolle er endret, 
og at mindre engasjement kanaliseres gjennom de politiske partiene. Han 
sier det slik: 

«I Arbeiderpartiet, som jeg representerer ... dersom det var holdnin- 
ger ute i bygda, så kom de til uttrykk i representantskapet. I mine yngre 
dager var det stort fremmøte og engasjement på partimøtene. Vi hadde 
aktive arbeiderlag i flere deler av kommunen. Jeg tror vi bare må innse at 
partienes rolle ikke er hva den var. I dag har vi ett lag i Nedre Eiker, og det 

er ikke bare oss, oppslutningen er mye svakere om de politiske partiene 
generelt. Partiene har ikke den vitaliteten de en gang hadde, og rekrutte- 
ringsbasen er annerledes og mye vanskeligere enn tidligere. Så man ma 
tenke helt annerledes. Det er en utfordring for lokaldemokratiet. 

Abstract: In this chapter we sum up and conclude the book. In the first part we 
summarize the four paradoxes that have structured the book. The four paradoxes 
relate to conflict, administration, openness and democracy. We then discuss the 
national Norwegian framework for local government, and to what extent and 
how changes in for example national legislation can influence on the paradoxes 
and the tensions related to them. The third and last section focusses on the local 
level, and discusses how political leaders, individually as well as a collective, can 
strengthen their political leadership through different activities at different are- 
nas for learning. In a brief and subsequent chapter, we give a practical example 
on how this may be organized. 


Keywords: political leadership, local government, learning 


Introduksjon 


Gjennom å være valgt av folket i demokratiske valg er de folkevalgte for- 
melle lederskikkelser i politikkens verden. Men mange folkevalgte opp- 
lever seg ikke nødvendigvis som politiske ledere, og de opplever heller 
ikke at de lykkes med å utøve sitt politiske lederskap, i betydningen at 
de faktisk bidrar til å lose lokalsamfunnets problemer og utfordringer. 


Sitering av denne artikkelen: Røiseland, A., Sørsensen, E. & Torfing, J. (2020). Refleksjoner rundt para- 
dokser, lederskap og læring. I A. Røiseland & S. I. Vabo (Red.), Folkevalgt og politisk leder (Kap. 6, 
s. 146-176). Oslo: Cappelen Damm Akademisk. https://doi.org/10.23865/noasp.80.ch6 

Lisens: CC BY-ND 4.0. 

Som vi har sett i kapitlene foran, pavirkes det lokale politiske lederskapet 
i kommunene av nasjonale rammebetingelser, samtidig som det varierer 
fra kommune til kommune og fra person til person, på tross av at de for- 
melle rammebetingelsene er omtrent de samme. Dette kan tolkes som et 
uttrykk for at det å være valgt, ikke i seg selv er noen garanti for å bli en 
vellykket politisk leder. 

Denne boken har vært organisert rundt fire paradokser knyttet til 
politisk lederskap som vi kan observere i norsk lokalpolitikk. Disse para- 
doksene er etter vår oppfatning nyttige innganger til å diskutere politisk 
lederskap og hvordan det kan utvikles videre. Det finnes ingen entydig 
oppskrift eller standard for hvordan politisk lederskap skal utøves. Først 
og fremst handler utvikling av politisk lederskap om refleksjon og dis- 
kusjon blant aktørene selv, det vil si blant folkevalgte politikere. Hen- 
sikten med dette kapitlet er først å summere opp bokens innhold samt 
å diskutere hvordan de fire paradoksene henger sammen. Deretter dis- 
kuterer vi i hvilken grad og på hvilken måte de fire paradoksene viser 
til endringsbehov når det gjelder nasjonale rammebetingelser for lokalt 
politisk lederskap i Norge. Denne diskusjonen handler om de formelle 
rammene for kommunal virksomhet og lokalt politisk lederskap, men vi 
vil også peke på betydningen av uformelle rammebetingelser i form av 
forestillinger om og holdninger til politisk lederskap. 

Politisk lederskap er imidlertid ikke bare et spørsmål om ytre ramme- 
betingelser. Det handler også om lokal bevisstgjøring, tilrettelegging og 
hvordan folkevalgte velger å fylle sine verv. I kapitlets tredje del disku- 
terer vi hvilke lokale læringsarenaer som står til disposisjon for norske 
lokalpolitikere, og hvordan et kommunestyre kan angripe behovet for å 
utvikle det lokalpolitiske lederskapet. 


Fire paradokser 


I innledningskapitlet forklarte vi ordet «paradoks» som noe fornuft- 
stridig, som ved nærmere ettertanke likevel viser seg å inneholde en viss 
sannhet. For eksempel kan det tenkes at det som i første omgang ser ut til 
å stride mot fornuften, egentlig viser seg å representere en verdikonflikt 

eller en spenning mellom ulike hensyn, og at det derfor ikke er sa uventet 
og fornuftstridig likevel. De forutgående kapitlene har alle hatt som sikte- 
mål å forklare de fire omtalte paradoksene gjennom å utforske hvorfor 
ting fremstår som de gjør. I det følgende skal vi kort oppsummere hvert 
av de fire paradoksene. 

«Konfliktparadokset» tok utgangspunkt i den enkle observasjonen 
som viste at mens de fleste norske kommuner styres etter en konsensus- 
orientert formannskapsmodell, så preges norsk kommunepolitikk i stor 
grad av konflikt mellom politiske grupperinger og partier. I kapittel 2 
ble dette paradokset forklart gjennom å vise til at et demokratisk system 
fundert på representasjon, valgkamp og valg, forutsetter synliggjøring av 
interessekonflikter. Derfor er det ikke så rart at formannskapsmodellen i 
praksis fylles med konflikt, selv om modellen som sådan ikke er tilrette- 
lagt for dette. Det som likevel fremstår som en utfordring for lokale poli- 
tiske ledere, er å finne en god balanse mellom konflikt og konsensus. 
Kapittel 2 ga flere eksempler på kommuner som tilsynelatende har funnet 
denne balansen, og på kommuner som ikke har lykkes med å balansere 
de to hensynene på en konstruktiv måte. 

«Administrasjonsparadokset» handlet helt enkelt om at mens politiske 
ledere i et demokrati er forventet å være involvert i alle prosesser med 
relevans for offentlig politikk, så er norske kommunepolitikere i stor grad 
henvist til å ta stilling til forslag og utredninger som en eksperttung admi- 
nistrasjon har stått bak. Norske kommunepolitikere er med andre ord 
lite involvert i de delene av politikkutformingsprosessen der problemer 
forstås, defineres og utredes, og der alternative løsninger blir formulert. 
I utforskningen av administrasjonsparadokset ble det i kapittel 3 pekt på 
at det tydelige skillet mellom administrasjon og politikk som vi finner 
i norske kommuner, og som er opphavet til paradokset, var en villet og 
bevisst politikk fra Stortingets side da kommuneloven gjennomgikk en 
omfattende revisjon tidlig på 1990-tallet. En viktig bakgrunn var behovet 
for å legge til rette for en mer profesjonalisert og tydeligere administra- 
tiv ledelse. Ideen om at politikk og administrasjon skulle skilles tydelig 
fra hverandre, ble ytterligere forsterket gjennom KS sin visualisering av 
prinsippet i form av den såkalte timeglassmodellen. I kapittel 3 viste vi at 
administrasjonsparadokset følger av de lovmessige rammene for norske 

kommuner, og at Norge her har valgt en annen modell enn Danmark, 
der ordføreren også innehar mange av de funksjonene som den norske 
kommunedirektøren (rådmannen) har. Men kapitlet viste også at selv om 
det norske systemet bygger på overordnede ideer om et tydelig skille mel- 
lom politikk og administrasjon, preges norske kommuner i det daglige av 
en mer pragmatisk tilnærming, spesielt når det gjelder forholdet mellom 
ordfører og kommunedirektør. Kapitlet viste også at ulike kommuner har 
ulike måter å forholde seg til skillet mellom politikk og administrasjon 
på, og at det, innenfor rammen av nasjonal lovgivning, finnes spillerom 
for lokale tilpasninger. 

«Åpenhetsparadokset» tok utgangspunkt i det norske kravet om møte- 
offentlighet i alle kommunale politiske organer, og det handlet om en 
motsetning mellom disse reglene og det faktiske resultatet av dem. Mer 
konkret ble det i kapittel 4 argumentert for at de norske reglene for møte- 
offentlighet ikke nødvendigvis leder til mer åpenhet, men snarere til at de 
innledende diskusjonene av en sak - som vi omtalte som «arbeidsmøter» 
- forsvinner ut av det formelle styringssystemet og inn i partimøter og 
gruppemøter. Åpenhet er en åpenbar og viktig demokratisk verdi, men 
som vi var inne på i kapittel 4, så kan også motsatsen — lukkede prosesser 
og møter - iblant være forsvarlig og viktig, også i et demokrati. Dette inne- 
bærer at ethvert demokratisk system trenger å finne en rimelig balanse 
mellom åpenhet og lukkethet. Konkret, når det gjelder møteoffentlighet, 
har Norge valgt en radikal løsning der alle kommunale politiske møter er 
åpne for offentligheten, mens Danmark og mange andre land har valgt å 
lukke utvalgs- og komitémøter. Analysen i kapitel 4 viste at ulike regler 
om møteoffentlighet i Norge og Danmark har betydelige konsekvenser 
for den politiske prosessen, og at den norske modellen har en kostnad 
ved at det ikke finnes noen formell arena der et samlet kommunestyre, 
en komité eller et utvalg kan lufte halvtenkte ideer og innspill. Dette må 
i stedet skje i partienes gruppemøter der bare partiets egne politikere 
deltar. I praksis innebærer dette at store deler av den politiske diskusjo- 
nen i Norge ikke foregår innenfor det formelle politiske systemet, men 
på utsiden. Det kan være problematisk av flere grunner. For det første 
innebærer det at norske kommuner er mindre åpne enn det kommune- 
loven skulle tilsi. For det andre innebærer det at den innledende politiske 

diskusjonen, hvor politikerne leter seg frem til et standpunkt, skjer blant 
likesinnede i partienes gruppemoter. De folkevalgte far dermed ikke pre- 
sentert hele bredden av argumenter for og imot en sak for de selv ma 
lande pa en konklusjon. Og endelig kan apenhetskravet innebære at det 
blir vanskeligere for administrasjonen å involvere politikerne på et tidlig 
tidspunkt i en saksprosess. 

Det siste paradokset, «demokratiparadokset», ble diskutert i kapittel 5. 
Paradokset handler om at vi på den ene siden har ideer om at et demokrati 
gir innbyggerne frihet og like muligheter til å influere på beslutninger som 
påvirker deres liv og velferd. Men samtidig praktiseres dette demokratiet 
gjennom et representativt system der noen få og utvalgte politikere gis 
fullmakt innenfor valgperioden til å handle på vegne av innbyggerne. 
Paradokset reiser spørsmålet om hvordan vi kan balansere hensynet til 
det suverene folk med ideer om politisk lederskap og politisk representa- 
sjon. I kapittel 5 angrep vi problemstillingen gjennom å argumentere for 
at både representasjon og direkte deltakelse lever side om side i norske og 
danske kommuner, og at det er utviklet en rekke ordninger med dette for 
øyet. Vi gjennomgikk noen viktige typer ordninger for direkte deltakelse, 
både de som kan sies å være en del av det representative systemet (for 
eksempel høringer), de som eksisterer som en motpol til representasjon 
(for eksempel opprop og underskriftskampanjer), og de som eksplisitt 
knytter direkte deltakelse og representasjon sammen (for eksempel gjen- 
nom å etablere arenaer hvor valgte politikere utvikler politikk sammen 
med innbyggerne). Direkte deltakelse representerer en høyverdig verdi 
for mange, men fra et normativt demokratiteoretisk synspunkt kan vi i 
utgangspunktet ikke slutte at direkte deltakelse er mer demokratisk enn 
representasjon gjennom valgte politikere. Vurderingen vil måtte bygge 
på kunnskap om hvem som deltar, og om hvilke samfunnsgrupper som 
får en styrket eller svekket posisjon som følge av direkte deltakelse versus 
representasjon. Dette innebærer også at når direkte deltakelse leder til 
konklusjoner som står i konflikt med konklusjonen blant flertallet av de 
valgte representantene, er det ikke gitt hvem som, i demokratiets navn, 
bør vinne frem. 

De fire paradoksene har så langt vært diskutert hver for seg. Det har 
vært et bevisst valg for å få frem essensen i hvert enkelt. Men samtidig 

kan paradoksene henge sammen pa forskjellige mater. Den mest apen- 
bare sammenhengen er forholdet mellom konflikt- og apenhets- 
paradokset. Generell moteoffentlighet i norske kommuner inviterer 
politikerne til a bruke alle formelle moter til 4 markere sitt partis 
posisjoner fremfor a soke konsensus og kompromiss med politikere 
fra andre partier. At danske kommunepolitikere har en sterkere kon- 
sensusorientering enn de norske, kan slik sett skyldes (i alle fall delvis) 
forskjellen i reglene for møteoffentlighet i de to landene. Det kan også 
tenkes å være en sammenheng mellom åpenhetsparadokset og admi- 
nistrasjonsparadokset. Manglende muligheter for at politikerne kan 
drøfte en uferdig sak i fortrolighet, kan føre til at administrasjonen 
ikke gis mulighet til å involvere politikerne i en tidlig fase av saks- 
behandlingen, noe som igjen er med på å redusere de folkevalgte til 
rene beslutningstakere, henvist til administrasjonens saksutredninger 
og innstillinger. 


Utvikling av lokalpolitisk lederskap 
- nasjonale rammebetingelser 


Denne bokens fokus på politisk lederskap har avdekket de fire paradok- 
sene som boken er organisert etter. Styrken i det politiske lederskapet 
vil henge sammen med hvilke rammebetingelser og tradisjoner som fin- 
nes for å håndtere paradoksene i forskjellige kontekster. Slike ramme- 
betingelser kan både fremme og begrense politisk lederskap. Samtidig 
handler politisk lederskap også om å endre rammebetingelsene. Dermed 
vil utvikling av lokalpolitisk lederskap og dets rammebetingelser i seg 
selv være gjenstand for politisk lederskap. Denne typen overordnet poli- 
tisk lederskap kan utspille seg lokalt, for eksempel gjennom at politikerne 
endrer de lokale rammene for politikkutforming. I de foregående kapit- 
lene har vi vist en rekke eksempler på slike lokale endringer, som alle 
sammen skjer innenfor en bestemt nasjonal legal ramme. Men utviklin- 
gen av rammebetingelser kan også gjelde det norske kommunesystemet 
som sådan. Det er dette nasjonale perspektivet som ligger til grunn for 
diskusjonen nedenfor. Spørsmålet en kort og godt hva storting, regjering 

og nasjonale organisasjoner som KS kan gjøre dersom målet er å styrke 
det lokale politiske lederskapet. 

Diskusjonen rundt de fire paradoksene har vist at de vokser ut av sen- 
trale spenninger mellom ulike hensyn som styringssystemet forsøker 
å realisere samtidig. Det handler for eksempel om spenningen mellom 
konsensus og konflikt, mellom administrasjon og politikk, mellom åpen- 
het og lukkethet og mellom direkte og indirekte deltakelsesformer. Ulike 
land veier disse hensynene ulikt, noe som skyldes mange og kompliserte 
forhold. På overflaten vil nasjonale ulikheter i politisk lederskap gjerne 
følge av formelle regler, for eksempel som følge av at kommunelovningen 
er ulik fra land til land. Men lovgivningen er ofte uttrykk for dypere- 
liggende styringskulturer og tradisjoner. Selv om større styringstrender 
som New Public Management kan avleses i de fleste lands formelle 
rammebetingelser for politisk lederskap, er det likevel betydelige forskjel- 
ler som må forklares på andre måter. 

I denne boken har vi rettet søkelyset spesielt mot Norge og Danmark, 
to land som, når det gjelder kommuner og lokalpolitikk, er omtrent så like 
som to land kan bli. Likevel finner vi også her betydelige forskjeller knyt- 
tet til de fire paradoksene og deres underliggende spenninger. Danske 
kommuner har en sterkere tradisjon for konsensus enn norske, og danske 
ordførere er mer involvert i administrasjonen enn sine norske kollegaer. 
Det er mer vanlig å lukke politiske møter i Danmark sammenliknet med 
i Norge, og Danmark har en lengre tradisjon for direkte demokrati i sam- 
spill med representasjon. 

Hvert land må forstås på egne premisser. Selv om det kan være fris- 
tende å trekke normative konklusjoner ut fra disse forskjellene, så er det 
ikke noe mål at Norge skal bli som Danmark. Fordi styringssystemer i 
ulike land er forankret i ulike kulturelle, historiske og sosiale forhold, er 
det heller ikke gitt at blind kopiering av ordninger og praksiser fra andre 
land leder til et ønsket resultatet. Gevinsten ved å sammenlikne Norge 
med et annet land, slik vi har gjort i denne boken, ligger snarere i at sam- 
menlikningen bidrar til å klargjøre hva som er spesielt, den inviterer til 
å reflektere over trekk ved det norske systemet, og den gir anledning til å 

debattere i hvilken grad vi ønsker å dyrke det særegne, eller om vi ønsker 
å endre noe. Hvis det sistnevnte er tilfellet, vil sammenlikninger med 
andre land bidra til å få frem gode ideer som, med nødvendige tilpasnin- 
ger, kan lede til ønskede endringer. 

Styringssystemer er vanligvis stabile over tid. De endres bare unntaks- 
vis, og da typisk gjennom mindre tilpasninger. Hvis vi tenker oss norsk 
kommunesektor som et slikt styringssystem, så har systemet vært gjen- 
stand for mange mindre endringer over tid, men større endringer har 
vi sett færre av. Den viktigste endringen i moderne tid skjedde tidlig på 
1990-tallet da kommuneloven ble revidert, og da det tydelige skillet mel- 
lom politikk og administrasjon ble lovfestet sammen med for eksempel 
reglene om generell møteoffentlighet (NOU 1990: 13). 

At styringssystemer er stabile, har en verdi i et demokrati. De fleste 
land har derfor helt bevisst etablert beslutningsprosedyrer som medfører 
at større systemendringer, for eksempel endringer i konstitusjonen, bare 
kan skje gjennom langvarig og omfattende saksbehandling. Endringer i 
den norske grunnloven kan være et eksempel på dette. I tråd med dette 
normative prinsippet er det vanligvis lenge mellom hver gang en lov blir 
gjenstand for omfattende revisjoner, og det gjelder også for de lovene som 
er mest relevante med tanke på de fire paradoksene som denne boken har 
diskutert. Men selv om stabile legale rammebetingelser har en egenverdi, 
så skal styringssystemene like fullt virke i en verden i rask endring. Det 
tilsier at vi kontinuerlig bør vurdere om rammebetingelsene er tilpasset 
den virkeligheten de skal regulere og virke i. 

Med dette som utgangspunkt skal vi diskutere hvilke typer endringer 
på nasjonalt nivå som kan være relevante dersom vi ønsker å endre beto- 
ningen av de motstridende hensynene som har gitt opphav til de fire 
paradoksene diskutert i denne boken. I tabell 6.1 har vi gitt noen eksemp- 
ler på aktuelle endringer. Tabellen skiller mellom endringer knyttet til 
formelle rammebetingelser i form av lover og forskrifter, og mer ufor- 
melle endringsfaktorer knyttet til holdninger og forestillinger som kan 
bearbeides gjennom informasjon og veiledning i regi av for eksempel 
departementene og KS. 

Tabell 6.1 Eksempler pa mulige nasjonale endringsfaktorer for a styrke lokalt politisk 


lederskap 
Paradoks Sentral spenning Endre sentrale lover | Påvirke forestillinger 
og forskrifter og holdninger 
Konflikt- Partikonflikt versus Valgloven | Spre informasjon om 
paradokset konsensus Kommuneloven «beste praksis» 


Administrasjons- 


Administrativt versus 


Kommuneloven 


Utvikle alter- 


paradokset politisk lederskap native metaforer 
til «timeglass- 

modellen», spre 

«beste praksis» 

Åpenhets- Åpne møter versus Kommuneloven Utvikle aksept i 
paradokset lukkende møter Offentlighetsloven media for «politisk 
drodling» 

Demokrati- Direkte deltakelse Kommuneloven | Utvikle forestillingen 
paradokset versus Plan- og | om «representasjon» 


representasjon bygningsloven 


Konfliktparadokset er knyttet til spenningen mellom partikonflikt og 
konsensus. Dersom vi ønsker å endre balansen mellom disse to ulike 
hensynene, så kan dette gjøres gjennom lovendringer. Dersom vi i større 
grad ønsker å tydeliggjøre politisk konflikt som organiserende prinsipp, 
kunne vi for eksempel gjøre ordningen med kommunal parlamentarisme 
obligatorisk. Med en slik endring ville det ikke lenger ha eksistert noe 
paradoks knyttet til konflikt. Dersom vi ønsker å rendyrke konsensus, 
så vil det teoretisk sett være mulig å påvirke gjennom radikale endringer 
i valgloven eller kommuneloven, for eksempel ved at representantene 
rekrutteres på andre måter enn gjennom politiske partier. Men som vi 
har argument for i kapittel 2, så må vi se på spenningen mellom konflikt 
og konsensus som noe iboende, slik at det relevante spørsmålet heller blir 
hvordan vi eventuelt kan justere balanseforholdet mellom de to hensy- 
nene. Målet med denne diskusjonen er ikke å gi noen uttømmende svar 
på spørsmålet, men snarere å peke på dette som en viktig diskusjon. 

På det mer uformelle plan er det mulig å tenke seg at balansegangen 
mellom konflikt og konsensus kan forbedres ved at eksempler på gode 
praksiser gjøres kjent. Som vist i kapittel 2 er det store variasjoner i måten 
kommunene håndterer spenningen mellom konflikt og konsensus på. 
Mens konflikt brukes konstruktivt i noen kommuner, er den destruktiv 

i andre. Denne variasjonen kan ha mange arsaker, men noe av den kan 
knyttes til prosedyrer og rutiner som lar seg overfore fra en kommune til 
en annen. Det forutsetter selvsagt at de involverte kjenner til de kommu- 
nene som lykkes. Derfor vil spredning av gode eksempler kunne veere et 
aktuelt tiltak i denne forbindelsen. 

Nar det gjelder administrasjonsparadokset, sa dreier det seg i stor 
grad om et bevisst valg, der profesjonell administrativ ledelse er blitt 
prioritert, og der dette har gatt pa bekostning av folkevalgtes lederskap 
(NOU 1990: 13). Det innebeerer at folkevalgte i liten grad er involvert i 
de tidlige fasene i en politikkutformingsprosess. I den grad vi onsker 4 
involvere politikere på andre mater, er det nærliggende å oppnå dette 
gjennom endringer i kommuneloven. Men diskusjonen i kapittel 3 viste 
også at det skarpe skillet mellom administrasjon og politikk ikke bare 
er en følge av lovendringen i 1992, men også et resultat av måten lovens 
prinsipp ble visualisert på gjennom den såkalte timeglassmodellen i regi 
av KS. Metaforer som «timeglass» påvirker oss fordi de setter rammer 
for måten vi tenker om politikk og administrasjon på. Dersom vi ønsker 
en annen balanse mellom administrativt og politisk lederskap, så er det 
mulig å tenke seg at andre metaforer enn «timeglass» kan bidra til dette. 
I kapittel 3 argumenterte vi for at «tannhjul» kan fungere som en alter- 
nativ metafor som vil gi andre rammer for tanken enn «timeglass». Andre 
mulige metaforer kunne ha vært «spiral» eller «vippe». Slike alternative 
metaforer kunne med fordel ha blitt utviklet mer i detalj. 

Til slutt vil det også her være aktuelt å spre informasjon om beste 
praksis. Analysen i kapittel 3 viste at det er betydelig variasjon mellom 
norske kommuner med hensyn til hvordan ordfører og kommunedirek- 
tør forholder seg til hverandre til daglig. Selv om mye av dette kan skyldes 
personlige egenskaper ved de to aktørene, så kan det også være snakk 
om rutiner, prosedyrer og praksiser som eventuelt kan overføres til andre 
kommuner. 

I likhet med administrasjonsparadokset, er også åpenhetsparadokset 
knyttet til et bevisst valg gjort i forbindelse med ny kommunelov tidlig 
på 1990-tallet. Stortinget valgte da å gjøre alle politiske møter i norske 
kommuner åpne for publikum og media. I utvalget som utredet ny kom- 
munelov i 2016, var det dissens om dette spørsmålet (NOU 2016: 4), men 

Stortinget valgte å beholde de opprinnelige reglene. I kapittel 4 har vi 
behandlet dette paradokset gjennom å drøfte spenningen mellom åpen- 
het og lukkethet og knytte dette til begreper som «arbeidsmøter» og 
«symbolmøter». Den empiriske analysen viser at møteoffentlighet har 
konsekvenser for innholdet i møtene, og mens danske politikere gjennom- 
gående har sine «arbeidsmøter» i formelle og lukkede utvalgsmøter, så er 
det parti- og gruppemøter som fyller denne funksjonen i Norge. 

Det er gode argumenter for møteoffentlighet, men det finnes også gode 
argumenter imot. Hvis vi ønsker å endre balanseforholdet mellom de to 
motstridende verdiene, så vil det mest nærliggende være å endre lov- 
bestemmelsene rundt møteoffentlighet. Men i tillegg kan vi også forestille 
oss at åpenhetsparadokset kan håndteres gjennom endringer i journalis- 
ters og medias forventninger og arbeidsmåte i dekningen av lokal poli- 
tikk. I dag forutsetter media at en politiker alltid har konklusjonen klar 
i enhver sak, og det er liten aksept for at også politikere iblant trenger å 
famle seg frem til en konklusjon. Dermed blir det en risikosport å fremstå 
som nølende og usikker i åpne møter — det er noe politikerne heller gjør 
blant politiske venner i partiets gruppemøter. Med større aksept i media 
og blant journalister for at også politikere trenger å diskutere fritt og uten 
å forplikte seg på bestemte vedtak, kunne kanskje også åpne møter ha 
fungert som «arbeidsmøter»? I så fall ville argumentet for lukkede møter 
mer eller mindre falle bort. 

Demokratiparadokset, som er det siste av de fire paradoksene, er knyt- 
tet til spørsmålet om hvordan vi kan forene ideen om det suverene folk 
med ideer om politisk lederskap og politisk representasjon. På den ene 
siden bygger ideen om det suverene folk på at innbyggerne selv medvir- 
ker i beslutninger som angår dem selv, samtidig som det representative 
systemet innebærer at denne retten «gis bort» til valgte representanter. 
Spenningen mellom disse to måtene å forstå demokrati på, vil komme til 
uttrykk i spørsmålet om innbyggernes direkte deltakelse i beslutnings- 
prosesser versus indirekte deltakelse gjennom representativt demokrati. 
Som kapittel 5 har pekt på, finnes det mange forskjellige typer delta- 
kelsesformer i det norske lokale demokratiet. Noen er knyttet til det 
representative systemet, og noen fremstår som alternative og konkurre- 
rende kanaler for deltakelse. I kapittel 5 har vi også gitt eksempler på en 

mellomvariant der direkte deltakelse og representasjon forsokes forent 
gjennom sakalte oppgaveutvalg. 

Ethvert moderne demokrati ma handtere spenningen mellom del- 
takelse og representasjon. Noen land, som Sveits, har valgt å legge stor 
vekt på direkte deltakelse, mens andre land, som Norge, har en sterkere 
tradisjon for representasjon. Hvis vi ønsker å endre balanseforholdet 
mellom de to formene for demokrati, så vil det være nærliggende å gjøre 
endringer i lovverket. For eksempel kunne bindende folkeavstemninger 
ha blitt innført på nye områder, eller nye former for deltakelse kunne 
ha blitt introdusert i det norske lovverket, for eksempel såkalt borger- 
budsjettering der lokalsamfunn eller frivillige organisasjoner får priori- 
tere mellom ulike formål innenfor en ramme fastsatt av valgte politikere. 

Men også her vil det være mulig å bearbeide spenningen mellom 
direkte deltakelse og representasjon gjennom å påvirke forestillinger og 
holdninger. Ikke minst vil det være interessant og relevant å reflektere 
over hva ordet representasjon innebærer. Politikere er valgt for fire år, 
men hva er de egentlig valgt til å gjøre? Et klassisk svar på spørsmålet er 
at politikerne har fått fullmakt til å styre for en periode, og deretter må de 
stå til ansvar i et valg. Men denne forestillingen kan utfordres gjennom 
at vi ser på representasjon mer som en rett og plikt til å knytte sammen 
folk og politikk, slik vi diskuterte i kapittel 1. I et slikt perspektiv vil de 
folkevalgtes oppgave være å utforme politikk som til dels er basert på 
partiprogrammer, men også på løpende dialog med innbyggerne valg- 
perioden igjennom. 


Læringsarenaer for lokalt politisk lederskap 


Mens første del av dette kapitlet tok utgangspunkt i hvordan de nasjonale 
rammebetingelsene for kommunene kan endres, så skal vi nå rette blikket 
mot det lokale nivået. Det vi er opptatt av nå, er hva den enkelte politiker 
og det enkelte kommunestyret kan gjøre, gitt rammebetingelsene, der- 
som de ønsker å utvikle eget så vel som kollegiets politiske lederskap. Vi 
starter med noen refleksjoner rundt selve fenomenet politisk lederskap, 
før vi diskuterer ulike arenaer som kan være aktuelle for å utvikle politisk 
lederskap. I et eget kapittel viser vi hvordan et slike tiltak kan organiseres. 

En norsk bokhandel rommer mange boker om administrativt leder- 
skap og ledelse i bedrifter, og denne typen lederskap er, i alle fall delvis, 
blitt et akademisk fag med egne utdanninger pa universitetsniva. Slik er 
det ikke med politisk lederskap. Utøvelse av politisk lederskap er ikke — 
og kan ikke være — et akademisk fag med standard lærebøker og et sett 
av standardiserte metoder som valgte politikere kan lære seg og benytte 
seg av (Offerdal, 1989). Dette illustreres godt i en internasjonal spørre- 
undersøkelse i 21 land, hvor man fant at nesten ingen land har systema- 
tiske opplegg for opplæring og utvikling av politiske ledere (Reading 
et al., 2011). Det finnes riktignok mange (selv)biografier skrevet om og av 
politiske ledere, men noen etablert oppskriftsbok på politisk lederskap 
finnes ikke. 

Dette til tross mener vi at politisk lederskap er noe som kan læres og 
trenes opp. Imidlertid skjer det ikke først og fremst gjennom teoretisk 
skolering, men heller i praksis og gjennom dialog mellom politikere, 
med administrative ledere og innbyggerne. Det er med andre ord ikke 
snakk om å lære seg et fag, men om å gjøre seg kjent med forskjellige ideer 
og former for politisk lederskap samt å reflektere over hvordan de rette 
betingelsene for politisk lederskap kan skapes. 

Ulike typer opplærings- og utviklingsprogrammer som har til hen- 
sikt å bevisstgjøre valgte politikere om deres rolle og funksjon, er en 
viktig del av et demokrati, ikke minst i et lokalt demokrati med sterke 
lekmannsidealer, slik tilfellet er i Norge. Men slike programmer er trolig 
mindre utbredt enn de kunne og burde være. En viktig og nødvendig 
side ved folkevalgtprogrammer handler om å utvikle en klar forståelse 
for de konstitusjonelle, juridiske, institusjonelle og organisatoriske ram- 
mene for politikkutvikling. Når det gjelder Norge og norsk lokalpolitikk, 
tilbyr eksempelvis KS et folkevalgprogram med en felles ramme og ulike 
lokale variasjoner (Kommunenes Sentralforbund, 2015, 2019), og semina- 
rene som avholdes lokalt, bidrar til å avklare politikernes ulike roller og 
rommet for politisk lederskap. I tillegg til slike nasjonale initiativ finnes 
det også ulike lokalt utviklede programmer for folkevalgte. 

De fleste slike programmer har et «utenfra-og-inn perspektiv» på 
politisk lederskap. Programmene retter søkelyset mot de ytre handlings- 
betingelsene gjennom å presentere de formelle rammene for utøvelsen 

av politisk lederskap. Pa mange mater er det begrensningene pa politisk 
lederskap som formidles, med vekt pa hva som er lovlig, hva som er øko- 
nomisk mulig, hva som er etisk forsvarlig, og så videre. Dette represen- 
terer viktige rammebetingelser for politisk lederskap som folkevalgte 
må ha et aktivt forhold til. Men «utenfra-og-inn»-perspektivet medfører 
samtidig en viss risiko for at politikerne kan miste motet dersom rommet 
for politisk lederskap viser seg å være mye mindre enn de forventet før de 
ble valgt. Denne risikoen er størst når «utenfra-og-inn»-perspektivet får 
stå alene med den sterke oppmerksomheten på begrensningene. 

Det alternative «innenfra-og-ut»-perspektivet handler snarere om å 
dyrke de positive mulighetene gjennom å forbedre dialogen mellom poli- 
tikerne, med administrasjonen, med media, med sivilsamfunnet og med 
innbyggerne. Et typisk eksempel på et slikt perspektiv kalles Next Gene- 
ration og er igangsatt av Institute for Civil Discourse i Washington, D.C. 
(University of Arizona, 2019). I USA har utfordringen først og fremst vært 
den sterke politiske polariseringen og et påfølgende uforsonlig debatt- 
klima basert på tankegangen om at «the winner takes it all». Den største 
utfordringen i Norge og i Skandinavia for øvrig, som jo i utgangspunk- 
tet er mer preget av konsensusdemokrati enn USA, er kanskje heller å få 
politikerne til å rette oppmerksomheten mot utøvelsen av politisk leder- 
skap og mot å få øye på alle potensielle støttespillere som kan hjelpe dem 
frem til suksess. 

Også i Norge kan vi registrere en fremvoksende debatt om politisk 
lederskap, ikke minst i kjølvannet av kommunereformen, som inne- 
bærer at mange kommuner slås sammen, og at ulike politiske kulturer og 
systemer skal smelte sammen til noe nytt. Slike prosesser gir anledning 
til å tenke gjennom de lokale rammene for politisk lederskap, og til å 
utvikle lokale rammebetingelser slik at de fremmer det politiske leder- 
skapet. Men å reflektere rundt politisk lederskap er selvsagt like relevant i 
kommuner som ikke berøres direkte av kommunereformen. 

Historisk sett har den viktigste læringsarenaen for politikere vært poli- 
tikken selv, det vil si at folkevalgte har lært gjennom praksis og gjennom 
å utøve rollen som folkevalgt. I tillegg er det blitt gjennomført opplæring 
i regi av de politiske partiene og partienes ungdomsorganisasjoner. I min- 
dre grad har opplæringen tatt utgangspunkt i den politiske forsamlingen 

som politikerne er medlem av, enten vi snakker om Stortinget, fylkes- 
tingene eller kommunestyrene. 

I et forsøk pa å systematisere ulike læringsarenaer kan det være nyttig 
å skille mellom arenaer orientert mot handling versus refleksjon, og om 
læringen er planlagt eller spontan, slik dette er illustrert i figur 6.1. Typo- 
logien nedenfor skiller mellom fire ulike typer læringsarenaer for valgte 
politikere: daglig politikk, spontan refleksjon, organisert læring og gjen- 
nomtenkt utprøving (Hartley 2011). 


Planlagt 


Organisert Gjennomtenkt 


Å Å Handling 
læring utprøving 


Refleksjon 


Spontan Daglig 
refleksjon politikk 


Spontan 
Figur 6.1 Fire læringsarenaer for politisk lederskap (inspirert av Hartley, 2011) 


Læring gjennom daglig politikk er nært knyttet til handling og sponta- 
nitet, og læringen skjer gjennom aktiviteter som politiske møter, parti- 
møter, møter med ulike interessenter, politiske debatter og uformelle 
samtaler med andre politikere — kort sagt det som fyller den politiske 
hverdagen for norske kommunepolitikere. Det er liten tvil om at mye 
av læringen blant norske folkevalgte skjer på denne måten, under fanen 
«veien blir til mens du går». Men dette er en læringsarena med begrens- 
ninger, spesielt dersom målet er å utvikle kommunestyrets kollektive 
lederskap. Den daglige politikken vil ofte være preget av partikonflikt og 
partipolitiske posisjoneringer, slik vi diskuterte i kapittel 2, og i praksis 

vil derfor leringen pa denne arenaen i stor grad forega i samspill med 
partifeller som i utgangspunktet deler samme syn pa ulike saker. Tiden 
til refleksjon er dessuten begrenset, ettersom det for politikerne handler 
mest om 4 forsta og utnytte de eksisterende rammene og om 4 posisjonere 
seg riktig for å oppnå mest mulig gjennom det politiske spillet. 

Læring gjennom spontan refleksjon henspiller på at politikerne også 
møtes mer uformelt og dermed har anledning til å reflektere rundt poli- 
tikk og politisk lederskap ved å reise spørsmål om hvordan noe kan set- 
tes på dagsordenen, hvem som skal uttale seg til media i en bestemt sak, 
eller om det er en god idé å trekke innbyggerne inn i diskusjoner om 
endring av - eksempelvis - skolestrukturen. Relevante aktiviteter i den 
forbindelse kan være noe så enkelt som uformelle diskusjoner i lunsj- 
pausen under kommunestyremøter, eller andre former for kontakt der 
politikere treffes. Denne formen for læring er verdifull, men har også sine 
begrensninger. De som møtes uformelt, vil ofte være de som uansett har 
mye kontakt med hverandre i den daglige politikken, og bare unntaksvis 
vil spontan refleksjon foregå i en hel forsamling av politiske ledere. Som 
vi har diskutert i kapittel 4, legger også norske regler om møteoffentlig- 
het begrensninger på muligheten for at alle politikere kan møtes uten at 
offentligheten har anledning til å være til stede. 

Organisert læring finner sted når eksempelvis et kommunestyre setter 
av tid til refleksjon løsrevet fra daglig politikk. KS sitt folkevalgtprogram 
er et eksempel på denne typen læring. Denne læringsarenaen vil som oftest 
involvere alle medlemmer i en politisk forsamling, og utgangspunktet 
kan være informasjon og diskusjon omkring roller og regler («utenfra- 
og-inn»), eller refleksjon rundt hva som kan gjøre politisk lederskap mer 
interessant og effektivt («innenfra-og-ut»). Dersom utgangspunktet er å 
utvikle det kollektive politiske lederskapet, for eksempel å forbedre måten 
et kommunestyre arbeider på, sier det seg selv at denne læringsarenaen 
er viktig og nødvendig. Ulempen med denne læringsarenaen er at det 
koster både tid og penger å samle en hel komité eller et kommunestyre, 
og erfaringsmessig er det heller ikke alle som ønsker eller har anledning 
til å delta. Norske regler for møteoffentlighet medfører dessuten at denne 
læringsarenaen ikke kan lukkes for offentlighetens innsyn, noe som kan 
påvirke innholdet. 


161 


KAPITTEL 6 


Gjennomtenkt utproving handler om at nye tiltak og ideer blir eksperi- 
mentert med og proves ut, gjerne i kombinasjon med en eller annen form 
for evaluering. Konkret kan det være snakk om en ny måte å sette opp 
sakslisten på, en ny måte å lede møter på, en ny form for organisering av 
den politiske debatten eller nye måter å komme i dialog med innbyggerne 
om lokale problemer og mulige løsninger på. Slike tiltak vil ofte springe 
ut av organisert læring, men kan også være basert på spontan refleksjon 
eller daglig politikk. Hvis læring skal føre til endring, er det nødvendig 
at nye ideer prøves ut. Men endring for endringens skyld er sjelden en 
god idé. Derfor kan det være viktig at denne læringsarenaen er koblet til 
minst én av de øvrige arenaene. Det innebærer at det som prøves ut, må 
være svar på et problem som er opplevd gjennom daglig politikk, eller 
som er blitt reflektert over spontant eller i organiserte former. 

Alle læringsarenaene diskutert ovenfor, kan bidra til å utvikle politisk 
lederskap, men på ulike måter. Mens spontane læringsarenaer som daglig 
politikk og spontan refleksjon sannsynligvis utspiller seg mellom enkelt- 
politikere eller i partigrupper, er det først og fremst organisert læring 
som er egnet til å få et helt kommunestyre til å reflektere over politisk 
lederskap. 

Denne boken setter søkelyset på politisk lederskap og spesielt på kom- 
munestyret som en arena for kollektivt politisk lederskap. Boken tar 
med andre ord opp temaer som er skreddersydd for en såkalt organisert 
læringsarena, slik det er vist i figur 6.1. I bokens aller siste kapittel viser 
vi et eksempel på hvordan en slik arena kan fylles med konkret innhold. 

Til slutt vil vi understreke at dersom læringsprosessen skal lede til 
faktiske endringer, så er også den fjerde læringsarenaen som er omtalt 
i figur 6.1, nødvendig, nemlig gjennomtenkt utprøving. Det finnes en 
lang rekke enkeltstående tiltak som kan prøves ut for å svare på noen av 
utfordringene og paradoksene knyttet til politisk lederskap. Noen av dem 
har vært omtalt i de foregående kapitlene. Systematisk utprøving av slike 
tiltak — med tilhørende selvevaluering — bør være en selvsagt oppgave for 
ethvert norsk kommunestyre. 


162 


REFLEKSJONER RUNDT PARADOKSER, LEDERSKAP OG LARING 


Referanser 


Hartley, J. (2011). Learning in the whirlwind: politicians and leadership development. 
Public Money & Management, 31(5), 331-338. 

Kommunenes Sentralforbund (2015). Tillit. KS Folkevalgtprogram 2015-2019. 

Oslo: KS. 

Kommunenes Sentralforbund. (2019). Tillit. KS Folkevalgtprogram 2019-2023. 
Oslo: KS. 

NOU 1990:13. (1990). Forslag til ny lov om kommuner og fylkeskommuner. Hentet fra 
https://www.regjeringen.no 

NOU 2016: 4. (2016). Ny kommunelov. Hentet fra https://www.regjeringen.no 

Offerdal, A. (1989). Politisk ekspertise - finst den? Om politikarens plass i 
styringssystemet. Oslo: Kommunenes Sentralforbund. 

Reading, P, A. Stansfield, J. Hartley og M. Mathias (2011). International perspectives 
on leadership and learning development for national politicians. Arbeidsnotat for 
National School of Government. Coventry, England: University of Warwick. 

Røiseland, A. & Lo, C. (2019). Samskaping - nyttig begrep for norske forskere og 
praktikere? Norsk statsvitenskapelig tidsskrift, 3501), 51-58. https://doi.org/10.18261/ 
issn.1504-2936-2019-01-03 

University of Arizona. (2019). National Institute for Civil Dicsourse, 

The University of Arizona. Hentet fra https://www.facebook.com/ 
NationallnstituteForCivilDiscourse/ 


163 


Alle politikere er ledere! 


Tekst: Asbjørn Røiseland. Intervju foretatt 27. januar 2020. 


Lene Conradi er ordfører i Asker kommune, og hun mener at tydelig 
politisk lederskap er helt nødvendig for et konstruktivt samspill med en 


profesjonell og eksperttung kommuneadministrasjon. 


NET LE 


NY KOMMUNE: «Vi skal utvikle en ny kommune, og vi trenger å styrke det politiske 
lederskapet gjennom å fokusere på politikernes lederrolle», sier ordfører Lene 
Conradi i Asker kommune. (Foto: Torbjørn Tandberg. Bildet er gjengitt med tillatelse 
og omfattes ikke av bokens lisens.) 


Mens mange politikere først og fremst har vært opptatt av ombudsrollen, 
mener Conradi at rollen som leder har vært underkommunisert. 

«Kanskje er det en ryggmargsrefleks — det er lett for politikere å se seg 
selv som ombud. Og selv om det er viktig å være ombud, så må en ikke 
glemme å være leder, det er like viktig», sier Conradi. 

Conradi er ordfører på det trettende året, men hun omtaler seg hoved- 
sakelig som nyvalgt ordfører. Det skyldes at gamle Asker kommune nylig 
ble slått sammen med Hurum og Røyken. For mange av innbyggerne i 
nye Asker kommune er hun deres nye ordfører. At kommunen står midt 
i en sammenslåingsprosess, setter sitt preg på både det ene og det andre. 


Nye Asker 


Den nye kommunen består av gamle Asker, som i utgangspunktet var 
en stor kommune (62 000 innbyggere), og to mindre kommuner, nemlig 
Røyken (22 000 innbyggere) og Hurum (9000 innbyggere). De tre kom- 
munestyrene som nå er smeltet sammen til ett, var forskjellige på mange 
måter. For eksempel var politikerne i de to mindre kommunene vant til 
å diskutere konkrete saker på et mye mer detaljert nivå enn politikerne i 
Asker, som har hatt en lang tradisjon for å «overlate» detaljene til admi- 
nistrasjonen. «Også debattkulturen var forskjellig, kunne vi merke oss, 
med en litt «røffere» uformell tone og form fra talerstolen i de mindre 
kommunene», forteller Conradi. 

For ordføreren er det viktig at alle politikerne føler seg inkludert og 
velkommen i den nye kommunen, og at kommunestyret og formann- 
skapet kan jobbe konstruktivt sammen. «For selv om det selvfølgelig fin- 
nes politiske brytninger som skal synliggjøres i både debatt og vedtak, 
så er mye av det vi driver med, forvaltning, der vi lett kan være enige. 
Vi trenger å bygge tillit og troverdighet overfor 6000 ansatte og 94 000 
innbyggere, spesielt nå som en ny kommune skal bygges», sier Conradi. 

Kommunens ledelse har gjort flere endringer for å lette prosessen med 
å smelte sammen tre tidligere kommuner. Mens gamle Asker kommune 
kun hadde én heltidspolitiker gjennom ordførervervet, er flere politikere 
nå blitt frikjøpt, noe som er ment å styrke det politiske lederskapet. I til- 
legg gjennomfører kommunen et egenutviklet og skreddersydd folke- 
valgtprogram for alle politikere. Dette skal bidra til at det politiske 
lederskapet kan matche en meget kompetent organisasjon som er svært 
opptatt av endringsledelse, og som investerer i et skreddersydd organisa- 
sjonsutviklingsprogram for sine ledere og ansatte. 

Ogsa pa det mellommenneskelige plan er det blitt gjort uvanlige ting, 
for eksempel at ordføreren inviterte hele formannskapet hjem til middag. 

«Vi hadde en runde rundt bordet ... Er det ikke sånn i alle sammen- 
henger, at du som leder må pleie relasjoner? Jeg tror genuint på at om man 
lærer hverandre å kjenne og blir trygge på hverandre i et kollegium, så vil 
det bidra til et bedre samspill, bedre debatter og til syvende og sist også 
bedre løsninger. Å legge inn noen sosiale treffpunkt i tillegg til de faste 
arbeidsmøtene tror jeg bidrar til dette», sier Conradi. 


Fokus på lederrollen 


Conradi er spesielt opptatt av å dyrke og styrke den lederrollen politi- 
kerne i Asker kommune har, særlig tatt i betraktning at Asker er en ny 
kommune hvor både innbyggere og andre har store forventninger. 

«Mange politikere har erfaring med ledelse fra før, gjennom yrkeslivet. 
Men det gjelder selvsagt ikke alle, og det er viktig å sikre at alle har like 
gode forutsetninger for å utøve sitt lederskap. Og uansett er det viktig å 
diskutere politisk lederskap både i dag og i fremtiden», sier Conradi. «Fra 
mitt perspektiv må vi tenke annerledes rundt politisk lederskap i tiden 
fremover. Vi har vært en typisk 'ja-kommune med god økonomi, men 
vi kommer til å bli en kommune som må prioritere mer. Vi må sannsyn- 
ligvis involvere innbyggerne mer, og spille enda mer på lag med frivillig- 
heten, for å opprettholde tjenestetilbudet. Vi må tåle mer spleis, og for 
meg blir dette en viktig side ved det politiske lederskapet fremover», fort- 
setter hun. 

I Asker kommune er de svært opptatt av den politiske lederrollen i 
kommunens eget folkevalgtprogram. Programmet består av ulike deler 
og gjennomføres av Asker kommune, KS og eksterne konsulenter. Målet 
er at opplæringen skal oppfattes som relevant, nyttig og motiverende, 
sikre at de folkevalgte er innforstått med sine egne roller og ansvar, og 
samtidig vise hvilket handlingsrom som ligger i styring av en helt ny 
kommune i et lokalsamfunn. 

Eget folkevalgtprogram 


Asker kommunes program for politisk lederutvikling bestar av et felles- 
program for alle politikere, som gar over to dager. Dette opplegget byg- 
ger pa KS sitt folkevalgtprogram. I tillegg gjennomforer alle utvalgene 
sine opplegg, basert pa diskusjoner blant utvalgslederne og de tilhorende 
direktorene om hva som bor vektlegges. Her vil utvalgsmedlemmene for- 
dype seg i sine ansvarsomrader, og de far bade introduksjoner til temaer, 
presentasjoner av virksomheter og veiledning i formelle prosesser paral- 
lelt med at de skal behandle politiske saker. 

Formannskapet har et utvidet opplegg med tydelig vekt pa ledelse. 
Formannskapet bestar av ordforer og varaordforer og lederne for de 
fem hovedutvalgene i kommunen, og det regnes derfor som det sentrale 
koordinerings- og ledelsesorganet. Kommunen har inngatt avtale med 
et konsulentfirma om opplæringstiltak, der opplegget vektlegger politisk 
ledelse og demokratiet som styringsform. Programmet vil være spesielt 
rettet mot følgende: 


e Personlig lederskap — politikernes evne og vilje til å bruke eget 
engasjement i lederrollen. 

e Ledelse og endring — politikernes retoriske evne til å tydeliggjøre 
retning, krav og samhandling. 

e Rollebevissthet — politikernes forståelse av egen rolle og håndtering 
av forventninger og utfordringer på en proaktiv fremfor en reaktiv 
måte. 

e Miljoskapere — forståelse og ferdigheter i hvordan man skaper et 
sterkt miljø for skaperkraft og resultatoppnåelse. 

e Mestring - mestringsstrategier for håndtering av krav, forvent- 
ninger og arbeidspress. 

e Relasjonsledelse — politikernes evne til å na resultater sammen med 
andre. 

e Kommunikasjon i relasjon - ledernes evne til å se andre og eget 
ståsted. 

Spent pa kritikk 


Som ledd i Asker kommunes folkevalgtprogram skal formannskapet 
dra til Firenze pa studietur med et skreddersydd program for folkevalgt 
ledelse, med vekt pa at Asker er en ny kommune. Conradi er overbevist 
om nytteverdien av denne reisen, og om at opplegget bidrar til at hvert 
enkelt medlem far en forstaelse av sin egen lederrolle, og i tillegg av leder- 
rollen hver enkelt har i et kollegium som formannskapet. Slik sett er det 
vel anvendte ressurser med hensyn til bruk av bade tid og penger. Sam- 
tidig er hun spent pa hvordan reisen blir mottatt blant innbyggerne og 
media. Det er alltid krevende 4 kommunisere betydningen av politisk 
lederutvikling, spesielt nar det blir snakk om reisevirksomhet. I 2014 dro 
formannskapet til Roma pa en tilsvarende tur med et tett faglig program. 
Den gangen mottok kommunens ledelse kritikk for sakalt parlamentu- 
risme, men alle som deltok pa turen til Roma, forsvarte tiltaket som godt, 
relevant og nødvendig for å bevisstgjøre og utvikle det politiske leder- 
skapet. Dette er bakgrunnen for at fellesnemnda har forberedt en folke- 
valgtopplæring rettet mot lederskap. 

rettet mot politisk lederskap 


Tekst: Asbjørn Røiseland, Eva Sørensen, Jacob Torfing 


Kjernen i det politiske lederskapet er å sette dagsorden, utvikle visjonære 
løsninger og sette dem ut i livet. Det er god grunn til å anta at de fleste 
politikere faktisk ønsker å bruke tid på å utvikle politikk, men samtidig 
fyller dette bare en liten del av politikernes hverdag. Skal politikkutvik- 
ling bli en viktigere del av politikernes hverdag, så må det skapes mer tid 
og rom for å diskutere politikk i kommunestyret. Men dette forutsetter at 
politikerne har lyst til å fungere som politiske ledere gjennom å sette den 
politiske dagsordenen og utvikle og gjennomføre nye løsninger. 

I 2017 og 2018 ble det gjennomført et forsøk med et alternativt folke- 
valgtprogram der et utvalg kommunestyrerepresentanter deltok på et 
dagsseminar om politisk lederskap. Forsøket ble gjennomført i regi av 
KS og omfattet kommunestyrene i Asker, Hurum, Røyken, Oppegård, 
Ski og Austrheim’ Hensikten var å teste ut et «innenfra-og-ut»-opplegg 
(se kapittel 6) der man fokuserte på de positive mulighetene for å utvikle 
det politiske lederskapet med utgangspunkt i et kommunestyre, og med 
alle i kommunestyret som deltakere. 

Programmet for seminarene inneholdt en kombinasjon av korte fore- 
drag, gruppearbeid og diskusjon i plenum, og temaene som ble tatt opp, 
fremgår av figuren nedenfor. I det følgende skal vi kort gjennomgå inn- 
holdet i de ulike programpostene. 


5 Detre førstnevnte ble til nye Asker kommune, mens Oppegård og Ski ble til Nordre Follo kom- 
mune fra 2020. 

08:30 Velkomst og presentasjon av formal og program for dagen 

09:00 Faglig opplegg: Politisk ledelse — hva er det, og hvorfor er det 
Viktig? 

09:30 Tema 1: Hvorfor ble du politiker? Om motivasjoner for politikk 

10:30 Pause 

10:45 Tema 2: Hvordan sikrer man gode vilkår for politisk debatt blant 
politikerne? 

12:00 Lunsj 

12:45 Tema 3: Hvordan kan administrasjonen bidra til å styrke politisk 
ledelse? 

13:45 Tema 4: Hvem kan hjelpe med å forstå problemer/utfordringer, 
samt finne nye løsninger? 

15:00 Tema 5: Hvordan blir politikerne og kommunestyrets arbeid syn- 
lig i offentligheten? 

15:30 Avrunding og oppsummering, diskusjon om videre oppfølging 


16:00 Programmet avsluttes 


Figur Eksempel på programoppsett for heldagsseminar for et kommunestyre 


Tema 1: Motivasjoner for politikk og politisk lederskap 


Den felles opplevelsen av at man vil utvikle lokalsamfunnet på beste 
måte og gjøre en positiv forskjell for forskjellige grupper, danner et felles 
utgangspunkt for politisk handling og representerer dermed en mini- 
mumsenighet blant politikerne. For å utvikle det kollektive politiske 
lederskapet kan det være en god idé å få medlemmene i et kommunestyre 
til å minnes de begivenhetene og personene som i sin tid inspirerte dem 
til å gå inn i politikken. Kanskje var det bestemte spørsmål eller saker 
som de brant for, og som de gjerne ville gjøre en forskjell for? Ved å dele 
disse politiske motivasjonene med hverandre - først i mindre grupper og 
siden i plenum - blir det sannsynligvis klart at de aller fleste folkevalgte 
er motivert ut fra ønsket om å skape et bedre lokalsamfunn med høy 
trivsel, velferd og bærekraft. Kanskje blir det også klart at politikere fra 
vidt forskjellige partier kan være motivert av samme politiske sak - et 

ønske om å gjøre noe bedre for unge, gamle, barnefamilier, næringslivet 
eller idretten. Gjennom bevissthet om hverandres motivasjoner skapes et 
felles utgangspunkt for kollektivt politisk lederskap. Selv om det trolig vil 
være stor forskjell i politiske løsningers innhold, så finnes det felles dags- 
ordener som de folkevalgte kan velge å konsentrere seg om. 

Dette kan fungere som en plattform for utøvelse av politisk lederskap 
og for å opptre samlet overfor både administrasjon og innbyggerne. Dette 
betyr likevel ikke at de politiske konfliktene forsvinner. Så snart konkrete 
løsninger skal finnes, vil de forskjellige politiske og ideologiske forskjel- 
lene og behovet for å markere seg skape uenigheter og konflikter. Dette vil 
imidlertid være politiske konflikter som knytter seg til retningen og inn- 
holdet i det politiske lederskapet, og som utspiller seg innenfor en politisk 
ramme som politikerne selv har vært med på å etablere. 


Tema 2: Vilkår for politisk debatt 


Folkevalgte politikere er politisk interesserte folk med stor arbeids- 
kapasitet og evne til å bearbeide en stor mengde informasjon. Likevel vil 
det være vanskelig, for ikke å si umulig, å utøve det politiske lederskapet i 
et tomrom uten bidrag fra andre. Derfor er det en god idé for politikere å 
søke hjelp og inspirasjon hos andre aktører som kan bidra til å klarlegge 
problemer og utfordringer, utvikle løsninger og gjennomføre dem i prak- 
sis. I det følgende skal vi peke på noen aktører som vil kunne være viktige 
samtalepartnere og hjelpere. 

En første «hjelper» er de andre folkevalgte. Politikere kan i stor grad 
bruke hverandre til å stimulere utviklingen av politiske ideer, strategier 
og forslag. Det politiske utviklingsarbeidet kan skje i partigruppene, på 
komité- og utvalgsmøter eller i felles dialog på tvers av partiene. Dialog- 
basert politikkutvikling krever at det etableres rom og arenaer der det er 
plass og tid til politiske diskusjoner, og der man respekterer hverandres 
forskjellige synspunkter på tross av politisk uenighet. 

Politikere har mange oppgaver. De skal delta i lokale partilag og 
gruppemøter, lese lange saksutredninger, delta i komité- og utvalgsmøter, 
orientere seg på sosiale medier, tvitre og så videre. I en travel hverdag 
skorter det ofte på tid til tverrgående og utviklingsorienterte politiske 


171 


EKSEMPEL PA FOLKEVALGTPROGRAM RETTET MOT POLITISK LEDERSKAP 


diskusjoner. For å rydde tid og rom til slike diskusjoner kan det være en 
god idé at folkevalgte reflekterer hver for seg og sammen over hvor det 
allerede finnes diskusjonsarenaer som kan utvikles videre, og hvordan 
det kan skapes nye arenaer for diskusjon. 

En god politisk debatt på tvers av politiske forskjeller bidrar til å skape 
det politiske lederskapet som er nødvendig for å bringe lokalsamfunnet 
videre. Men uten et godt debattklima og plass til forskjellighet blir det 
vanskelig å sette en politisk dagsorden for det kommunale fellesskapet, 
utvikle nye løsninger og få støtte og oppslutning til å føre nye ideer ut i 
livet. Hvis den politiske debatten kun ender i posisjonering og destruk- 
tive konflikter, så blir det vanskelig å utvikle politiske løsninger. I verste 
fall vil innbyggerne bare få bekreftet forestillingen om at politikere er 
mest opptatt av å skape oppmerksomhet rundt seg selv og sitt eget parti 
og minst opptatt av å løse lokalsamfunnets problemer og utfordringer. 

Det er liten tvil om at det er vanskelig for politikere fra forskjellige 
politiske partier å utforme felles løsninger på komplekse problemer 
og utfordringer. Utviklingen av et godt og konstruktivt debattforum 
basert på gjensidig respekt for hverandres synspunkter og nysgjerrighet 
på andres ideer, gjør det likevel mulig for politikerne å inspirere hver- 
andre og gjøre bruk av den kollektive fornuften som finnes i en politisk 


forsamling. 


Tema 3: Administrasjonens bidrag til politisk lederskap 
Politikere kan hjelpe hverandre med å styrke utøvelsen av politisk leder- 
skap, men de kan også få stor hjelp av administrasjonen. Kommunens 
administrasjon er en permanent organisasjon som løpende samler opp 
og bearbeider kunnskap, ideer og erfaringer. God tilgang til disse ressur- 
sene er avgjørende for politikernes mulighet til å utøve politisk lederskap. 
Det er ofte administrasjonen som på eget initiativ formidler informasjon, 
kunnskap og ideer til politikerne. Det skjer løpende som del av saks- 
utredninger til kommunestyret, men noen ganger også tidligere i pro- 
sessen, for eksempel i forbindelse med temamøter og orienteringer om 
forestående saker. Administrasjonen spiller en svært viktig rolle ved å 
bistå politikerne i å forstå problemstillinger og mulige løsninger. 

Det er likevel viktig at politikerne også er i stand til å etterspørre rele- 
vant bistand (informasjon, kunnskap, rådgivning, sparring og inspira- 
sjon) fra administrasjonen i forbindelse med politikkutviklingen. Det er 
vanskelig å reise nye saker eller initiere utvikling av nye politiske tiltak 
hvis man ikke har den riktige kunnskapen om lovgivningen, om hva som 
er blitt gjort før, og om hva man gjør andre steder. Derfor er det viktig at 
politikerne har mulighet for å «bestille» kunnskap fra administrasjonen, 
slik at politikkutviklingen kan skje på et kvalifisert grunnlag. Politiske 
bestillinger til administrasjonen bidrar til at de folkevalgte blir bedre i 
stand til å forstå problemene og utvikle nye løsninger i dialog med kunn- 
skapsrike fagprofesjonelle i kommunen. 

Det kan være en god idé at politikerne regelmessig drøfter samarbeidet 
med administrasjonen, hvordan det fungerer, og hvordan det eventuelt 
kan forbedres for å understøtte politikernes lederskap. I den forbindelse 
kan man også diskutere hvordan politikerne kan sikres adgang til ekstern 
ekspertkunnskap fra for eksempel forskere og konsulenter, og man kan 
utvikle en tradisjon for å dra på ekskursjoner til andre kommuner for å 
oppdage nye og andre typer løsninger som kan være til inspirasjon i egen 
kommune. 


Tema 4: Innbyggernes og lokalsamfunnets 

bidrag til politisk lederskap 

Innbyggerne og lokalsamfunnets mange forskjellige aktører kan også 
gi verdifulle bidrag til utviklingen av nye politiske løsninger. Det fin- 
nes mye kunnskap, ressurser og ideer i lokalsamfunnet som politikerne 
med fordel kan dra nytte av. Forskjellige brukergrupper har erfaring med 
lokale problemer og løsninger, foreninger og næringsliv har ideer til nye 
løsninger, og innbyggerne kan bidra til å sette nye løsninger ut i livet. Det 
er derfor gode muligheter for at politikk kan utvikles sammen med ulike 
aktører i lokalsamfunnet. 

Lokalsamfunnet kan medvirke på forskjellige måter i lokal politikk- 
utvikling. Mange kommuner har tradisjon for å innkalle til folkemøter 
for å diskutere nye lokalpolitiske løsninger med innbyggerne. Folkemøter 
kommer ofte sent i prosessen, etter at administrasjon og politikerne har 

utarbeidet et forslag til losning. Innbyggerne vil dermed fa begrenset inn- 
flytelse. I slike tilfeller bes folk egentlig om å støtte opp om løsninger som 
de selv ikke har vært med på å lage. Ofte vil innbyggerne være usikre på 
konsekvensene, og de vil av den grunn vende tommelen ned og forsøke 
å stoppe realiseringen av den nye løsningen gjennom forskjellige former 
for kritikk og protest. 

I et forsøk på å unngå denne konfrontasjonen har flere kommuner 
begynt å invitere en bred gruppe innbyggere med i en prosess hvor de 
sammen med en gruppe politikere utvikler felles forslag til politiske til- 
tak, som kommunestyret deretter diskuterer, justerer og vedtar. Gjennom 
slike ordninger, som gjerne omtales som «oppgaveutvalg», har innbyg- 
gerne mulighet for å få innflytelse på så vel problemdefinisjon som inn- 
holdet i politikken. Dette er med på å sikre bred oppslutning, samtidig 
som samarbeidet mellom forskjellige offentlige og private parter stimu- 
lerer til læring og innovasjon. Resultatet kan i beste fall være utvikling 
av en løsning som er bedre enn dersom politikere hadde agert på egen 
hånd. Samtidig styrkes det lokale demokratiet gjennom økt medvirkning 
og bredere debatt. Dette skjer uten at det nødvendigvis går på bekostning 
av det representative demokratiet; det er fremdeles kommunestyret som 
utarbeider mandatet for oppgaveutvalgene, og som treffer den endelige 
beslutningen. 

Erfaringsmessig er det likevel vanskelig å nå ut til alle befolknings- 
grupper på denne måten. Politikerne kan derfor med fordel supplere opp- 
gaveutvalg med andre tiltak, for eksempel «gjestebudsmetoden», som går 
ut på å kontakte to til tre representanter for en bestemt samfunnsgruppe 
og få dem til å invitere flere fra sin gruppe til en uformell samling for å 
diskutere et bestemt spørsmål. Slike grupper kan være for eksempel ung- 
dom, eldre eller ulike typer brukere av kommunens tjenester. Resultatet 
fra slike gjestebud blir deretter kommunisert til kommunestyret som et 
innspill i debatten. 

Poenget med innbyggermedvirkning er at innbyggerne, lokale 
foreninger og næringslivet ofte har verdifull informasjon og kunnskap 
som kan hjelpe politikerne med å utarbeide gode løsninger og treffe 
kloke beslutninger. De medvirkende innbyggerne er ikke nødvendigvis 
representative for befolkningen som sådan, men til sjuende og sist er det 

folkets representanter i form av kommunestyret som skal fatte den ende- 
lige beslutningen. 

A samarbeide mer med innbyggere og lokalsamfunnets aktorer skaper 
en mer interaktiv form for politisk lederskap der valgte politikere er i 
kontinuerlig dialog med sine omgivelser. I faglitteraturen argumenteres 
det med at denne typen lederskap kan motvirke utviklingen av mistillit 
til de folkevalgte. Mange forskere argumenterer ogsa for at innbyggerne i 
okende grad etterspor kontakt med de folkevalgte politikerne i perioden 
mellom valg. Utdanningsrevolusjonen og det antiautoritære oppgjøret i 
1970-årene har i alle fall gjort innbyggerne mer kompetente til å delta i 
politiske prosesser. Mange innbyggere ønsker derfor å være mer direkte 
og aktivt involvert i de politiske beslutningsprosessene, særlig når det 
handler om lokale forhold som påvirker deres livskvalitet. 

På denne bakgrunnen er det viktig at kommunestyret diskuterer og 
treffer beslutning om i hvilken grad, hvor og hvordan politikerne skal 
utvikle politikk sammen med innbyggerne og andre lokale aktører. Det 
kan, som vi har poengtert ovenfor, gjøres på flere måter, og det er viktig 
at kommunestyret finner sin måte å gjøre det på og prøver seg frem med 
ulike modeller og metoder. 


Tema 5: Lokalmedienes bidrag til politisk lederskap 


Mens kommunen som sådan er svært synlig og allestedsnærværende for 
sine innbyggere, så er kommunepolitikerne ofte mindre synlige. Trolig er 
det få innbyggere som kan nevne andre politikere ved navn enn dem som 
har de mest fremskutte posisjonene i politikken. Kommunepolitikernes 
manglende synlighet skyldes delvis at det er vanskelig å trenge igjennom 
i media i løpet av valgperioden. I valgkampen er det mye oppmerksom- 
het på kommunepolitikerne, men når de er valgt, forsvinner ofte medie- 
nes oppmerksomhet. Spesielt liten oppmerksomhet får det rutinepregede 
politiske arbeidet som foregår i faste komiteer og utvalg. Det er ikke 
lenger noen garanti for at media rutinemessig dekker kommunestyrets 
møter, med mindre det er en større politisk konflikt under oppseiling. 

Å være synlig som politiker og som kommunestyre er på mange måter 
en del av det politiske lederskapet. Det er ikke nok å lage gode politiske 

løsninger som bringer lokalsamfunnet fremover. Innbyggerne skal også 
høre om de nye løsningene og den retningen politikerne ønsker å ta lokal- 
samfunnet i. Synlighet er dessuten også viktig for at innbyggerne skal 
kunne holde politikerne ansvarlige for politikken de fører. 

For de fleste politikere er det en selvfølge å søke synlighet gjennom 
lokale medier. Men mange politikere opplever en motsetning mellom den 
politiske lederskapslogikken og den logikken som styrer mediene. Mens 
det politiske lederskapet forutsetter et langt tidsperspektiv med søkelys 
på konkrete problemstillinger, komplekse sammenhenger og forsøk på å 
skape bred enighet, så retter de lokale mediene som regel oppmerksom- 
heten mot kortsiktig handling, personspørsmål, forenklede budskap og 
personorienterte konflikter. Noen politikere føler at media først og fremst 
rapporterer om politikere som treffer raske beslutninger, som taler i store 
overskrifter, og som er fiendtlig innstilt overfor sine motstandere. Mange 
bruker derfor i økende grad sosiale medier til å forsøke å sette sin egen 
dagsorden utenom massemediene. Men sosiale medier kan være utford- 
rende med hensyn til å formidle et nyansert budskap som rekker ut over 
en krets av likesinnede. De bidrar heller ikke nødvendigvis til å synlig- 
gjøre politikernes lederskap som sådan. 

Samspillet med media er komplisert, og trolig ligger det et stort poten- 
sial i større gjensidig forståelse mellom politikere og journalister. Poli- 
tikerne trenger å forstå at de ikke kan sitte og vente på å bli «oppdaget» 
av journalistene - de må selv gjøre seg gjeldende. De folkevalgte tren- 
ger derfor å forstå medias og journalisters arbeidsmåte. Samtidig trenger 
journalister og media å ta inn over seg at politisk lederskap er komplisert, 
langtrukkent og noen ganger ganske kjedelig. Her kunne man tenke seg 
at politikerne i fellesskap — og gjerne basert på innspill fra journalister og 
andre medieaktører - diskuterte og utviklet en strategi som kunne sikre 
et mer positivt samspill med media. 

Tekst: Asbjørn Røiseland og Signy Irene Vabo. 


Datagrunnlag 


Med mindre noe annet er spesifisert i bokens kapitler, er datagrunn- 
laget for analysen hentet fra et forskningsprosjekt med tittelen Lokalt 
politisk lederskap. En sammenliknende studie av politisk lederskap blant 
kommunestyrerepresentanter i Norge og Danmark (POLECO). Prosjektet 
ble finansiert av Norges forskningsråd (prosjektnr. 254781). Det empi- 
riske arbeidet i prosjektet omfattet en kartlegging, åtte casestudier og to 
spørreundersøkelser, som er nærmere omtalt nedenfor. 


2016: Kartlegging av institusjonelle endringer/tiltak 

for å styrke politikernes rolle - forenklet Delphi-panel 
og «crowdsourcing» 

Kartlegging av lokale innovasjoner for politisk lederskap gjennom to 
Delphi-paneler i hvert land. Panelene bestod av cirka ti norske eller danske 
kommuneforskere og cirka 25 byråkrater fra nasjonalt og regionalt nivå 
(i Norge fra departementene og KS samt fylkesmenn). Panelene ble bedt 
om å identifisere norske og danske kommuner som hadde satt inn tiltak 
for å «styrke de folkevalgtes rolle». Forskerteamet hadde nærmere dialog 
med flere av medlemmene i Delphi-panelene, men panelene fikk aldri se 
det endelige resultatet. Det innebar at det var en sterkt forenklet versjon 
av Delphi-metoden som ble praktisert. 

I tillegg ble det gjennomført en såkalt crowdsourcing, som i dette tilfel- 
let innebar at prosjektteamet satte inn en annonse i Kommunal Rapport og 
i en tilsvarende dansk avis der vi ba aktuelle kommuner om å melde seg. 
Ordlyden i annonsen tilsvarte ordlyden i spørsmålet som ble stilt til Delphi- 
panelene. Annonsen ble ledsaget av redaksjonelle oppslag (i Norge) og 
kronikk (i Danmark) i samme avis. I tillegg ble annonsen og oppslagene for- 
midlet via sosiale medier, slik at budskapet skulle nå flest mulig kommuner. 

2017: Atte casestudier - i fire norske og 
fire danske kommuner 


Prosjektteamet valgte ut åtte kommuner, fire i hvert land, for nærmere 
studie. Utvalget av caser ble gjort blant kommuner som var identifisert i 
den innledende kartleggingen, og ideen var å velge en norsk og en dansk 
kommune som hadde forsøkt å styrke politisk lederskap på en bestemt 
måte og med noenlunde tilsvarende tiltak. Oversikten over casekommu- 
nene fremgår i nedenstående tabell: 


Type politisk Type tiltak | Kommunenavn | Befolkning | Land 
lederskap 
Styrke suverent Ordfører og komitéledere med Fredrikstad 81000 | NO 
politisk lederskap forslagsrett 
Gjennomgående representasjon Esbjerg 15700 | DK 
for utvalgsledere 
Styrke kollektivt Tiltak for å styrke politikernes Hjartdal 1600 | NO 
politisk lederskap deltakelse i budsjettarbeidet 
Uformelle og tverrgående Hedensted 46500| DK 
formøter for utvalgsmedlemmer 
Styrke distribuert Team av ressurspersoner for å Steinkjer 30000 | NO 
politisk lederskap | arbeide med lokale utfordringer 
Mobilisere innbyggerne | Guldborgsund 61200 | DK 
gjennom samskaping 
Styrke interaktivt Oppgaveutvalg med politikere Svelvik 6400 | NO 
politisk lederskap og innbyggere 
Oppgaveutvalg med politikere Gentofte 74500 | DK 
og innbyggere 


Det ble foretatt en rekke intervjuer med politikere og administrative 
ledere i de åtte kommunene. Der det var mulig, var medlemmer av pro- 
sjektteamet også observatører på møter i kommunestyret og i andre poli- 
tiske organer. Selv om det empiriske arbeidet ble organisert slik at danske 
og norske forskere hadde hovedansvar for casestudien i sine respektive 
land, prioriterte prosjektteamet at forskerne, så langt det var mulig, 
skulle krysse landegrensene i det empiriske arbeidet. Det medførte at i 
om lag halvparten av tilfellene gjennomførte norske forskere intervjuer i 
Danmark, og danske forskere gjennomførte intervjuer i Norge. 

Intervjuene fulgte en semistrukturert guide. Intervjuene ble i ettertid 
transkribert, og alle intervjuer har statt til disposisjon for alle deltakerne 
i prosjektet. 


2018: Spørreundersøkelse til alle politikere 

i Norge og Danmark 

Spørreundersøkelsen gikk til samtlige kommunestyrepolitikere i Norge 
og Danmark. Den norske svarprosenten var på 40 prosent, mens den 
danske undersøkelsen oppnådde 29 prosent. 

I Norge ble undersøkelsen gjennomført i samarbeid med et forsknings- 
prosjekt som evaluerte den norske kommunereformen. Undersøkelsen er 
dokumentert i Dokumentasjonsrapport for spørjeundersøkinga knytt til 
kommunereforma og POLECO (Bjarte Folkestad, Uni Research, 2018). 

Den danske spørreskjemaundersøkelsen er dokumentert i Dokumen- 
tasjonsrapport for spørreundersøkelsen om politisk lederskap, POLECO 
(Marte Winsvold, ISV, 2020). 


2018: Kartleggingsundersøkelse til kommunene 

om institusjonelle endringer/tiltak for å styrke 
politikernes rolle 

Formålet med denne kartleggingsundersøkelsen var å finne ut hvor 
mange kommuner som hadde gjennomført ulike typer tiltak for å styrke 
politisk lederskap. Hver kommune i Norge og Danmark mottok et spørre- 
skjema som ble sendt til Politisk sekretariat. Undersøkelsen var lagt opp 
på enklest mulig måte, med kun ja- og nei-spørsmål. 67 prosent av kom- 
munene i Danmark svarte på undersøkelsen, mens svarprosenten i Norge 
var 72 prosent. 


179 


Forfatterbiografier 


Asbjorn Roiseland er professor i statsvitenskap ved Nord universitet 
og OsloMet - storbyuniversitetet. Han forsker på nettverksstyring og 
samskaping og retter spesiell oppmerksomhet pa demokrati og politisk 
lederskap. 


Signy Irene Vabo er professor i statsvitenskap ved Universitetet i Oslo. 
Hun forsker pa offentlig styring, nettverksstyring, politisk organisering, 
politisk lederskap og lokalt demokrati. 


Tina Øllgaard Bentzen er lektor ved Roskilde universitet i Danmark. 
Hun forsker på politisk styring, tillit og offentlig administrasjon. 


Espen Leirset er universitetslektor og doktorgradsstipendiat ved Nord 
universitet. Han forsker på lokalpolitiske prosesser, betydningen av åpen- 
het og hvordan politikk og presse påvirker hverandre. 


Christian Lo er førsteamanuensis ved Nord universitet og seniorforsker 
ved Nordlandsforskning. Lo har i sin forskning benyttet etnografiske 
innfallsvinkler til å forstå lokalpolitisk lederskap, byråkrati, politisk kul- 
tur og utviklinger innen ulike deler av velferdstjenestene. 


Eva Sørensen er professor i offentlig administrasjon og demokrati ved 
Roskilde universitet i Danmark og professor II ved Nord universitet. Hun 
forsker på nye demokrati- og styringsformer, med særlig oppmerksomhet 
på politikernes rolle. 


Jacob Torfing er professor i politikk og offentlige institusjoner ved Ros- 
kilde universitet i Danmark og professor II ved Nord universitet. Han 
forsker på nettverksstyring, samskaping, innbyggermedvirkning og 
demokrati. 


Marte Winsvold er postdoktor ved Universitetet i Oslo og seniorforsker 
ved Institutt for samfunnsforskning. Hun forsker blant annet på politisk 
deltakelse mellom valg, politisk tillit og betingelsene for politisk styring. 


180 


